
Nuk dyshoj sc K^ilnrcju iM»ic nji* shkrimiui 
herelik. Nuk cslno c injallucslync iu i|iurth nli. 
siç kam llit'nc dikur, JeviiiHhcnko Hhqiplar. 
Jcvlushcnko cshic Ihjcslu n|C‘ icbcl. Dallimi 
inidis njc rcbcli dhc ujc hcrcliku cshië si-. i pari, 
shprch zcincninin c nj nc mcnyrc spazmodikc. i 
çili mund tc përmblidlicl pas pnk. nddrsa licrcliku 
ëshlc i qcndrucshcm nc kundcrshlimin c tij, ka 
njc vijc të vcpi iimt dhc njc stratcgji lc sjclljcs. qc 
buron nga parimcl. 

Arsbi l'ipa 

E kemi thënë mc parc dhc do ta themi prapë: 
kur do ta njohë Stokholmi kalibrin e jashtëza- 
konshcm të këtij shekulli? 

x 'V ' Figtirv Littërain\ Pans 

E kanc krahasuar me Gogolin, me Katkën, nic 
Orvvellin. I'or ai i Kadarcsc ëshlë /6 origiinal, 
universal, c pnipc mc rrënjët thellë në tokën e veL 

Shusha Guppy, Imlcpcndenl on 'THuulay 

Kadare është i rrahur në të gjilha dallgët e artil 
modcm bashkckohor. Vevse ai gëzon avanlazhin 
c madh që kurrë të mos kctc pasur ncvojc lc çajc 
kryet për reccnscnlct gjcnnanc. Ai ka mundur ta 
mbrojc vcshjen e anit të tij nga gjithë luspat c 
shëintuara tc •'izinave” zhurmcmcdha, oq shumë 
të çmuara prcj “doktorëve" tanë të kritikës... 
Vcpru e tij. sa ç’është ushqim shpirtëror, po-iiq 
është edhe urt sublim. 

Michael Kleebcrg ,Die HW/ 

Gjëja mc idcale në letërsi ështc kur lcxon diçka 
të sapoboltuir dhe c kuplon që kjo do të bchet 
klasikc. Kjo gjc ideale ku për tituHjjënnblcdhjen 
“Përhullc pasqyrcs së njc gruajc" dhc i përket inë 
tc mudhit shkrimtar lc gjallë të kohës:. Ismail 
Kadaresë. 

Gjer në krye të Rrugës së Dibrës iu duk se 
kishte arritur të mos mendonte asgjë. Veç kur u 
gjend përbri Hotel Tiranës, me të cilin përkitej 
pjesa veriore e sheshit “Skënderbe”, e ndjeu më 
në fund ngutin përzier me panik. S’i mbetej veç të 
kapërcente sheshin, për t’u gjendur ballë për ballë 
me hyrjen e Komitetit të Partisë. Tani s’mund të 
hiqej as më gjakftohtë se ç’duhej e as ta përligjte 
gjakftohtësinë me mendimin se ndërgjegjen e 
kishte të qetë. Nuk kishte veçse një shesh përpara 
dhe, sado i gjerë të ishte ai, koha për ta kapërcyer 
ishte tepër e shkurtër për një njeri që e kishin 
thirrur në Komitet të Partisë, pa ia thënë arsyen. 

Me një shpeshti të marrë, thua se vetëm ashtu 
mund të fitonte kohën e humbur, kaloi nëpër mend 
dy ngatërresat e mundshme, ku, dashje pa dashje, 
mund të kishte rënë: pjesën e tij të fundit teatrale, 

e cila prej dy javësh priste lejen e vënies në skenë, 
dhe marrëdhëniet me Migenën. 

Në një rast tjetër, kjo e fundit do t’i shkaktonte 
më shumë ankth se pjesa teatrale. Po i afrohej 
Bankës Kombëtare, kur skena e fundit e grindjes 
me të iu përtëri në kujtesë me një qartësi të 
padurueshme. Ishin në të njëjtin vend ku kishin 
pasur acarimin e mëparshëm, aty ku biblioteka 
bënte kënd me dritaren. Ishin thënë pothuajse të 
n jëjtat fjalë, dhe lotët e saj ishin po ata. Në të 
vërtetë ishin pikërisht lotët që kishin nisur ta 
trembnin. Pa ata lot ndoshta do t’i kishte dhënë fund 
lidhjes me të qysh para dy javësh. Do ta merrte për 
një vajzë të pëmdezur më shumë se ç’duhej prej 
Shkollës së Arteve, që s’dinte as vetë ç’donte dhe 
përse derdhte lot. Çdo herë shpresonte ta zbulonte 
ç’ fshihej pas tyre, nëse vërtet fshihej diçka. Kishte 
bindjen se kjo ishte hera e fundit. Atëherë ç’ke? 
kishte thënë me zë të ngjirur. Së paku, ma thuaj ta 
di. S mundem, s e di as vetë, kishte qenë përgjigjja 
e saj. S e di as vetë? Ashtu? Të duket vetja e 

ndërlikuar? Me ato pusulla alla Marlene Dietrich, 
të dua dhe s’të dua? Ashtu? 

E ndiente se nuk e kishte në dorë veten. Tani 

dëgjo: ti nuk je e ndërlikuar, ti s’je veç një... Deshi 
t’i thoshte një bibë provinciale, por e mbajti gojën. 
Ti s’je veç një skizofrene ose... një spiu... 

Ndonëse kishte mundur ta gëlltiste gjysmën e 
tjalës, e ndjeu se e keqja s’kthehej më mbrapsht. 

Jo, ishte përgjigjur ajo, çuditërisht pa ashpër- 
sinë që ai kishte përfytyruar. S’jam as njëra, as 
tjetra. Ahere nxirre, ç’dreqin je? Fol! Mos thuaj 
më s’e di. 

Me një lehtësi të papritur, dora e tij kishte bërë 
atë për të cilën ishte matur dy-tri herë në jetën e 
tij, pa e kryer dot kurrë, kapjen për flokësh të 
vajzës. Kishte kujtuar se do t’i hapte gishtat në çast, 
për t’i liruar ata fiokë si të ishin prej zjarri, por 
dora jo vetëm s’iu bind, por atë kokë të bukur, që 
vetëm pak çaste më parë e kishte ledhatuar 
ëmbëlsisht, e kishte shtyrë gjithë pezm drejt 
bibliotekës. Një krehër i vajzës kishte rënë, e pas 
krehrit një grumbull librash, titujt e të cilëve, sytë 
e tij si prej të krisuri, i lexonin, kushedi pse, 
këmbëngulshëm: SkotFitzxherald. Toponomastika 
e Shqipërisë dhe e Kosovës. Plutark. 

Gjer te portat e Komitetit të Partisë nuk ishin 
veçse dyzet sekonda, kohë në të cilën ai arriti të 
mendonte se, edhe nëse ajo e kishte kallëzuar, atij 
aq i bënte. Madje do të parapëlqente atë kallëzim, 
qoftë edhe me fjalën “spiune” në mes, sesa ndonjë 
ndërlikim lidhur me pjesën teatrale. 

Deshi t’i thoshte vetes, idiot i pandreqshëm, 
që nuk arrinte të vlerësonte rrezikun e një 
kallëzimi, por, për çudi, i dukej se jo vetëm nuk 
ndiente bezdi nga ai kallëzim, por fshehtazi e 
dëshironte. 

Tek po kapërcente pragun e portës kryesore e 
kapi shkakun: shpresonte që, pavarësisht nga 
ngatërresat që mund t’i sillte, ashtu siç thuhej se 
jo çdo e keqe nuk vinte veç për keq, prej atij 
kallëzimi mund të merrte vesh atë që e kishte 
torturuar më tepër se katër javë radhazi: enigmën 
e vajzës. 


E njihte atë tryezë në trajtë U-je, veç ishte hera 
e parë që ishte ulur i vetëm në anën e djathtë të saj. 
Në pjesën bashkuese të dy anëve të U-së kishte 
zënë vend sekretari i dytë me një të panjohur. 
Ç’ishte kjo thirrje, pa asnjë shpjegim paraprak? Për 
një gotë ujë a për një kafe, as që bëhej fjalë, por së 
paku një na fal që të shqetësuam, ose qoftë dhe ca 
fjalë boshe, nga ato që të gërricnin nervat si 
“ç’thotë krijimtaria”, mund të mos ia kursenin. 

Fillimi i një pezmi të mjegullt, nga ata që të 
ndihmonin së paku të ruaje dinjitetin, siç do të 

thoshte miku i tij Llukan Herri, e bëri të tendosej 
te shpinorja. 

Si të ishte në mendjen e tij, sekretari i dytë, pa 
kurrfarë hyrjeje në temë, i tha se partia e çmonte 

punën e tij si dramaturg, çka e tregonte fakti që 
ishte thirrur në Komitet të Partisë për një problem 
për të cilin të tjerët jepnin sqarime në hetuesi. Pa 
e mbaruar frazën, ai ktheu kryet nga i panjohuri, i 
cili merrej me mend se vinte andej. Tjjetri dukej i 
qetë në fytyrë, gati-gati buzëqeshës. 

- Kemi nevojë për një sqarim, më saktë dy-tri 
sqarime të thjeshta, - tha ai, duke i ulur sytë mbi ca 
letra që mbante përpara. - Besoj se do të na ndihmo- 


m. 


- Patjetër, - u përgjigj dramaturgu. Tek akti i 
dytë, mendoi. Atje ku shfaqej fantazma. Kishte vënë 
re se gabimi, nëse kishte të tillë, shfaqej zakonisht 
në fundin e aktit të dytë. Megjithatë, nuk po e 
kuptonte se përse për një gjë të tillë duhej të 
përgjigjej në hetuesi e jo në Këshillin artistik të 
Teatrit, si zakonisht. 

- Është fjala për një çështje delikate, - vazhdoi 
hetuesi. 

- Sidoqoftë, nuk e kuptoj përse duhet të 


përgjigjem këtu, - tha dramaturgu. 

Të dy zyrtarët vështruan njëri-tjetrin. 

- Shoku shkrimtar, - tha sekretari i dytë, - unë 
jua shpjegova se kjo lidhet me nderimin që partia 
ka për ju. Në rast se ju parapëlqeni hetuesinë... 

Tjetri kafshoi buzën, pastaj bëri një shenjë të 
pakuptueshme me dorë, pa e fshehur dot turbulli- 


min. 


13 




Hetuesinë... përsëriti me vete. Gjerkëtu kishte 
arritur puna? 

- Po ju dëgjoj, - tha. 

Hetuesi vështroi një grimë kohe shënimet. 

• m 

- Eshtë fjala për një vajzë të re, - tha me zë të 
qetë, por tepër të ngadaltë. 

Aha, ia bëri me vete. Qenkësh tjetra. Salla e 
teatrit, me kadifenë e kuqe të ndenjëseve, heshtjen 
e spektatorëve, pastaj duartrokitjet e zgjatura në 
fund, bashkë me britmat “autori, autori”, nuk do të 
pësonin gjë. Ishte tjetra që do të binte. Si në 
zbardhje të vetëtimës vetuan të bëra lëmsh vija 
ndarëse e gjinjve, pastaj lotët që s’kuptoheshin pse. 

Sikur ta dinte që diçka nuk shkonte, mendoi 
gjithë sëmbim. Që gjithsesi do të dilte keq. 

Hetuesi, pas pyetjes, “e njihni, pra, vajzën?”, 

kishte thënë diçka tjetër, ndoshta emrin e saj, por 

turbullimi nuk e linte tjetrin të përqendrohej. Përse 

ajo e ndiente të keqen e ti jo, i tha vetes qortue- 
shëm. 

- Pra, e njihni, - tha hetuesi, duke shfletuar 
dosjen. 

Tjetri bëri “po” me krye, ndërsa me vete përpi- 
qej të grumbullonte pezmin që, kushedi pse, po e 
braktiste. E çë pastaj, deshi të thoshte. Ku ishte 
krimi këtu? Më parë lidhje të tilla dënoheshin, 
sidomos te njerëzit e shquar, të cilët duhej të jepnin 
shembullin e pastërtisë morale, por tani gjëra të 

tilla s’viheshin më re. Veç kur kishte skandale, 
prishje familjesh ose lidhje me klasat e 
përmbysura. Ose kur vajza vetë ankohej. 

Përpara se të gjente se për çfarë mund të ishte 
ankuar Migena, përfytyroi sjelljen e tij të ashpër 
te biblioteka dhe fjalën “spiune”, që me siguri e 
kishte pezmatuar vajzën më shumë se çdo gjë. Keni 
përdorur fjalën “spiune”, apo jo? Donim të dinin 
me ç’kuptim? Spiune e kujt, kundër kujt? Ju e dini 
se shteti ynë nuk përdor të tillë... I penduar për atë 


dreq fjale, pa e pritur që tjetri të pyeste, po përga- 
tiste përgjigjen. E kishte thënë pa atë kuptimin e 
keq politik, përkundrazi e kishte nxjerrë në pezm 
e sipër, siç thuhej për ata që çonin e binin fjalë, në 
jetën e përditshme. 

- Besoj nuk ma mermi për të keq po t’ju pyes 
e ç’natyre ishte lidhja, - tha njeriu i hetuesisë. 

- Aspak, - u përgjigj dramaturgu, i lehtësuar që 
vajza nuk e kishte përfolur. - Nuk e fsheh, ishte, 
ose më saktë është, një lidhje dashurie... nga ato 
që quhen intime. 

- Ah, ashtu? - ia bëri tjetri. - Domethënë, lidhje 
dashurie, me takime e gjithë ato të tjerat... 

- Po, - tha dramaturgu. 

Sekretari i dytë me hetuesin u panë sy më sy, 
pa e fshehur habinë. 

- A ka ndonjë gjë për të mos u besuar? - tha 
dramaturgu. - Po ta mohoja, siç ndodh shpesh, s’e 

njoh, s’e kam parë kuirë e të tjera, kishit të drejtë 

të dyshonit. Por unë s’po fsheh asgjë. E pranoj, 

kam lidhje me të. Dashurie, siç thuhet, ç’të keqe 
ka? 

Ata vazhdonin t’i mbanin sytë të ngulur mbi të. 

- Desha të them, a është vërtet e asaj shkalle, 
sa të bëhet çështje? 

Deshi të shtonte: natyrisht, s’ishte ndonjë gjë 

për t’u lavdëruar, kur befas, si një shkrepje 
vetëtime, iu kujtua Albana. 

Zot, tha me vete. Si paskësh qenë e mundur një 
harresë e tillë? Si kishte ndodhur që pikërisht ajo, 
që më së shumti duhej të kishte qenë në mendjen e 
tij atë mëngjes, pikërisht ajo kishte bërë fir. 

- Ndoshta e dini, - tha me zë të pasigurt. - Unë... 
Ndoshta ata e dinin, s’kishte si të mos ishin në 

dijeni, që prej kohësh ai bashkëjetonte me një 

mjeke, me të cilën me siguri do të ishte martuar 

atë verë, sikur ajo të mos kishte shkuar në Austri 

për stazh katërmujor. Stazh për narkozë, më saktë 

anesteziste, siç thuhej në gjuhën mjekësore. I shkoi 

ndër mend se po thoshte ndoshta hollësira të 

panevojshme, me siguri budallallëqe, nga ato që 

s i hynin në punë kurrkujt... Megjithatë, diçka 

ndoshta shpjegonin, mungesa e gjatë e gruas në 

kësi rastesh ishte pikërisht ajo që bëhej shkas për 
ndërlikime. 

S’kishte qenë e lehtë ta bënte atë shpjegim. U 

përpoq disi, gjersa, më në fund, hoqi dorë për të 
përsëritur fjalët që, më së shumti, s’do të donte t’i 
thoshte: ç’të keqe ka. Vetullat e sekretarit të partisë 
ishin ngrysur. 

- E ka një të keqe, - u përgjigj më në fund ai, 
duke shfletuar dosjen. - Kjo vajzë, sipas të dhënave 
që kemi, nuk ka qenë kurrë në Tiranë. 

Dramaturgu qeshi. 

- Më falni, por unë këtë punë e di më mirë se 
kushdo. 

Hetuesi u përpoq të qeshte gjithashtu. 

- Edhe ne e dimë pakëz këtë punën tonë. 

- Nuk dyshoj, - tha dramaturgu. - Veç nuk kuptoj 
se ç’po ndodh. Ka diçka kokëposhtë në këtë 
histori. Ju më thërrisni për të më pyetur për një 
vajzë. Unë e pranoj lidhjen me të. Por tani jeni po 
ju që më thoni se lidhja qenka e pamundur, ngaqë 
vajza nuk ka qenë kurrë në Tiranë. Nuk ju 
kundërshtoj, ndërkaq, më lejoni t’ju pyes, nëse 
është kështu, përse më keni thirrur? 

- Ta marrim shtruar, - tha sekretari i dytë. - Më 
duket se ka një keqkuptim këtu. Është fjala, 
ndoshta, për dy persona të ndryshëm. 

Hetuesi vazhdonte të kërkonte diçka në dosje. 
Dy të tjerët e ndiqnin me sy, gjersa, më në fund, u 
duk se e kishte gjetur atë që donte. 

- Besoj e njihni, - tha, duke ia zgjatur librin 

dramaturgut. 

Tjetri i dha qafës prapa me kryeneçësi. 

- E njoh fare mirë, - tha. - Madje njoh dhe 
kushtimin me nënshkrimin tim. 

Sytë i ngrinë një çast mbi shkronjat. “Lindës 
B., kujtimnga autori”. 

- Shkrimi bashkë me nënshkrimin janë të miat, 
veç emri i vajzës është i panjohur. 

- E shihni pra? - tha hetuesi. 

Dreq, tha me vete dramaturgu. Tani, prej 
shkronjës B, po i kujtohej diçka. 

” n jejtat fjalë mund të them edhe unë, - tha, 
pa e fshehur acarimin. 


- Kemi folur për persona të ndryshëm, - tha 
prapë sekretari i dytë. 


Dramaturgut i vinte plasje. Pa kurrfarë nevoje 

kishte rrëfyer një të fshehtë të tij. Idiot, i tha vetes. 

Diçka tjetër iu kujtua: mosardhja në Tiranë e 

lexueses së panjohur. Një lexuese që s’vinte dot 

në Tiranë... Që donte një libër të nënshkruar prej 
tij, ngaqë vetë s’vinte dot. 

- Nuk kuptoj, - tha. - Më thërrisni në Komitet 
të Partisë për të më pyetur a kam lidhje me një 

vajzë dhe unë, si një idiot, duke kujtuar se kjo gjë i 
intereson partisë, tregohem i sinqertë. Pastaj më 
thoni se kjo vajzë s’mund të jetë e dashura ime, 
ngaqë s ka qenë kurrë në Tiranë dhe unë s’di ç’të 
them. Pastaj më tregoni një libër të nënshkruar prej 
meje, për një tjetër vajzë, këtë herë të panjohur, 



dhe unë prapë nuk kuptoj se ku është gabimi apo 
krimi apo dreqi e di çfarë. 

- Mos u ngutni, - e ndërpreu sekretari i dytë. - 
Eshtë e vërtetë se u krijua një keqkuptim i dyan- 
shëm, por s’ka pasur qëllim të keq... Ndërkaq, 
duhet t’ju them se vajza, së cilës ju i keni 
nënshkruar librin bashkë me fjalët “kujtim nga 
autori”, e ka... ose, më saktë, e kishte një problem, 
madje të rëndë... 

Dramaturgu ndjeu një si shkretim brenda vetes. 

- A mund ta di? - tha me zë të ulët. 

- Natyrisht, - ishte përgjigjja. - Mundet, madje 
duhet ta dini. Vajza është... domethënë ka qenë... e 
intemuar. 

Aha, ia bëri tjetri me vete. Deshi të pyeste për 
përdorimin e habitshëm të kohës së foljeve, në dy 
kohë, të tashme dhe të shkuar, por një lodhje e beftë 
ia mpiu çdo dëshirë për të folur. Natyrisht, mendoi, 
ajo pamundësi për të qenë në Tiranë... ajo pengesë... 

Ca çaste pati ndjesinë se zbrazëtia brenda tij 
rritej me shpejtësi. Ndihej një kambanë, por edhe 
ajo tepër larg. 

E pastaj? tha me vete, si t’i përgjigjej kambanës. 

E pastaj? tha prapë, por fare qetësisht. Ç’punë 

kishte ai në gjithë këtë histori? Kishte nënshkruar 

dhjetëra libra, shumicën për njerëz të panjohur. 

S përjashtohej që ndonjë vrasës mund ta kishte në 

çantë një të tillë, të nënshkruar para se të lidhej në 

pranga, madje më pas. Ajo dihej: a mund të ma 

nënshkruani librin për ungjin tim, për të fejuarin... 

A mundet për një shoqe që s’ka mundësi të vijë në 
Tiranë?... 

Poshtë brinjëve ndjeu një “trak”. 

- A mund ta shoh dhe një herë librin? - iu drejtua 
hetuesit. 

E hapi me dorën e majtë, ngaqë iu duk se e 

djathta po i dridhej. Sytë i ngrinë mbi shënimin e 
vct. Ishte pikërisht ajo datë. Premiera e dramës së 
iundit fill pas shfaqjes, në hollin e Teatrit. Lindës 

II., kujtimnga autori. 12 qershor. 

Me një qartësi verbuese i erdhi ndër mend 

radha e spektatorëve, përpara tryezës ku ai nën- 
shkruante. Midis radhës, vështrimi i kishte kapur 
një vajzë të hijshme flokëgështenjë, dhe aty për 
aty kishte shpejtuar nënshkrimet, pa e ditur pse, 
ndoshta nga frika se e panjohura, për një shkak ose 
për një tjetër, siç ndodhte zakonisht me vajzat e 
bukura, do të ndërronte mendje e do të ikte nga 
radha. A mundet për një shoqen time që nuk mundi 

të vinte dot? 

Pa e ngritur kryet, ai e kishte ndier që ishte 

ajo. 

Zëri ishte i ëmbël dhe nga përkulja u duk se 
flokët e saj të gjatë gati-gati do ta preknin... E 
quajnë Linda... A mund t’ia shkruani Linda B.? 
Çfarë? kishte pyetur, ngaqë i qe dukur se s’e kishte 
dëgjuar mirë. Linda B., kishte përsëritur vajza. 
Kështu e ka qejf. Ndërsa shkruante kushtimin, 
dëgjonte zërin e vajzës, diku sipër tij: shoqja ime 
do të gëzohet shumë, ngaqë ju adhuron. Ai i kishte 
zgjatur librin dhe vajza, pa ia hequr sytë e saj 
lojcakë, kishte shtuar: unë gjithashtu. Dhe ishte 
kthyer në çast, pa e pritur buzëqeshjen.e tij. 
Dramaturgu ia ktheu librin hetuesit. 


21 



- S’kam asnjë dyshim për datën e kushtimit, - 
tha me zë të ftohtë. - Ka qenë premiera e një drame 
siÇ ju thashë. Asgjë tjetër s’më kujtohet. 

Në të vërtetë, iu kujtua biseda e bërë më pas 

për shkronjën B. Ç’ishte ai trill i shoqes tënde me 

ate B-në? Aha, ishte përgjigjur vajza. Fantazitë tona. 

Ka lidhje me vjershën e Migjenit, kushtuar 
zonjushës B. 

Për herë të dytë, me anë të lëvizjes së kokës, 
bëri shenjën se nuk i kujtohej asgjë. 

U habit dhe vetë me qetësinë që i dha vendimi 

i atypëratyshëm për të mos qenë më i sinqertë. 

Askush nuk e meritonte, mendoi. Ata të dy, te tryeza 

përpara tij, natyrisht. Por jo vetëm ata. Të gjithë. 

Duke nisur nga e dashura e tij. Nga gjithë të tjerët, 

duke mbaruar ndoshta tek ajo e intemuara misterio- 
ze. 

Do të bëhej dhe ai si ata. Me sa dukej, ky ishte 

shpëtimi. Mbylli portat e dobësisë për çdokënd. 

Le të trokasin në to, le të luten, të nëmin, të klithin: 

i pashpirt. Ju jini ç’të doni, unë do të jem ashtu siç 
dua: sfinks. 

Pezmi po e kapte përsëri, por këtë herë i 
ndiyshëm krejtësisht. Ajo mund të kishte qenë më 
e sinqertë, mendoi për Migenën. E dinte që shoqen 
e kishte të intemuar dhe i kërkonte libër për të... 
Pas ikjes së saj herën e fundit, tek ishte afruar te 
bibhoteka për të ngritur librat e rrëzuar, kishte 
ndier turp për atë që kishte bërë. Edhe vetë ishte 


befasuar nga i kishte ardhur gjithë ai tërbim. Jo 
velëm titujt, por lënda e librave, sidomos e njërit 
prcj tyre, “Toponomastikës”, u duk se gjatë rrëzimit 
po zbërthehej si në tërmet. Emërtime vendesh, 
përrenjsh e shtigjesh shembeshin prore: Kodra e 
Qyqes, Prita te Tri puset, Kurthi i Zekës, Gropa, 
Korbi, Rrëzoma e keqe... Gjithë këto emërtime të 
zymta, kishte menduar. Asgjë në këtë botë nuk 
kishte një letëmjoftim a një CV, siç thuhej kohët e 
fundit, kaq të lemerishme, si ajo e tokës. Kurthe, 


pabesi pafund... 

Sa kohë kishte vallë në atë zyrë? Atje ku kishte 
hyrë mendjelehtësisht kushedi kur? Sytë i shkuan 
tek ora e vendosur në mur, mbetur atje qysh nga 
koha e miqësisë me kinezët. Ora shënonte dhjetë 


minuta 


Do të besonte se kishte orë të tëra aty. Shtegu i 
Zanave. Qafa e keqe. Ujqit. E kishin pyetur vallë 
Migenën? Në qoftë se jo, si ishte e mundur që ata, 
të cilët dinin çdo gjë, të mos e dinin se cila ishte 

shoqja e së intemuarës? 

I erdhi turp për dyshimin, ndonëse kjo s’e 

pengoi ta përfytyronte vajzën përpara një tryeze të 

ngjashme. Ç’libra kishte ai shkrimtari në raft? 

Besoj të kujtohen, së paku disa prej autorëve. E 

keni fj alën për ata që u rrëzuan kur desh më përplasi 

kokën te biblioteka? Hm, s’është e thënë vetëm 

ata. Domethënë, ata dhe të tjerët. Librat në 

pergjithesi. Ti ke qenë atje disa herë dhe natyrisht 

t ke parë. Eshtë e vërtetë, më kujtohen disa prej 

titujve, por shumica e autorëve ishin të panjohur. 

Me kujtohet, për shembull, Pikaso, dhe ngjitur me 

te nje Haideger, në s’gaboj. Të tjerët i shihja për 
herë të parë. J F 

Fol, ç’ke? 

Kete here ishin pyetjet e tij, pyetjet e tij, o 
Zot ’ S1 P re J hetuesi, ato të herës së fundit. 

, ..Jl f« k , a të mund °n- Kemi folur kaq herë për 

kete. Fol, ç ke ? Nuk t’i duroj dot lotët. As ato frazat 

sibihne, s’di kush je, je apo s’je princi im, apo i 
nje tjetre. 1 

Tani të gjitha këto pyetje mund t’i bëja unë 
mendoi. E kujt je? Princesha ime apo e... partisë.’ 

Keqardhja gjett një shteg, megjithatë, për të 
depertuar. Ndoshta po tregohej i padrejtë. Ndoshta 
ajo gjithashtu vuante. E mermin në pyetje natën 
dhe gjithe ato ofshama a lot e kishin ndoshta nië 
shpjegim: mëdyshjen për ta tradhtuar a jo. 

Nje kollë e largët, si bubullimë, që vinte nga 
tjeter stine ishte, me siguri, shenja që ai duhej ta 

n er P nste heshtjen e tij të zgjatur. E kishin lënë 
ashtu ne shenjë nderimi për të, siç kishin thënë në 
ftllim, megjithatë ajo s’mund të zgjatej pa fund. 

Nuk përjashtohej që tradhtare të ishte tjetra 
ajo e lntemuara. Ti që vete e vjen në Tiranë, më 

gjej nje liber prej tij, ashtu e kam punën... Ose as 
njëra, as tjetra. Një i tretë ndoshta. 

Si të përmendej, ai ngriti kryet. Në sytë kishte 
një dritë të keqe, si tek emërtimet e tokës. Te syri 
i keq. Në librin e Toponomastikës... Atij që ishte 
l rëzuar i pari... Fill pas Fitzxheraldit. 

Ç’i duhej atij kush e përgjonte? Ai s’ishte 
problemi i tij, siç thuhej tani. Një libër i nënshkruar 
prej tij mund të gjendej edhe në çantën e një 
keqbërësi... Nuk ishte hera e parë që i binin në qafë. 
Nëse kërkonin një shkak për të dënuar dramën, le 
të bënin ç’të donin. Veç mos ta torturonin kështu. 

Siç i kishte ndodhur edhe pak më parë, nuk tha 
veçse gjysmën e atyre fjalëve. Por edhe gjysma 
ishte e mjaftueshme që sekretari i dytë të zymto- 
hej përsëri. Veçse këtë herë ai zymtim iu duk i ndry- 
shëm. 

- S’është puna atje, - tha sekretari me zë të ulët. 
- Puna është e ndërlikuar. Më e ndërlikuar se 
ç’duket, - shtoi pas një heshtjeje. - Siç jua thashë 
në krye, partia, si dhe më parë, ka besim te ju. Puna 
është se vajza, për të cilën flasim, ka vrarë veten. 

Rudian Stefa kafshoi buzën e poshtme. Ato 
trajta foljesh të panatyrshme, mendoi ngrirazi. 
Herë në kohën e tashme, herë në atë të vdekjes. 

- Më vjen keq, - tha, - ç’histori e trishtuar. 

CcVita _ thfi cpVrptflri i HvtP - 


Besoj se e dini se, edhe më parë, por sidomos tani, 
vetëvrasja shihet ndryshe. 

Me zë të lodhur, të njëtrajtshëm, ai tha se që 

nga koha e vetëvrasjes së kryeministrit, asaj që, 

siç e dinte tjetri, kishte zbuluar komplotin më të 

madh në historinë shqiptare, pas çdo vetëvrasjeje, 

sado e thjeshtë të dukej, mendohej se fshihei 
zakonisht diçka. 

- Ju e dini, - vazhdoi, - se me anë vetëvrasjesh 
qëllon që jepen shenja, mesazhe, si ajo e Jan Pala- 
shit në Çekosllovaki. Ose e... Stefan Cvajgut, që ju 
e dini më mirë se unë. Te ne nuk përjashtohet një 

gjë e tillë. 

- Aq më tepër që vajza është nga një familje e 

vjetër e deklasuar, - ndërhyri hetuesi. - E afërt me 

lsh-oborrin mbretëror. Me një pjesë të fisit këtu, 

e Uetrën jashtë shtetit. Ndaj hetimi do të ietë i 
gjatë. 

Dramaturgu nuk dinte ç’të thoshte. 

- S’është puna vetëm te libri, - tha sekretari i 

dytë. - Në ditarin e vajzës, emri juaj përmendet 
shpesh. 

- Ah, - ia bëri tjetri, pa ditur ç’të thoshte. 

Kjo ishte dhe arsyeja që ju thirrëm, - tha 

sckietari. - Nëse do të keni ndonjë mendim, ose 

do t’ju kujtohet diçka që mund t’i vlejë hetimit, po 

ju jap telefonin tim. Mund të vini kur të doni. Partia 
i ka dyert e hapura. 

- Ju kuptoj, - tha dramaturgu. - Natyrisht. 

Ndërsa bëhej gati t’u jepte dorën, ai e kaloi 

vështnmin nga njëri te tjetri, si për të pyetur se 
cilit duhej t’ia drejtonte pyetjen e fundit. 

- A mund të di sa ditë ka që ka ndodhur? 
Hetuesi u mendua një grimë kohe. 

- Katër, - u përgjigj. - Sot është e pesta. 

3 

Katër, sot është e pesta, përsëriste me vete, 
ndërsa ecte përbri Parkut Rinia, pa qenë në gjendje 

§J e nte se sa ditë kishin kaluar që prej mbrëmjes 
së fundit me Migenën, asaj të grindjes. 

Herë i dukej katër, sot e pesta, e herë aspak 
ashtu. 

E gjeti veten në Bulevardin e Madh, përballë 
hotel “Dajtit”. Mendimi për të pirë një kafe atje, 
midis klientëve të huaj, iu duk më i pavend se kurrë. 

Mos u hiq se je si më parë, i tha vetes. Në të vërtetë, 
atë që në rrethin e ngushtë të miqve e quanin “prova 
e Dajtit”, e kishte zbuluar i pari Llukan Herri. Kur 
nuk e di as ti vetë nëse ndihesh apo jo i qetë brenda 

vetes, kalo përpara hotel “Dajtit”, Nëse këmbët 
mëdyshen qoftë edhe një grimë kohe për të hyrë, 
lëri dokrrat. Pranoje se sigurinë e ke humbur, për 
të mos thënë një fjalë më të rëndë, mendoi. 

Galeria e Arteve përbri ishte e mbyllur. Kurse 
Klubi i Shkrimtarëve matanë rrugës, mund të shër- 
bente si test i kundërt. Për një përkim të habitshëm, 
gjithë kandidatët për burg shpeshtonin ardhjet në 
Klub pikërisht përpara fatkeqësisë. 

Ora ishte njëmbëdhjetë dhe ai qëndroi te hyrja 
e Teatrit. Afishet e vjetra ishin hequr, pa u zëvendë- 
suar me asgjë. Tirana nuk i ishte dukur asnjëherë 
kaq e shkretë. 

lu duk e pabesueshme që tre muaj më parë 
kishte nënshkruar librin midis zallahisë së gëzue- 
shme të premierës. 

Migena e kishte marrë në telefon një javë më 
pas. Alo, jam një studente e arteve, më falni që ju 
shqetësoj, jam ajo që kërkoi një nënshkrim për 
shoqen e saj, ndoshta nuk ju kujtohet? 

Ai i kishte thënë se i kujtohej fare mirë, çka 
kishte bërë që çuçuritja e vajzës në skajin tjetër të 
fillit të gjallërohej më fort. Shoqja e saj kishte qenë 
e lumtur për librin, aq e lumtur, saqë ai s’mund ta 
merrte me mend. Ajo vetë gjithashtu, natyrisht. 

Pas dy ditësh, në takimin e tyre të parë, fjalët 
e para kishin qenë përsëri për shoqen, dhe kur ai i 
kishte thënë, herën tjetër mund të vinin, po të donin, 

bashkë, në sytë e vajzës kishte kaluar një si ngrirje. 
Pa dyshim që shoqja e saj do të ishte tepër, tepër e 
lumtur, por tani për tani... nuk mundte. E kuptoj 
ishte përgjigjur ai, ndonëse s’kishte kuptuar ndonjë 
gjë kushedi çfarë. Pak pengesa kishte një vajzë e 
re për të ardhur në kryeqytet? 

Në shpinë të tij ndjeu praninë e dikujt. Pastaj 
zërin e të panjohurit: s’ka shfaqje këtë javë? Siç e 
sheh, u përgjigj, pa kthyer kryet. 

Ndonëse u përpoq t’i shmangej, këmbët e çuan 
andej nga kishte ardhur, te Klubi i Shkrimtarëve. 
Të bëhej ç’të bëhej, mendoi. 

Në krye pati përshtypjen se salla e klubit ishte 

e zbrazët. Por, ndërsa ulej, iu duk se në këndin më 

të largët dalloi një të njohur. Deshi ta përshëndeste, 

'por tjetri nuk e pa, ose bëri sikur. S’do të flasësh, 

mos fol, tha me vete, dhe zuri vend, duke i kthyer 

shpinën. S’thoshin më kot për të se gjysmat e 

zemërimeve i kishte të gabuara. Sidomos pas 

botimit të librit të pafat “Dimri i suferinës së 
madhe”. 

U përpoq ta hiqte mendjen. Do të donte veç t’i 
thoshte se s’kishte pse ta mbante atë fytyrë të 
ngrysur, sidomos përpara Rudianit. Dy-tri herë, për 
shkak të thënieve të tij, si ajo e qelizave të pararojës 

në tru, që i qenkëshin dëmtuar apo vrarë fare, desh 
e kishte pësuar Rudiani. 

Ishte për të lën'ë mendjen. Ti e paske thënë atë 
punën e qelizave të pararojës, ato që shpikin risitë 

n,- arl? e kishte pyetur një ditë Llukan Herri. Dhe 
I. iii Rudiani kishte bërë “jo” me krye, kishte 
\ .i/,hduar se, me siguri, ishte ai tipi tjetër, ai i shiut 
i,- madh a i suferinës së madhe, me të cilin e 

11 !' a l ërronin kohët e fundit. 

* 1 

Ohu, ia bëri me vete, duke e çuar më në fund, 
mendjente vajza. 

Siç ndodhte zakonisht me gjithçka, në atë klub, 
ngrirja në fytyrën e Migenës, tani që e rikujtoi, iu 
duk më e pazbërthyeshme. Si ishte e mundur që e 
kishte marrë aq lehtësisht? Më tepër se te fjalët e 
saj, gjithë vëmendja dhe nguti ishin përqendruar te 
forma e bukur e buzëve dhe padurimi për ta puthur. 
Por ngrirja ishte rishfaqur edhe pas puthjeve, 
madje edhe pas puthjeve të saj, ato që gjithmonë 
ishin më të ëmblat. Deshi ta pyeste, ç ke kështu, 
por butësisht, pa kurrfarë alarmi, siç pyetet 
partnerja naive, kur e mundon shkelja e një 

premtimi. 

Tani habitej jo me të, por me naivitetin e tij. 
Sidomos disa ditë më pas, kur acari nga sytë kishte 
kaluar te frymëmarrja, te supet, sidomos në çastet 
përpara zhveshjes, madje aq dukshëm, saqë ai 

kishte dyshuar se mos ishte e virgjër. 

Vajza ishte përgjigjur turbull, as po, as jo, me 
ca folje në mënyrën kushtore, edhe po të isha, nuk 
do ta kisha problem, në kohën që tronditja nuk i 
ndahej. Pas dashurisë, në vend që të qetësohej, u 

bë më keq. Një copë herë qëndroi me fytyrën e 

zhytur në nënkresë, aq sa ai do të kujtonte se po 

flinte, sikur të mos ia vinte re supet. I dridheshin 

nga ngashërimi përherë e më fort. U përpoq ta 

kthente nga vetja, së paku t’ia shihte fytyrën, por 

vajza, me krahët e zbuluar, e shtrëngonte atë pas 
nënkresës. 

E kishte pyetur prapë ç’kishte, por pa kujdesin 

e mëparshëm. Që s’kishte qenë punë virgjërie, tani 

ishte e qartë. Atëherë ç’ishte? I ishte betuar ndonjë 

djali për besnikëri apo ç’ishin ato profkat e tiera^ 
A? 

Pas lëvizjes së flokëve, që e jepnin pak a shumë 

jo”-në, kishte thënë më në fund, gjysma-gjysma, 

se nuk ishte çështje besnikërie, as profkash të 
tjera, por tjetër gjë. 

Aha, përdorke dhe ironinë, mendoi. 

- Ahere çfarë? - kishte pyetur ftohtësisht. 

Përgjigjja ishte e papritur: më mirë të mos e 
dinte. 

- Aha, - ia bëri prapë Rudiani, këtë herë me zë. 
Si zakonisht, fill pas dashurisë, mendimi i parë 

i kishte shkuar te shqetësimi i ditëve të fundit: 

shtyrja e re e shfaqjes. Deshi t’ia thoshte: ajo pre- 

miera ku u njohëm, të kujtohet gjithë ai ngazëllim 

te holli i Teatrit? Është e dyta herë që ajo dramë 

shtyhet në çastin e fundit. Kurse ti për kushedi 
ç’gjepura ke vënë vajin. 

I mbështetur në bërryl, kishte vështruar një 
kolië të gjatë supet e saj të zhveshura, disi 
shpërfillës, me atë lehtësi që besonte se ia kishte 
dhënë njohja publike. As nuk i kishte shkuar mendja 
le dyshonte për diçka, aq më tepër që biseda për 
alë vajzën tjetër, të panjohurën, kishte qenë përherë 
e rastit, në tone ngacmuese, di., asnjëherë me 

dramaticitet. 

Kur do të ma njohësh atë shoqen tënde? S’e 
di. Vërtet ke dëshirë? Pse jo ? Ka kohë që s’flet 
për të. Ndoshta, ngaqë s’di ç’të them. Nuk di ç’të 
them vërtet, veç se... Veç se?... Veç se... që është 

më e bukur se unë. Aha... 

Kafeja iu duk e hidhur. Trazimi i Migenës, në 

vend që të zbutej, sa vente bëhej më i pashpjegue- 
shëm. 

- E keni ndërruar kafenë? - pyeti kamerierin. 
Tjetri ngriti supet. 

Dy-tri herë i kishte thënë, madje fare gjak- 
ftohtësisht se nëse takimet e tyre përfundonin në 
rrëkeza lotësh, mc mirë të mos shiheshin më. Sytë 
e saj ishin mjeruar në thellësi si asnjëherë tjetër. 
Veç këtë mos e thuaj më, kishte pëshpëritur. Kurrë, 

a më dëgjon? Kurrë. 

- Është e njëjta kafe, - tha kamerieri, duke 

marrë filxhanin. - Vietnameze. 

Ishte i bindur se ishte diçka që s’kishte lidhje 
me të. Që ndoshta ai s’do ta zbulonte dot, ashtu siç 
nuk do ta shihte dot kurrë vajzën e helmuar. 

“ T ju sjell një tjetër kafe? - pyeti kamerieri. - 
E zier më pak, ka shije tjetër. 

- Jo, falemnderit, - u përgjigj Rudiani. - Më 
duhet të shkoj. 

Tek ngrihej, iu duk se, nga këndi ku ishte ulur, 
tjetri po e ndiqte me sy, si njeriu që bëhet gati të 
përshëndesë. Rudiani bëri sikur s’e vuri re. 

Te hyrja e Teatrit, tabela e afisheve ishte prapë 

e zbrazët. Më mirë të mos e dinte. Mendimi i erdhi 

i shkëputur nga çdo lidhje e mundshme. Të mos 

dinte çfarë? Ato që do të thuheshin ose që ishin 

thënë ndërkaq në Këshillin Artistik, dhe ai ende 

s ’i kishte marrë vesh? Natyrisht, rnendoi, por aty 

për aty iu kujtua se fjalët ia kishte thënë, ndërkaq, 
tjetërkush. 

Çfarë ishte mirë të mos dinte, thirri së brend- 

shmi. Më shumë se me vajzën, mllefin e kishte tani 

me vetveten. I kishte dëgjuar ato fjalë e kishte 

qëndruar si squlls, në kohën kur ishte pikërisht çasti 

për të kundërtën, aq më tepër që shtrati ku bëhej 

dashuri lshte më 1 përshtatshëm se çdo vend tjetër 
për rrëfim. 

Ç dreqin s’duhej të dinte? Që e pyesnin në 

hetuesi për të? Për dramën e re që kishte ndër mend 

të shkruante? Për ndërgjegjen që e vriste, ngaqë 
po e tradhtonte? A? 

Ora e qendrës kumboi sipi kokës së tij. Duhej 
të ishte mesditë. Sado që të mc shmangesh, do të 
të gjej, tha me vete. 

Sado që të më fshihesh, shtoi pas pak. 

Si të kërkonte t’u largohej tingujve të orës, u 
kthye prapë andej nga kishte ardhur. Te hyrja e hotel 
“Dajtit” mëdyshja ishte fare e shkurtër. I ngjiti 
shkallët si midis një shurdhimi të plotë, shpërfillës 
kaloi përmes hollit, nën sytë e sportelistëve, 
gjersa, pas derës së barit, tryeza m duk se u afrua 
vetë drejt tij. 

Pasi u ul, vuri re se bari ishte gjysmë i zbrazët. 


Ti, bashkë me enigmën tënde, mendoi përgjum- 
shëm. Dhe, aty për aty, si të përmendej, iu duk se 
bëri një zbulim. Emri i Migenës dhe fjala “enigmë” 
i flatruan në kujtesë, si të donin të lidheshin. Nuk 
ishte krejt një anagramë, siç iu duk në fillim, por 
pothuajse. Migena, enigma, përsëriti me vete. 
Pastaj, sa për t’u bindur, i shkroi fjalët sipër 
menusë, pikërishl përbri fjalëve “kafe ekspres”. 
Ishte vërtet ashtu, pothuajse anagramë. Gjashtë 
shkronjat e emrit “Migenë”, të renditura ndryshe, 


jepnin saktësisht “enigmë”-n. 

Shtatë ditë, sot e teta, tha me vete, tek po 
gjerbte kafene dtsa ditë më pas, tek e njëjta tryezë 
e Dajtit . Nga e djathta e tij, drejtori i Teatrit i 
ulur ne tryezë me anëtarët e delegacionit kulturor 
kuhan, te porsambërritur në Tiranë, bënte c’bënte 
kthente kryet, si për t’u bindur se njeriu që pinte 
kafene qetesisht tn tryeza më tutje ishte pikërisht 
at, udian Stefa, me një premierë të shtyrë 
perkohesisht dhe me një tjetër dramë në pritje. 

Do që ta bësh lëmsh gjysmën e zyrave të shtetit 


ne Shqipen? thoshte Llukan .ferri, Shko të pish 
k-aie ne ‘Dajtf’ pikërisht kur nuk ndihesh i sigurt 
Stpas ttj, secila zyrë kujtonte se ishte tjetra që e 

tliiiio përse dramaturgu R. St., disa ditë rresht, pa i 
licie tërr syri, vinte ta merrte kafenë në “Dajti”. 
l.i, drejtori i Teatrit, për shembull, në vend që ta 
l ishte mendjen tek udhëzimet e fundit për teatrin, 

. |t■ I’idel Kastro i kishte shtjelluar në një fjalim prej 
ejashtë orësh, përpara aktorëve të Havanës, e vriste 
mendjen të gjente shpjegimin e mendjemadhësisë 
së Rudian Stefës, shoqëruar me dyshimin se mos 
vërejtjet që kishte ndër mend të bënte në 
mbledhjen e Këshillit Artistik, për dramën e tij të 
l undit, mund të ishin të tepruara. 

Një psherëtimë e thellë, që, për shkak të 
ihithjes përbrenda, iu duk se po i shkallmonte 

brinjët, i dha një si dehje të keqe. 

E ç’rnë duhen të gjitha këto, mendoi. Le të 
kujtonin ç’të donin, si të donin, ai s’kishte punë 
me ta. Ashtu siç nuk i duhej kënaqësia meskine e 
pak minutave më parë, lidhur me dyshimthet e 
hamendësuara të drejtorit të Teatrit, tek dëgjonte 
perlat e fjalimit gjashtorësh të Fidel Kastros. Le 
të bënin ç’të donin, veç mos ia preknin dramën.... 
Dhe... veç asaj... të mos ia pengonin... atë... 
Migenën. 

Grimca e kohës kur, midis trajtës shkreptim- 
tare, iu bë e qartë se Migenës mund t’ia kishin prerë 
rrugën, kishte qenë tepër e shkurtër. Jo, kishte 
thënë në çast. Dhe, aty për aty, mendimi se askush 
s’ia kishte prerë rrugën, por ishte ajo vetë që e 
kishte tretur atë, ia zotëroi trurin. 

Një lodhje e madhe, si një rënie mjegulle, thua 
se ishte jashtë tij, iu duk se e kishte vënë në mes. 
Kishte kohë që s kishte rënë në dashuri, ndonëse 
dyshonte se ishte pikërisht ajo e jo diçka tjetër, që 
kishte vënë maskën e njohur, për ta gabuar. 

Tani i ikte vazhdimisht. Edhe pak dhe do të 
kthehej gati-gati në një të panjohur, forma më e 
favorshme për dikë që dëshironte të mos harrohej 
prej dikujt. Donte të sillte ndër mend diçka më të 
rrokshme prej saj, por qysh tani e ndiente se s’ishte 
e lehtë. As fundin e barkut s’ia kujtonte dot, madje 
s’ishte i sigurt nëse ia kishte parë apo jo. E kishte 

marrë si druajtje vajze të provincës, kurse më pas 
kishte dyshuar për tjetër gjë. 

Kush je ti? A je vërtet Princi im? Dora e tij, 
gjithë nervozizëm, kërkoi në xhepin e djathtë të 
setrës, letrën, që në takimin e parafundit, përpara 
se të largohej, ia kishte lënë te nënkresa. Ke një 
letër në shtiat, i kishte pëshpëritur te veshi, para 
se të rendte poshtë shkallëve, si të kishte frikë se 
ai do ta kthente pas. Ishin ato fjalë vërtet, të shkru- 
aia nxitimthi me stilolaps të kuq, në gjysmëterr, 
pas dashurisë. Pyetja “kush je?” përsëritej për të 

dytën herë në fund, madje e shoqëruar prej një 
tjetre: “po unë, kush jam?”. 

Ndaj e kërkonte ndoshta, jo thjesht për ta 
përqafuar me mall, siç ia kishte mbushur mendjen 
vetes dhe siç bëhej kudo në botë, qoftë në republi- 

kat socialiste apo episkopale, apo qoftë në mbretë- 
,-itë a konfederatat, por për tjetër arsye: t’i ulërinte 
prapë dhe prapë, ashtu si te biblioteka, te përrenjtë, 

zgripet dhe humnerat me emra të pabesë. 

Teatri revolucionar kuban, nën mësimet e Fidel 

Kastros, po ecën drejt një zhvillimi... Ç’ishte kë- 
shtu? Ngadalë, ai ktheu kryet nga tryeza ku kishte 
qenë ulur herën tjetër delegacioni kubanez, i 
habitur që befas po dëgjonte përsëri bisedën e tyre. 
Tryeza ishte bosh, megjithatë, nuk pati kohë të 
dyshonte se po çmendej, ngaqë banakieri, që po 

merrej me radion, arriti ta ulte zërin. 

Aha, ia bëri me vete. Pas pak, duke kthyer kryet 

nga kamerieri, që po kalonte përbri, e pyeti nëse 
ishte i njëjti reportazh për teatrin kuban. Ijetri 
pohoi me krye, ishte i njëjti, dita e katërt sot. 

Aha, ia bëri përsëri. Mendja i shkoi prapë te 

vajza. 

Si ishte e mundur që ajo të pyeste “kush je?”, e 
atij të mos i shkonte ndër mend të dinte diçka më 
tepër për të? Ishte marrë me enigma e anagrame, e 
tani po i kujtohej që as mbiemrin nuk ia dinte. E 
vetmja gjë që kishte mësuar prej saj ishte diçka 
për përvojën e parë seksuale. Siç ndodhte shpesh 
në shkolla, kishte qenë mësuesi i gjimnastikës. 
Ishim dy-tri vajza, qysh në klasën e tretë, që 
kujtonim se s’mund t’i kundërshtonim, përderisa 
ishte i vetmi mashkull që na kishte parë me 
mbathje... Vetëm njëra, ajo jotja, Linda... Çfaië, 

çfarë? Po jua kam thënë një herë, midis nesh ashtu 
e quanim... Aha, domethënë nusja ime i bëri ballë... 
Jo se ishte fanatike, aspak... Por ngaqë ishte e 
ndryshme... Në gjithçka... 

Trap, i shfryu vetes. Vetëm një trap mund të 

dëgjonte me shpërfillje fjalë të tilla. Pas pak e 

përsëriti sharjen për veten e vet, ndonëse jo aq me 

bindje, ngaqë e kuptonte se pa thirrjen në Komitet 

të Partisë dhe pa gjithë të tjerat, vajza e panjohur 

do të kishte qenë thjesht një vajzë e tillë e asgjë 
tjetër. 

Porositi një kafe tjetër, pas së cilës iu duk se 
nderimi në sytë e kamerierit u shtua edhe më. Në 
bar kishin hyrë klientë të rinj. U përpoq ta hiqte 
mendjen nga çdo gjë, së paku gjatë pirjes së kafesë 
së dytë. Por pikërisht ajo paskësh qenë më e keqja. 
Mendja, ndërsa përpiqej t’i ikte Këshillit Artistik 
të Teatrit, bëri ç’bëri, ngeci përsëri te vajza. 

Veç ta takonte edhe një herë... Mendimi ngjante 

gati-gati vulgar, pothuajse i dalë në sipërfaqe të 

njeriut, i kthyer përgjysmë në fjalë, pa misterin dhe 

vlerën e thellësisë, ndaj dhe i parespektueshëm. E 

dinte këtë, megjithatë me vete përsëriti: veç ta 

takonte. Së paku një herë, përsëriti, madje krejt i 

pasigurt nëse donte vërtet t’i ulërinte “kush je?”, 

apo thjesht ta përqafonte me mall, si në kohët e 
ikura larg. 

Pa u menduar më gjatë, u ngrit dhe iu afrua 
banakut. 

A mund ta përdor telefonin? 

Sigurisht, - iu përgjigj banakieri, pa e fshehur 

h.ihinë. 


Kudian Stefa ishte edhe më i habitur me veten 
i ■ vet. S’kishte njeri në Tiranë që nuk e dinte se 
idcfonat e “Dajtit” përgjoheshin, por kjo nuk i 
■ hkaktoi ndonjë mëdyshje. Ngadalshëm po formo- 
11 1 c numi'in e hetuesit dhe vetëm afër fundit tha me 


vete, ç’po bëj, por pyetja, në vend t’ia ngadalësonte 
veprimin, bëri të kundërtën. Alo, mirëdita, Rudian 

Stefajam. 


Zëri në anën tjetër të fillit iu duk miqësor. Më 


tepër se i dëgjonte, po i merrte me mend fjalët e 
mirësjelljes, ngaqë mendjen e kishte te tjetër gjë: 
t’i jepte të kuptonte sa më parë se nuk po e rnerrte 
aspak për t’i njoftuar ndonjë gjë, përkundiazi, 


ndoshta mund ta zhgënjente, ngaqë, në të vërtetë, 


po e merrte kot, fare kot, thjesht për ta ftuar për 
një kafe. 

Ia tha vetëm një pjesë të mendimit, ngaqë edhe 
aq kishte mjaftuar që tjetri ta kapte menjëherë, 
madje, propozimin për kafe nuk kishte arritur ta 
bënte, ngaqë hetuesi ishte treguar më i shpejtë: a 
mund ta ftonte për një kafe po të kishte kohë? 

Me kënaqësi, ishte përgjigjur Rudiani. Disi 
hutueshëm dëgjonte emrin e kafenesë që tjetri nuk 
e quante “ëmbëltore”, por “Kafe Flora”, ashtu siç i 
thoshin dikur, përpara fushatës kundër kafeneve. 

Më tepër se kjo shenjë afërsie, ishte tjetër gjë që 
po i bënte përshtypje: mungesa e çdo babëzie 
profesionale e tjetrit. Jo vetëm s’kishte dhënë 
asnjë shenjë zhgënjimi për atë “kot”-in e Rudianit, 
por gati-gati e kishte pritur me lehtësim. 

Pyetja, ç’po bëj?, iu përtëri përbri shtyllave 
prej mermeri të Pallatit të Kulturës dhe, fill pas 
saj, mendimi se po shkonte ndoshta si cjapi te 
kasapi, nuk iu nda një copë herë. Te Muzeu 
Kombëtar, iu duk se fjalët, përse e bënte këtë, i 
tha me zë. Përse, vazhdoi të pyeste veten, si njeriu 
që ka dëshirë të lozë rne diçka që dukej e rrezik- 
shme, por që s’ishte ashtu. E dinte se nuk ishte kot, 
ashtu siç i kishte pëlqyer ta gënjente veten pak më 
parë tek udhëkryqi i Rrugës së Dibrës, andej prej 
nga kali i shtatores së Skënderbeut ngjante më i 
zymtë. Ishte disi e turbullt, vërtet, por brenda 
mjegullës dihej se ç’fshihej: Migena. Që larg, 
shkronjat e “Kafe Florës” skuqnin rrezikshëm. 
Kurrkush në botë nuk mund ta gjente se ç’mund të 
bënte me vajzën. Ta mbronte, ose e kundërta, ta 
jepte. Të dyja, edhe të donte, ishin të pamundura. 
Ata dinin, me siguri, gjithçka për të. Ndaj gjithsesi, 
ai ndodhej jashtë çështjes. Dhe ajo mungesë nguti 
e ajo shpërfillje e tyre kinse fisnike aty e kishte 
shkakun. 

Qelqet e kafenesë po afroheshin me shpejtësi. 
Pas pak do të shfaqej, i pasqyruar lëkundshëm mbi 

i :,ikurgjithçkatëishtemëethjeshtëseç’dukej. 
i I,, kalë, nga një tregim i Çehovit a i Gogolit, 
,,>,qej t’i shfaqej në kujtesë. Dhe përbri kalit, 

, i, i i iii që, duke i prekur qafën, i fliste, ngaqë në 
| ii hë rrëmetin njerëzor nuk kishte gjetur kurrkënd 

<H' i’i rrëfente një brengë të tij. 

Kjo ishte, tha me vete, tek shtynte derën prej 

qclqi. Midis shkretëtirës, ai kishte gjetur të vetmin 

ujcri që dinte diçka për atë mërzi të pafundme... 

I )he që mund t’i thoshte diçka, a ndoshta t ia gjente 

vajzën... 

Kjo ishte, pa dyshim, dhe asgjë tjetër. Ta kishte 
prapë, t’ia vinte kryet sipër gjinjve të bukur, pastaj 
le barku, te buza e greminës së errët, atje ku ndoshta 
mund të shquhej ende diçka nga ana e pazbuluar e 

saj. 

5 

Ai e priste në krahun e djathtë të kafenesë, 
pikërisht te këndi që Rudiani parapëlqente prej 
vitesh. Tek po i zgjaste dorën, u bë gati t’i thoshte: 
çfarë përkimi!, por aty për aty i slikoi ndër mend 
se ndoshta kurrfarë përkimi s’kishte dhe se hetuesi, 
P° a( i sa dramaturgu, e dinte vendin ku tjetrit i 
pëlqente të ulej. S’kishte kryeqytetas të mos e dinte 

se, pas Dajtit , lokali i dytë ku tryezat kishin 
mikrofona të fshehtë ishte “Flora”. 

Buzëqeshja e tjetrit ngjante, ndërkaq, fare e 
natyrshme, në fundajën e fjalëve të mirësjelljes, 
gëzohem që ju shoh, unë gjithashtu, ndoshta ju 
shkëputa nga puna, përkundrazi, ishte një kënaqësi 

, \ cc, antë, aq më tepër që... teatri i Kubës, nën 
incsimet e Fidel Kastros, po njeh suksese... aq më 
i, per që... ç’është kjo radio e hapur kaq fort... kemi 
ncvojë të shkëputemi nganjëherë nga rutina... 
icvoluthion, vetëm revoluthion... ju lutem, a mund 
1.1 ulni pak radion... Do të mermi kafe? 

Në vend që të thoshte, kam pirë ndërkaq dy, 
Kudiani bëri pyeljen, që në çast e gjykoi të gabuar, 
bcsoj se keni shumë punë? Si të thuash, u përgjigj 
l jetri, fare natyrshëm, si të donte t’i shmangej çdo 
zbërthimi të keq të saj: kemi punë, me demek, ka 
dyndje të arrestuarish, komplote, kini kujdes... 

Tani prite kur tjetri, si hakmarrje, t’i bënte atë 
pyetjen e bezdisshme: si shkon krijimtaria, për të 
vijuar me tjetrën, të kobshmen: ç’keni ndonjë gjë 

në dorë? 

Përfytyroi përgjigjen: kam një dramë në 
Këshillin Artistik. Në të vërtetë, jo për t’i bërë 
qejfin, por, po të kishte mundësi, do t i thoshte: 
më mirë ta kisha te ju, në hetuesi, sesa atje. Së 
paku, në hetuesi do të shqyrtohej në njëfarë mënyre 
më shkencore, do të kërkohej ndonjë paruilë 
armiqësore, do ië matej si me peshore sasia e 
tekstit që thoshin personazhet negative në krahasim 
me pozitivet, së fundi, mund të shqyrtoheshin me 
lupë shenjat e gishtave, që kishin prekur fletët e 
dorëshkrimit, për të gjetur në to lexues të rnund- 
shëm të dyshimtë... Gjithsesi, e gjitha kjo do të 

ishte më e durueshme se shqyrtimi në Këshillin 
Artistik, ku për të tretën herë puna kishte ngecur 
te shfaqja e fantazmës së partizanit, në fund të aktit 
të dytë, ku shumica e këshillit, sipas të dhënave që 
Rudiani kishte, jo vetëm ngulte këmbë se realizmi 
socialist parimisht nuk mund të pranonte fantaz- 
mën, por çështja shkonte më thellë dhe lidhej me 
ca ndikime të rrezikshme kohët e fundit, uf... 

- Ka probleme në teatër, si kudo, - tha Rudiani. 

- Pak më parë, siç e dëgjuam në radio, flitej për 
teatrin revolucionar në Kubë. 


- Ah, ashtu? S’e kisha mendjen te fjalët, - tha 

hetuesi. - Thjesht m’u duk se radioja po na pengo- 
nte. 


Ju kuptoj. Ka një delegacion me ftesë të 
Teatrit tonë. Shokët kubanë treguan se Fidel Kastro 

kishte folur gjashtë orë rresht për çështje të teatrit 
të Havanës. 

- Ashtu? - tha tjetri. 

- E përfytyroni, gjashtë orë? Ka lënë punët e 

shtetit, domethënë kaq të ndërlikuara duhet të kenë 
qenë punët, saqë... 

Sytë e tjetrit dëgjonin me një vëmendje qc 
Rudianit iu duk e qashtër. 

- Që të jem i sinqertë, ndonëse shkoj në teatër 
dhe aq sa kam mundësi lexoj libra, s’mund të them 
se jam në dijeni të çështjeve, - tha me zë të 

ngadaltë. 


In kuptoj. 

I u jeni nga të rrallët njerëz të artit që pata rastin 
,, 111« ,h. Këtë herë, për fat të keq, për tjetër gjë. 
Kudiani tha prapë, ju kuptoj, kurse me vete, 


m,mloi: më në fund. 

Më në fund, tjetri po i afrohej asaj që ai e kishte 
I n 1111 r ine padurim. 

I leshtja iu duk e gjatë, në kohën që po e 
i' jrrbnin kafenë ngadalshëm dhe Rudiani mendonte 
r ishte gati të merrte një kafe të katërt, madje një 
i< - pestë, që mund t’ia çante tëmthat, veç ai të fliste* 

Tjetri, si për t’ia plasur shpirtin, heshtte. Në 
;ilo shkollat e tyre, me siguri që mësonin marifetet 
c tilla, ashtu siç përvetësoheshin ndoshta të fshehtat 
c teatrit, në Shkollën e Arteve të Migenës: heshtjet 
e gjata, gogësimat që dëshmonin shpërfilljen e 


reme, kollitjet. 

- Ndonjë dramë të re? - tha, më në fund, me 
itë mënyrën e veçantë, të gëzueshme, kur flitej për 
^jëra që do të vinin, natyrisht plot shpresë, si në 
-astin e grave me shenjat e shtatzënisë, kur i takoje 
aë rrugë: ah, pa shih, pa shih, mos do të kemi së 

ihpejti një bebe? 

- Ende jo, - u përgjigj mëdyshas Rudiani. - Në 








/-V -4^ 






Këshillin Artistik. - Mezi e mbajti veten për të mos 
i thënë: dhe e dini shkakun? Juve, si hetues, që 
merreni me fakte, me ekspertiza, mund t ju duket 

e pabesueshme: për një fantazmë. 

- Siç ju thashë, e kam qejf teatrin, sidomos, e 
merrni me mend, kur në drama trajtohen çështje 
që u ngjajnë punëve tona, hetime, enigma. 

Rudiani mezi e mbajti një psherëtimë. Edhe 

kjo i duhej, pas gjashtë orësh fjalimi të Fidel 

Kastros, të dëgjonte prapë broçkulla për teatrin. 

Tani nuk e besonte më se tjetri shtirej, por kjo, në 

vend që t’i krijonte paqe në shpirt, e dëshpëroi. Pas 

shtirjes, së paku do të pritej të fliste, kurse tani, 
me ç dukej, s’kishte shpresë. 

Hm, ia bëri me vete. Në s’donte të fliste i pari, 
kurrë mos dashtë. Do ta bënte ai vetë, dhe aq i bënte 
nëse tjetri do ta merrte për të paduruar, madie më 

kcq. 

- Lidhur me atë që folëm në Komitet të Partisë, 

s kam gjetur asgjë të re, - tha, duke e vështruar drejt 
në sy. - Ndoshta po ju zhgënjej... 

- Aspak, - e ndërpreu tjetri. - Ju ma bëtë fare të 


qaitë në telefon. Madje, përdorët tjalën “kot”... - 
Sytë i kishte të qeshur. - Desha t’ju them se të pija 


një kafe me ju, ishte për mua një kënaqësi, që rasti 


e sjell rrallë. Kolegët e mi do të bëheshin xhelozë. 


Torollak, i tha vetes Rudiani. E paskësh gatuar 

\ete këtë çorbë. Eja të pimë një kafe, por kot. Pastai 
ankohesh që tjetri s’flet. 


Temthat po i rrihnin, me siguri, nga kafeja e 
porsapirë. Kafe më të fortë, s’mbante mend. Në 


vend që ta dëgjonte tjetrin, fare padashur, përfyty- 

, ,,'iir monologun e Kaligulës me kaiin e vet 
i . ,n .11 11 . I pëshpëriste te veshi për të fshehtat e 
hi.-ni, për punët e Romës dhe komplotet që do të 
l.uloheshin së shpejti dhe senatorët që duhej të 
m, iinin urdhrin për të prerë damarët natën duke 
f.llnrë e mërkurë, pastaj ata të së enjtes, bashkë 
m,- atë dramaturgun e bezdisshëm, Senekën... Le 

1,1 mennin vesh të gjithë... 

- Meqë ra fjala, si shkoi ajo punë? - pyeti, pa ia 

lu-qur sytë. 

Tjetri ia përballi vështrimin qetësisht, jo pa 
I>akëz habi, thua sepo pyeste, për ç’punë ishte fjala. 

- Ajo, pra, që folëm në Komitet të Partisë. Puna 

e asaj vajzës, që ka vrarë veten... 

- Aha, po, - ia bëri hetuesi. 

- Ishte fjala për një familje të deklasuar nga 
rrethet ish-mbretërore, në mos gaboj. Ju vetë thatë 
se, pas një vetëvrasjeje të tillë, ka gjasë gjithmonë 

për dyshime. 

- Natyrisht, - tha tjetri. - Është saktësisht ashtu. 
Saktësisht ashtu, përsëriti me vete Rudiani. 

Aherë, ç’të s’ëmës ke që nuk flet? 

- Vazhdon hetimi? - pyeti. 

- Natyrisht. 

Hm, ia bëri prapë. Hetim, natyrisht, saktësisht. 
Dhe asgjë për Migenën, shoqen e ngushtë, që çonte 
e binte nga Tirana librat për të, kumtet, kodet e 

fshehta ndoshta. 

Tek verente tërthorazi fytyrën e tjetrit, Rudiani 
ishte i sigurt se kthesa që kishte marrë kuvendimi 
nuk i pelqente aspak. Ajo që po ndodhte në sytë e 
tij ishte krejtësisht e pabesueshme: rolet ishin 
permbysur. Në një rast tjetër hetuesi, me të dëgjuar 
se deshmitari e merrte në telefon, do të ngrihei 
nate a mesnatë qoftë, i vetëm a me grua në shtrat 
per te rendur nëpër borë a shi, gjithë mirënjohje’ 
gati t i binte në gjunjë dëshmitarit, për sheniën e 

komplotit, të rebelimit, të Jan Palashit shqiptar 

kurse ky këtu heshtte si korb. 

Per gjigjet e tij ishin të zvargura, pa asnjë zell 
zbulimi, nje hetues i paparë gjer më sot, që kishte 

nke per te mos thënë tmerr, pikërisht nga zbulimi. 

Rudian Stefa i mbante duart në xhepa, për të 

shmangur kërcitjen e gishtave nga nervozizmi Si 
perhere, ai e bënte të ndihej i fortë. 

... ' J , L ) lutem te më ^uptoni drejt, - tha me një zë 
te akullt ‘ Nese Pyes për këtë çështje, këtë e bëj 
se ajo lidhet me një librin tim... Nuk e di a më 

ndiqm. Më keni thirmr në Komitet të Partisë për 

kete problem. Unë kam të drejtë të di. Nuk e di a 
më kuptoni. 

- Ju kuptoj, - u përgjigj hetuesi. 

- Atëherë? 

Tani donte t’i thoshte: përse heshtni? Ose përse 
me keni shqetësuar? 

Ijetii e vështronte i habitur, me siguri, për 
kthesen e beftë të bisedës. Fytyrën e kishte të 


.. I uar dhe Rudianit i vetoi ndër mend se, 

„luqoltë, mund ta priste një shpjegim, përpara se 

i i Imle rrugë zemërimit. 

Mendjen përpiqej ta çonte prapë te kali i 

l .ihgulës, më saktë, tek ai vetë, ndërsa shkrofëtinte 

l.midër Senekës. Mjaft e kishin duruar atë 

ili.imaturg trillan me ato ndikimei e bezdisshme 

,.ieke. Tani po fuste në teatër fantazmën. Edhe ajo 

i (luhej Romës për t’u bërë lëmsh. Ai, Kaligula, 

. kishte ndër mend të mbante gjashtë orë fjalim 


për problemet e teatrit. Ai i zgjidhte punët shpejt e 
.hpejt, me një centurion që trokiste po atë natë te 
Jera e shkrimtarit: nesër mos u gdhi i gjallë. 

- Keni të drejtë të shqetësoheni, - tha tjetri me 
/.ë të ulët. - Ajo çështje është ende në hetim. 

Mos u gdhifsh, tha me vete Rudiani, pa qenë i 
sigurt se latinishtja mund ta kishte mënyrën 

dëshirore të foljes. 

Rudiani e ndiqte me sy të vëmendshëm, por 
kurrsesi nuk ishte i bindur se fytyra po i zbutej disi. 
Kishte bërë dy herë autokritikë për gjaknxehtësi, 


• * 

; r 't fri 


V UU Ip Hnntp tp trisihtp, herë të 


;retë. 


- Sa për vetëvrasjen, është e vërtetë se ashtu u 
yykua në fillim, por nga shqyrtimi i dosjes doli se 
ën nnk kishte lidhie me dvshimet politike. Arsyet 


ishin intime. 

Aha, mendoi Rudiani. Ja ç’e kishte shkaktuar 
shkrehjen e zemberekut. 

- Aha, - ia bëri me zë. 

- Lidhur me librin tuaj, ështe e vSrtetë se bëri 
pershtypje, madje, „uk di a jua thashë, veç Iibrit 

<yza ktshte here pas here shënime për ju, në ditarin 

- Ashtu? 

- Ishin shënime të një admirueseje, madje, pak 

të ëmbla . 6 “ MUnd “ thl ' het kishte P lot " d Mja 

- Aha. 

- Ja kështu. 

kureshtr' haPi krahët ’ Sh ° qërUar “ e vfctata 

- Aq më tepër, - tha Rudtani, me zë të pasigurt 

- Çfare aq me tepër? - pyeti tjetri. - J u e dini 

me mtre se unë se këto janë të zakonshme te vajzat 


e reja. 

- Të zakonshme, është e vërtetë. Por një vaizë 

e mternuar, nga një familje e tillë, besoj se nuk 

quhet ashtu, desha të them, e zakonshme 

Ata të dy, në të njëjtën kohë, e ojetën veten 
dnke levtzur filxhanët e kafesë, çka tregoute se 
heshtja ishte e bezdisshme. 

Fantazma e partizanit të vrarë pas krahëve te 

S Ghth eS ’, n ?' nd të akth ‘ ë dytë ’ iu P-hi 

persert. Gjtthe ato dttë, duke dashur të gjente se 


Ç pëtshlypje do t u Jinte anëlarëve të Këshillit 


Arhstik, tek e lexonin dorëshkrimin, e sillte dhe e 

ii illie ndër mend në ngjyrime të ndryshme, herë 
Mi. ië zymtë e herë jo. 

Ne njihemi ende pak, - tha Rudiani, - megji- 
ilulë do të më lejoni t’ju bëj një pyetje të... të... 

ili si ta cilësoj... të drejtpërdrejtë... domethënë... 
i* kcqe... - Sytë e hetuesit mbetën të ngrirë, ashtu 
uç i zunë ato fjalë. - A jam nën përgjim të fshehtë? 

Hetuesi u drodh. 

- Jo, - tha me zë të prerë, të ftohtë. - Fjalën e 
nderit, ndonëse ju nuk e besoni ndoshta këtë për 
një nëpunës si unë. Fjala ime e nderit, nuk jeni nën 
asnjë lloj përgjimi. 

Vështrimi i tij ishte vështirë të përcaktohej, 
disi i shkretë, pa asnjë shenjë ngadhënjimi. 

- Unë do të përpiqem t’jua shpjegoj, - tha 
ngadalshëm. - Besoj se do të më kuptoni. 


s 

t 

Një orë më pas ishin ende aty dhe, sado që secili 

ikte Sitend 6 PaS 1,616 ° rën ’ aSnj8ri " Uk donte ts 

J?Tehta crndh° nm t ** ‘ ani P ° flisn “ P er 0*» 

, Ç odhese. Kjo s e pengonte Rudianin të 
bluante ndër mend fjalët e pakmëparshme të tjetrit 
Brenda një kohe të shkurtër kishte mësuar cagfoa 
per e ci at kishte dyshuar prej kohësh, pa qenë 

W t sigurt. Ata e dtnin ç’mendonte ai p"r 

d t 1 n ’ a h 6 r 6 t in : Për fe " ë 6 ndaIuar . ashtu siç 

Pnr, r D 6 h hura për n J ë PJ esS ‘ë Byrosë 
' f C . ° r 21 s ’ ktshte P«e të habitej me këtë dhe 

gje tshte st më parë, sepse edhe më parë, ndoi^se 

uul ilmliej, gjithmonë kishte pasur dy kute në 
l, ,< Mimn e së keqes. Për më të voglën vërejtje 
i.. i (KM sonazhin e Stalinit a për ndalimin e fesë, a 
l m , Byronë Politike, një oficer i ushtrisë, ose një 
l, iimmist i devotshëm, shkonte në burg, për të mos 
1 1icnc në pushkatim. Kurse për të, dhe natyrisht për 
ic ijerët si ai, mendime të tilla gjykoheshin të 
|i,urezikshme. Kishte një zyrë që merrej me 
/hdrivillimin e tyre nga viti në vit, krahasoheshin 
nic njëri-tjetrin, siç krahasoheshin analizat e 
duibetit apo radiografitë. Për Stalinin? E njëjta 
i czcrvë si dy vjet më parë. Për fenë, gjithashtu. I ek 
anëtarët e Byrosë Politike ka një përkeqësim, është 
shtuar emri i B. B. (Çoç e kishim kujtuar këtë, ngaqë 
ishte inxhinier, por paskësh qenë njëlloj si trapat e 
tjerë.) Në drejtim të shkollave, ka një përmirësim 
për vlerësimin e arsimit fillor. Për shefin e madh, 
asgjë. Kjo e fundit ishte kryesorja. Ishte ajo që 

vendoste: kancer ose jo. 

E gjitha kjo s’ishte e lehtë të kuptohej në zyrat 

e Sigurimit. Murmurima vazhdonte ditë e natë: 
përse ca të nënës, ca të njerkës? Mendonin se 
kishin të drejtë të zemëroheshin: ishin rropatur ditë 
e natë për ta mbledhur atë helm, e befas asgjë 
s’merrej parasysh. Helmi paskësh qenë i 
parrezikshëm! E pse për të tjerët s ishte ashtu? 

Për t’ua mbyllur gojën kishin qenë të detyruar 

t’i kërcënonin, madje t’i dënonin. Mbylleni gojën, 

e di Partia atë gjë. Nga e keqja e mbyllnin, por kjo 
s’i ndalonte të skëmiitnin dhëmbët: qeni, na shpëtoi 
edhe këtë herë. Për ju, më falni, është përdorur 
pikërisht kjo frazë. 

Natyrisht, ishte përgjigjur Rudiani, kurse me 
vete kishte thënë: përse po ia tregonte kaq hollë- 
sisht? Ishte sinqeritet apo kërcënim? Kishte gjasë 
të dyja dhe, aty për aty, kishte menduar: punë e 
madhe. Ç’ishte për t’u bërë ishte bërë, madje 
qyshkur. 

Na shpëtoi edhe këtë herë... qeni... Kështu, pra, 
flisnin për të. Pothuajse e dinte, megjithatë ishte 
fare ndryshe ta dëgjoje. 

Për çudi, nuk u ligështua. Përkundrazi, prapë e 
ndjeu veten të fortë. Historia e të lagurit që s’i 
trembej më shiut, mendoi. Kishte kaq kohë që 
mendonin ashtu, e megjithatë asgjë nuk ndodhte. 

Qetësia nuk arrinte, megjithatë, ta kaplonte. 
Një pjesë e qenies së tij mbetcj jashtë saj. Përse e 
kishte kërkuar, në të vërtetë, këtë takim? 

Në kujtesë u përpoq të sillte çastin kur në barin 
e hotel “Dajtit” ishte ngritur befas për të kërkuar 
të telefononte. Nuk i kujtohej asnjë mendim, tek 
ecte drejt banakut. Një zbrazëti në tru, një mjegull, 
pas së cilës, shtrajtueshëm, si pas një velloje ishte 
një spikamë femre. 

Pyetja, përse e kishte kërkuar takimin, i erdhi 
prapë, këtë herë me një ndjesi faji. 

Fol, Kaligulë, rnendoi. Rrëfeji kalit të fshehtat 
e sisëve e të fundit të barkut, që nuk i shijove 
plotësisht. 

Tjetri, përballë tij, si ta ndiente nga përvoja e 
gjatë, se diçka do të thuhej, nuk ndihej fare. 

- Ju kujtohet, atë ditë në Komitet të Partisë, 
kur më thirrët... Çudi, sa kohë e gjatë, qysh atëherë, 
po më ngjan... Ju kujtohet, ndoshta, ju fola për një 
vajzë... Në të vërtetë, kaq shumë isha i bindur se 
më kishit thirrur për të, saqë u nguta dhe para kohe 
fola. 

Hetuesi picërroi sytë, si për të ndihmuar kujte- 


sën. 


- Po, - tha pas njëfarë heshtjeje. - Më kujtohet. 

Rudiani priste që tjetri të vazhdonte. Madje, 
nga padurimi, mendja i prodhoi fraza të llojit: të 
them të drejtën, edhe unë u befasova pak. Ose: 
vërtet, ç’ishte ajo vajzë që na u fut midis? Ishte aq 
i lehtë vazhdimi i bisedës. Nga përvoja, çdo 
dramaturg e dinte këtë. Mirëpo tjetri s po tregonte 
asnjë kureshti. 

Ç’dreqin ke? deshi t’i bërtiste, ç’hetues je ti 
dhe ç’është kjo shpërfillje? Përse nuk më pyet për 

të? 

Vala e zemërimit, që, sa ç’e njihte mirë, po aq 
i paaftë ishte ta ndalte, po e pushtonte krejt. 

Racë e poshtër, shante rne vete. Kur doni, 
zhbironi giepurat më të mëdha. Ç’tha plaka Xije te 

radha e qumështit, ç’vejushë pallon portieri çala- 
man i teatrit, kurse një histori e fisme iu vret veshin. 
Fol, thirri prapë. Gur je, kalë je, që nuk flet? 

Mjerë ti, i tha vetes. Për herë të parë u ligë- 
shtua. Ishte më i mjerë se karrocieri rus i stepës. 


Çehovit 


zemrën 


shqiptar. 

- Po ju shoh të shqetësuar, - tha tjetri. - Nuk e 
kuptoj shkakun. 

♦ • 

- Asgjë, - u përgjigj Rudiani. - Asgjë fare. Eshtë 

p • • • 

faji lm. 

- Sinqerisht, nuk ju kuptoj. 

- As unë ju. 

Dëshirën për t’ia thënë troç në fytyrë: hiqesh i 
sinqertë me mua, por s’je ashtu, mezi e përmbante. 
Dhe pastaj t’ia bënte pyetjen e thjeshtë, atë të 
rrokshmen: përse nuk më pyet për të? Unë vetë ta 
hap rrugën, e ti hiqesh se nuk kupton. Përse s’do? 
Fol! Veç në qoftë se... 

Dyshimi i mëparshëm i ishte kthyer përsëri. 
Thënia se në çdo katër veta, njëri ishte spiun, për 
të cilën kishin folur aq shumë pasdarkeve, e që disa 
e mbronin e të tjerët, midis tyre ai, e quanin si 
shpikje të vetë Sigurimit për të ngjallur frikë, iu 
duk më e vërtetë se kurrë. Ata nuk donin të dinin 
për vajzën, ngaqë e kishin të tyren. 

Nervozizmi i tii dukei hapur, por tani aq i bënte. 

Radioja jepte këngë popullore të Jugut. Rritu, moj 
bajame, se ta shkoi selvia. Iu duk si ajo, por s’ishte 
i sigurt. Një këngë me melodi të ngjashme, dëgjuar 


nië pasdite në trenin midis Rrogozhinës dhe 


Lushnjës, i erdhi befas ndër mend: 


Vajzë nga Kolonja 
Rritur Roskovec. 

Se ç’e mbyte veten 
O me helm kinez. 


S’ishte e rastit, natyrisht, mendoi i lodhur. Ner- 
vat po i binin. Jo thelbin, por një pjesë të asaj që 
kishte dashur t’i shprehte, ia tha më në fund, veçse 
tepër turbull. Rasti e kishte sjellë që t’i rrëfente 
një të fshehtën e tij intime, e ai ishte treguar 
shpërfillës. Natyrisht, s’ishte i detyruar për një gjë 
të tillë, por, sidoqoftë, e habitshme ishte për 
cilindo, e aq më tepër për një hetues. 

Tjetri e dëgjonte i shqetësuar. 

- Ju kërkoj ndjesë nëse e keni marrë ashtu, - 
tha. - Por më besoni, është ndryshe. - Hetuesi 

• m 

gjithashtu e kishte humbur qartësinë. - Eshtë 
krejtësisht ndryshe... është e kundërta... si të 
thuash, nga nderimi për ju... aq më tepër që ishte 
një e fshehtë e dalë, siç e thatë vetë, rastësisht. 

Rudiani dëgjonte pa ia ndarë sytë. E ndiente se 
tjetri kishte të drejtë, por sedra s’e linte t’i kërkonte 

falje. Mendimi se, bashkëpunëtore apo jo, sisët e 
saj do të ishin po aq të ëmbla, e përshkonte 
ngathtësisht. Dhe lotët gjithashtu. Lotët sidomos... 
Ndërkaq, si mund të qante aq ngashëryeshëm një 
bashkëpunëtore e policisë? Bashkë me mendimin 
se, natyrisht, ishte e pamundur, e kundërta e tij, e 
sikur të qante pikërisht ngaqë ishte e tillë? e hutoi 
përsëri. 

Ky ishte dyshimi i fundit. 

Një shkrirje, që s’dihej nga i vinte, nga lodhja 
e asaj dite të pambarueshme a nga tjetër arsye, po 
ia zbuste gjoksin. 

- Qysh në atë kohë nuk e kam parë, - tha me zë 
të ulët. 

Ç’po bëj, mendoi. Të njëjtën pyetje ia bëri 
vetes, nga jashtë, si nga një kënd i skenës: ç’po 
bën, o njeri. 

Tjetri e dëgjonte, pa ia hequr sytë, por fare 
qetësisht, si dhe më parë, pa babëzi hetuesi. 

- Ishte e bukur, - tha Rudiani. - Desha të them, 
është... shpresoj se nuk ka ndryshuar. 

Ç’po bëj, tha prapë me vete. Por kjo nuk e 
ndaloi të fliste. Kishte diçka enigmatike ajo vajzë. 
Diçka që të ikte, s’e kapje dot... Megjithatë, isha i 
bindur se vërtet kishte rënë në dashuri me mua. 


Me njëfarë kujdesi, ndoshta i shtyrë prej 
heshtjes së zgjatur, hetuesi ndërhyri: 

- Ju artistët, shkrimtarët e keni këtë fat te gratë. 

Madje, më ka shkuar mendja se ai mllef që shpër- 
then herë pas here kundër jush, aty e ka shkakun, 
te smira. Më saktë, te smira për gratë. 

- Unë, gjithashtu, besoj se e kam dashur, - tha 
Rudiani, si të mos i kishte dëgjuar fjalët e tjetrit. - 
Kishte njëfarë kohe që kujtoja se e kisha humbur 
aftësinë për të rënë në dashuri. 

Si të kujtohej befas për diçka, picërroi sytë. 
Vështroi sa vështroi syprinën e tryezës, tek mur- 
muriste me vete: kam menduar gjatë për këtë, 
pastaj, ata sy të ndryshuar ia nguli tjetrit. 

- Kam përshtypjen se ju e dini këtë. 

Hetuesi përkuli kryet përpara, si për të dëgjuar 


me mire. 


- Unë të di? Çfarë? 

- Ato të dyja ishin nga e njëjta qytezë... Desha 
të them, Migena, mikesha ime dhe tjetra... Ka gjasë 
që librin tim t’ia ketë çuar kjo imja... Kam bindjen 
se ju e dini këtë. 

Fjalët e fundit i shqiptoi me një zë gati-gati të 
ngjirur. 

Hetuesi rrinte si i mbërthyer mbi ndenjëse. 

- Ta zëmë se është ashtu. - tha. më në fund. - E 


çë pastaj? 

- Çë pastaj? Si çë pastaj? - thirri Rudiani? - U 
hoqët i sinqertë me mua. E pra, në ishit ashtu, 
domethënë i sinqertë, ishit i detyruar të më pyesnit. 
Të kërkonit sqarime. 

- Nuk kuptoj. 

- Unë, aq më tepër. Në qoftë se e dinit që 
mikesha ime e ka çuar librin... atje... në internim... 
përse s’më thatë asgjë? 

- Ta zëmë se është ashtu, - u përgjigj hetuesi. - 
Përse duhej t’ju pyesnim? Domethënë, përse t’ju 
shqetësonim? 

- Ah, ju falemnderit. Përse t’ju shqetësonim... 
Falemnderit, xhentëlmenë! He, he. 

- S’është nevoja për ironi. Unë jua shpjegova 
pak më parë si është puna me personalitete si ju. 
Sinqerisht jua shpjegova se nuk jemi ne që 
vendosim. 

- Nëse është kështu, atëherë përse më thirrët? 

- E para, siç e dini vetë, nuk u thirrët në hetuesi, 
por në Komitet të Partisë. E dyta, dhe ndoshta 
kryesorja, lidhur me këtë çështje, në fillim ajo u 
mor si tepër e madhe. Diçka jua thamë: ishte 
dyshimi për diçka madhore, në të cilën mund të 
ishte përzier emigracioni mbretëror, vetë mbreti. 

- E pastaj? Ç’ndodhi pastaj? U hoq dorë nga 
kjo? 

- Pak a shurnë. 

- Aha... Sidoqoftë, ne nuk merremi vesh, - tha 
Rudiani. - Jemi dy botë të ndryshme. Do të më 
lejoni t’ju bëj edhe një pyetje. Ju premtoj, do të 
jetë e fundit, pastaj do t’ju lë. Pyetja është: ka qenë, 
apo a është Migena, desha të them, vajza për të cilën 
folëm, bashkëpunëtorja juaj? 

Ishte hera e parë që hetuesi nuk e fshehu 


acarimm. 


- Jo, - tha me zë të prerë. E mori filxhanin, e 
afroi te buzët, ndonëse s’kishte më kafe, pastaj, 
duke dashur ta vinte prapë mbi tryezë, desh e 
përplasi pas saj. “Jo”, bëri me krye, pa e vështruar 


tjetrin, thua se ai vetë kishte nevojë për atë “jo” 
më shumë se njeriu që kishte përballë. 

Rudiani gjithashtu nuk po e shikonte. 

- Kushedi ç’i keni bërë, të voglës... - tha me zë 
të ulët, si t’i fliste vetes. - E keni trembur, me 
siguri. E keni lemerisur. 

Hetuesi tundi kryet në mënyrë mohuese. 

- Aspak. 

Rudiani mezi e sprapste një buzëqeshje të 
hidhur. 

- Keni të drejtë të habiteni, - vazhdoi hetuesi. - 
Por unë, për hir të nderimit që kam për ju, do të 
përpiqem t’jua shpjegoj. Dhe kjo është hera e 
fundit. 

Aq më mirë, mendoi Rudiani. Të ndahej një orë 
e më parë nga kjo krusmë. 













E folura e hetuesit u bë befas e zvargur, jo fort 
e qartë. Ata, hetuesit, nuk ishin engjëj, natyrisht. 
S’ishin hetues të Monte Karlos, por të diktaturës 
së proletariatit. Megjithatë, herë pas here, si në 
rastin e tij, ose të tjera të ngjashme, si ai i vajzës 
studente, të dashurës së tij, tregoheshin tepër të 
kujdesshëm. Aha, ia bëri me vete Rudiani. Nderimi 
paskësh qenë edhe më i thellë. Tjetri i kërkonte të 
mos e keqkuptonte. Nuk ishte vetëm për shkak të 
tij. Një rol lozte natyrisht që ishte dashnorja e tij, 
por kjo nuk do të mjaftonte. Ishte një tjetër arsye. 
Kureshtia për arsyen tjetër, nuk e pengoi që 
vëmendja, më fort se prej saj, të tërhiqej nga fjalët 





me të cilat hetuesi e quante vajzën. Asnjëherë me 
emër, më shpesh me cilësimin “dashnorja”, ose “e 
dashura” dhe rrallë “mikeshë”. (Ç’je ti? Aje Princi 
irn apo i dikujt tjetër?) Nuk i kujtohej të ishin 
përdorur ato fjalë, veçse, ndoshta, në njërën nga 
dy letrat e saj. (Po unë, ç’jam unë? Vërtet jam 
dashnorja... si të thuash... princesha jote?)... 
Arsyeja, pra, për kujdesin e treguar ndaj vajzës, më 
shumë se me dramaturgun, lidhej me dikë tjetër. 
Rudiani po përpiqej të përqendrohej. I ati i 
Migenës, njëfarë heroi i pashpallur, nga ata që në 
heshtje i kishin shërbyer revolucionit, pa kërkuar 
asgjë prej tij, paskësh qenë shkaku kryesor. Rudiani 
po bëhej, më në fund, i vëmendshëm. Ende i ri, 
rreth të dyzetave, i ati i Migenës, dalë para kohe në 
pension, më shumë se në trup, prej plumbave, e 
kishte gjymtimin në tru. Atentator, kishte menduar 
Rudiani. Ose më keq: vrasës në shërbim të shtetit. 
Ata zakonisht përfundonin kështu, të mënjanuar nga 
jeta, por të nderuar si rrallëkush. Kështu, pra, për 
hir të tij ishte e kuptueshme që vajza nuk ishte 
zhbiruar fort. Në të vërtetë, kjo shpjegonte edhe 
miqësinë me vajzën tjetër, të internuarën. Natyrisht, 
nuk kishte qenë intemim klasik, si ato të Lushnjës, 
ose të kampeve, ishte brenda qytezës. Megjithatë, 
ishte internim. Me paraqitjet çdo mbrëmje në 
polici, me të gjitha të tjerat. Kështu që, pavarësisht 
se vajza shkonte në shkollë, asnjë nuk do të guxonte 

të zinte miqësi me të, siç kishte bërë Migena. Ishin 
më të mirat e shkollës e, pa dyshim, më të bukurat. 

Fantazma e partizanit, te bregu i kënetës, në 
fund të aktit të dytë, shfaqej e palëvizshme në trurin 
e Rudianit. 

Të përkëdhelur të dy, i ati dhe i dashuri, 
mendoi. 

Deshi të qeshte prapë me hidhërim, por s’i 
qeshej. Vjehrri i tij i mundshëm, tha me vete. Me 
dhëndrin e përshtatshëm, gjithashtu. Njëri i përkë- 
dhelur për besnikërinë e skajshme, tjetri për 
pabesinë e mundshme. Beton. E kishte dëgjuar për 
herë të parë atë fjalë vite më parë në një ditëlindje. 
Në familjen tonë kemi katër anëtarë partie, dy 
dëshmorë, një ambasador, beton fare, apo jo? E 
kundërta, thuhej me zë të ulët, për dikë tjetër, vajza 
e bukur yll, po ç’e do, janë të prekur si fis. I ati, 
përveç që i pushkatuar, prift. Dy emta të intemuara. 
Ungji, në burg. 

- A marrim diçka tjetër? - tha hetuesi. - Unë do 
ta pija edhe një kafe. 

Natyrisht, mendoi Rudiani. Gjer në dy të natës, 
ndoshta në tre. Kushedi ç’peshkop do të marrësh 
në pyetje. Nëse ende ka ngelur ndonjë. 

Lodhja po e vinte poshtë përsëri. 

- E vetëvrasja? - tha me zë të ulët. - Si ishte 
puna? 

Tjetri u ngrys në fytyrë. 

- Ajo është tjetër gjë, - tha më në fund. 

Rudiani priti njëfarë vazhdimi, gjersa e kuptoi 

se të tillë s’do të kishte. 

- Çështje intime? 

Hetuesi e lëvizi pëllëmbën e dorës, si ata që 
duan të thonë: aty-aty. 

- Pak a shumë, - tha me zë. 

- Sidoqoftë... - tha Rudiani. Deshi të thoshte, 
sidoqoftë, do të doja ta dija. 

Tjetri e vështroi një copë herë në sy. 

- Më mirë të mos e dini, - tha. 

Rudiani ndjeu një krisje në gjoks. Ishte e dyta 
herë që e dëgjonte atë frazë. Përpara se të pyeste 
se ç’punë kishte ai me këtë histori dhe pse po 
trajtohej befas si një i afërt, që për x ose y arsye i 
fshihej një pjesëz c së vërtetës, zemërimi ia 
mjegulloi prapë qartësinë e mendimit. Ç’do të 
thoshte kjo, klithi me vete. Vetëm ai s’paskësh të 
drejte të dinte ç’ndodhte? Ah, ç’kujdes atëror për 
të mos e mërzitur! Le ta mbanin për vete atë 
kujdesth. Ose ta ruanin për atë heroin e tyre të 
gjymtuar. Ai ende s’ishte dhëndri i tij. 

Kamerieri, që, me sa dukej, hetuesi i kishte 

bërë shenjë të vinte, priste në këmbë porosinë e 
re. 


- A s’keni kafe tjetër veç vietnamezes? - tha 








Rudiani, pa e fshehur nervozizmin. - Një tjetër, veç 
vietnameze mos të jetë. 

Kamerieri ngriti supet. 

- Pyete një herë shefin, - tha hetuesi me zë të 
butë. 


Rudiani kërkoi të ndeshte prapë sytë e tjetrit, 
për të kuptuar nëse ishte vërtet një shenjë dhemb- 


shurie ajo që kishte pikasur pak çaste më parë në 
ta, apo ashtu i qe dukur. S ’kishte nevojë për dhemb- 
shurinë e askujt. Dhe aq më pak të atij. Ç’përgje- 
gjësi kishte ai nëse një vajzë, që s’e kishte parë 


kurrë, kishte mbytur veten një mijë kilometra larg? 


Le ta ruante dhembshurinë për tjetërkënd, nëse 


vërtet e njihte atë ndjenjë. Apo mos vallë kujtonte 
se do ta bënte të ndihej fajtor se i paskësh dhënë 
asaj vajze një libër me nënshkrim? Trap i hetuesisë, 


kushedi ç’kujtonte, bashkë me ata karafilët e tjerë, 
se shkrimtarët ishin ca tuhafë, që një zogth të 
mbytnin, i vriste ndërgjegjja muaj me radhë. Kaqol, 
vazhdoi të shfrynte me vete. S’e njihte ai mizorinë 
e shkrimtarëve. As që i shkonte mendja se, po të 
ndërroheshin rolet dhe të ishte Rudian Stefa që ta 
merrte në pyetje, jo me pekule, po me duart në 


pranga do ta lidhte pas ndenjëses, tek t’i klithte, 


pleh i shtetit, trego si gjatë torturës ia nxore sytë 
at Meshkallës, ngaqë pagëzoi një foshnjë, dhe se 
si i prisje me gërshërë, mu në sytë e një piktori, 
pëlhurat e tij, ndërsa ai klithte, më prisni më mirë 

gishtat, por jo ato, e kështu me radhë, e kështu 
dyzet vjet rresht. 

- Nuk ka tjetër veç vietnamezes, - tha kamerieri, 
me një zë fajtori. 

- Sille, ç’të ketë, - tha hetuesi. - Ju ndoshta do 
të donit një kakao, - iu drejtua Rudianit. - Këtu e 


bëjnë jo keq. 

Rudiani bëri “po” me krye. Dreq, mendoi. E 
vetmja gjë që kamerierët e kryenin shkëlqyeshëm 
ishte ndërprerja e mendimit. Ngaqë sytë i kishin 
mbetur te duart e tjetrit, e gjeti se po mendonte 
për prangat. Ja ashtu, me pranga në duar, do ta 
merrte në pyetje. Dhe me kafe vietnameze, që ta 
gëlltiste detyrueshëm, jo me filxhanë, por me gjyma 
dhe nën radion që jepte fjalimin gjashtë-qindorësh 
të Fidel Kastros. Paske qenë i dhembshur, he, paske 
qenë aq i brishtë, saqë lëndimthi ia kujtoje tjetrit 
një nënshkrim libri, gjithë kujdes se mos e lëndoje. 
E pra, mos prit të njëjtën gjë prej nesh. 

Prej nesh, përsëriti me vete. Ç’ishte ajo për- 
ndezje? Ata s’kishin asgjë. Prangat i keni ju, ne 

ëndrrat kemi. 

Befas, iu duk se sytë e tjetrit ishin ngulur pikë- 
risht te duart e tij. Me siguri, si hetues që ishte, 
për çdo rast, prangat i kishte në xhep. Dhe 
arrestimet, siç kishte lexuar te disidentët rusë, 
ashtu ndodhnin, në mënyrë të pabesueshme, tek ishe 
në kinema, për shembull, dhe fqinji yt, ai që, në 

mënyrë naive, qeshte me çdo fjalë të personazheve 
dhe ti mendoje, ç’janë ca njerëz të lumtur në këtë 
botë, kënaqen me gjithçka, ai pra, pikërisht, naivi, 
befas nxirrte nga xhepi një palë pranga dhe ti e 
ndieje se dora jote e djathtë ishte lidhur ndërkaq. 

S’ishte ndonjë çudi të ndodhte kjo mu aty 
përpara filxhanëve me kafe vietnameze, që, sado 
që ishte rropatur, s’arriti që s’arriti t’i shmangej 
dot atë ditë, pra, pikërisht në çastet e tij të fundit, 
në “Kafe Flora”, adresa, 6, Rruga e Durrësit, të 
ndodhte ajo së cilës kaq vite kishte mundur t’i ikte. 

Tek dilja nga kafeneja 
Policia më tha “eja!’\ 

Ishte gati të besonte se ishte kjo dhe asgjë 
tjetër. Ndryshe s’kishte si të shpjegohej ajo 
dhembshuri në sytë e tij. Madje dhe këmbëngulja 
që të merrte një kafe tjetër, e pastaj një tjetër, 
vetëm kështu mund të merrej, njëfarë keqardhjeje 
që s’do të kishte më rast të pinte kafe në këtë botë. 

Me ç’dukej, çështja po mbyllej, mendoi. Pista 
e hetimit kishte ndërruar krejtësisht. Nga një kumt 
për rrethet mbretërore në mërgim, vetëvrasja ishte 
lidhur me diçka intime, që ai ishte më mirë të mos 
e dinte. 

Ku ishte parë se ishte më mirë që shkaktari i së 

keqes të mos e dinte fajin? 

Ti duhet ta dish, i tha vetes, sikur ta kishte 

përpara syve në pranga. Dhe në s’e ditsh, kërkoje. 
Veç ti mund ta gjesh. 

Një si zigzag vetëtime ia përshkoi trurin, diçka 
e përafërt me mendimin, por që, për shkak të 
shpejtësisë, s’ngjante me të. Ishte faji dhe pafajësia 
e tij, përzier me atë të shtetit dhe të dy bashkë 
përzier me fatin, të mirin dhe mizorin, ende të 
pandarë, dhe të gjitha këto të përshkënditura nga 
një bërthamë e padukshme, poshtë të çarës. 

Nuk arriti të kapte asgjë, ngaqë çarja, pa u hapur 
mirë, po mbyllej dhe xixat zbeheshin shkretue- 
shëm, thua se ftohja e tyre brenda asaj grime kohe 

kishte vite që vazhdonte. 

Kishte ndjesinë se e dinte, ndërkaq, atë që 
s’dukej. Spikama ishte e turbullt poshtë çarjes, 
megjithatë diçka kishte dalë dhe ai deshi të thoshte: 
çështja është ende e pambyllur. Ata kishin hequr 
dorë prej saj, por ai jo. Kishte një enigmë atje, 
hetuesi e kishte pranuar vetë në fillim, por tani 

bënte sikur s’i kujlohej. 

Ajo dreq kafeje ia shkaktonte gjithë atë lëmsh 
në kokë. Në qoftë se ata mendonin se ishte më mirë 
që ai të mos e dinte, kjo do të thoshte se ishte 
pikërisht ai që më detyrimisht se kushdo duhej ta 
dinte. 

Gjeje, i tha vetes përsëri. Dhe ata në s’daçin, ti 
s’duhet të heqësh dorë. 

Heshtimi brenda tij ishte i frikshëm. Të vërte- 

tën, më shumë se atyre, të përket ty ta gjesh. 

Tani i drejtohej vetes, jo si më parë, por 
butësisht, si të donte ta merrte me të mirë. 

Përse pikërisht libri i tij duhej të nisej drejt 
saj me nënshkrimin e tij? Një ditë fillim vere, 
heshturazi, pa bujë? Ky është “Phantom”, i kishte 
thënë shoqëruesi, pak përpara bombardimit të 
mbrëmjes në Vietnam. Më pas kishte dëgjuar se 
quhej ashtu, për shkak të fluturimit pa zhurmë, si 
një fantazmë. 

Kishte mijëra vajza të intemuara anekënd Shqi- 
përisë, por “Phantom”-i kishte kërkuar veç atë. 

Kujdes, i kishte thënë shoqëruesi vietnamez po 
atë natë, tek bëheshin gati të flinin në një provincë 
të largët, rnund të ketë kobra. 

Dreq, ia bëri prapë me vete, pastaj mendoi se 
mirë ç’i bëhej. Ishte e natyrshme që kafeja vietna- 
meze do të lidhej, në radhë të parë, me ato vise. 

Një “Phantom” i arratisur fluturon në Mal të 
Thatë. E po, mjaft, mendoi. 

- Ka një gjë që nuk shkon, - tha me zë. 

Nuk do t’i vinte çudi që hetuesi të kishte ikur 
ndërkaq. Por ai ishte aty. 

- Çfarë thatë? 

- Thashë se ka një enigmë aty. Asgjë në botë 
s’më bind për të kundërtën. 

Tjetri mori frymë thellë. 

- Nuk e besoj. 

- Ju vetë e thatë, kohë më parë, në Komitet të 
Partisë. 

- E di. Por pastaj, pas hetimit... 

Rudiani e kishte vështirë të dëgjonte. 

- Padashur, kam shkaktuar fatkeqësi, - tha me 

zë të lodhur. 

- Më mirë të mos e mendoni ashtu. Asgjë e 

mirë nuk del nga zhbirimet e tepërta. 

- Aha, ju kuptoj. Dy vjet më parë, në Vietnam, 

kishim strehim në trajtë pusi të vogël te koka e 
shtratit, në rast bombardimi natën. Mund të kërceje 
brenda, siç ishe, gjysmë i përgjumur, por shoqë- 
ruesi, seriozisht, ose për të më ngacmuar, më tha: 
kujdes, në strehimth mund të ketë ndonjë kobër. 

Hetuesi kafshoi buzën e poshtme. 

- Më vjen keq që e morët ashtu, - tha. - As që 

bëhet fjalë për kërcënim. Edhe të dua, s mundem. 

- Ju kuptoj. Ta lëmë më mirë këtë bisedë. 

Ai ndjeu prapë lodhjen topitëse. Emri i Kaligu- 
lës, i zhveshur nga gjithçka, zuri vend një grimë 

kohe mu midis trurit. 

- Ndoshta bëra gabim që ju telefonova, - tha, 
me zë fare të ulët. - Kisha nevojë të flisja me dikë. 

Dhe ju ishit i vetmi. 

- Ju kuptoj. 

- Siç mund ta dini, në këtë histori humba, veç 
të tjerash, të vetmin njeri me të cilin mund të flisja. 

- Më falni, s’desha të përzihem, por, nëse e 

keni për... vajzën... desha të them, për mikeshën 
tuaj të tanishme... 

- Pikërisht, - tha Rudiani. - Nuk di ç’ka ndodhur. 
Sytë e tyre u kryqëzuan mundimshëm. 

- Thjesht kam humbur lidhjet. Zakonisht, ishte 
ajo që më gjente me anë të telefonit. 

- Aha. 

- E kuptoni që s’mund të vete e të vërshëllej, 
si garipat, te dritaret e apartamentit të tezes së saj, 

ku banon përkohësisht, para fillimit të shkollës? 

- Natyrisht. 

Përpara se të hapte gojën përsëri, arriti t’i 
thoshte vetes: horr! 

Horr horrit, mendoi. Ja përse e paskësh kërkuar 

atë takim. E kishte fshehur sa e kishte fshehur me 

gjithfarë dredhish, bombardimesh në Vietnam, 

kobrash, kafesh surrogato, fjalimesh kilometrike 

Fidel Kastrosh, e, në të vërtetë, puna paskësh qenë 
te gjinjtë e Migenës. 

Vazhdo të shkrofëtish, kryehorr i teatrit, madje 
i krejt qendrës së Tiranës, bashkë me ministritë, 
kullën veneciane, xhaminë dhe shtatoren e Gjergj 
Kastriotit, që s’kishte ku ikte pas atij turpi. T’i 

kërkonte hetuesisë t’i gjente të dashurën, ja 
ç’paskësh qenë e gjitha. 

E pabesueshme, mendoi pas pak. Jo vetëm 
kishte pasur pafytyrësinë ta mendonte, por tani 
guxonte t’ia thoshte. Është një dreq telefoni, një i 


74 


vetëm në krejt ndërtesën disakatëshe dhe ju e mermi 
me mend ç’bëhet me të. Grindje, thashetheme, 
thirrje në spital, receta ëmbëlsirash. Tjetri e dëgjo- 
nte gjithë mendueshëm. Në qoftë se nuk ia merrte 
për keq, ishte i gatshëm ta ndihmonte. Ishte kaq e 
thjeshtë për të. I dërgonte nja dy çuna nga ata të 
vetët, ata dinin si ta gjenin vajzën. Ashtu siç dinin 
t’ia mbushnin mendjen. Do të shihte se si ajo do ta 
kërkonte vetë. Sa për rrezikun e thashethemeve, 
s’kishte pse të bëhej merak. Çunat ishin mësuar të 
mos e hapnin gojën. Do të kujtonin se po të dërgo- 
nim një bashkëpunëtoren tonë, merrej me mend 
përse. Pra, gjithçka do të kryhej siç ishte shestuar 
në trurin e tij, qysh në dyshimin e parë, mendoi 
Rudiani. Modele të vjetra, të braktisura, të teatnt. 
E shumta, çunat mund t’ju kenë pak zili, vazhdonte 
hetuesi, por kjo s’prish punë. Ju jem mësuar me 

të. 

Ishin pak a shumë fjalët e tyre të fundit, para 
se të ndaheshin. Pak kohë më pas, tek ecte si 1 
dehur përbri Bankës Kombëtare, mendimi se 
enigma për të cilën ai dyshonte e kapërcente 
hetuesin, madje vetë shtetin, i shkreptiu prapë si 

një zbulim. 

8 

Akti i dytë. Breg kënete. Në të, dy hapa larg 
ujit, trupi pa jetë i një partizani. Nga e djathta, në 
paraskenë, një tryezë zyre. Dy njerëz, ulur’në 
ndenjese, me dosje përpara. Një i tretë, përballë, 
me ç duket, merret në pyetje prej tyre. 

Rudian Stefa i trazoi fletët e daktilografuara 
me nervozizëm. Kishte pasur bindjen se e keqja 
mste nga gjysma e dytë e aktit, fill pas shfaqjes së 

antazmes, por tam dyshonte se, qysh në krye, akti 
clukej i kritikueshëm. 

Pas pëshpërimave të reja, që kishin dalë prej 
Keshillit Artistik, kishte dy ditë që po e rishqyrto- 

nie ai vetë aktin e dytë, për të gjetur se ku do të 
priqendroheshin këndej e tutje kritikat. Përpiqej 
i (* përfytyronte jo vetëm fjalët e tyre, por edhe 
• hprehjen e fytyrave që i shoqëronte ato. Herë-herë 
përfytyrimi i ndalte në fytyrën e bukur të aktores 
së vetme që merrte pjesë në këshill. Pikëllimi i 
saj, për të cilin ai ishte në dijeni po aq saktësisht 
sa për të tjerat, ishte ngushëllimi i vetëm në atë 


merzi. 


Si vallë do t’i bëhej e qartë spektatorit se në 
skenë ishin pamje të dy kohëve: njëra, viti 1943, 
ine trupin e partizanit të vrarë te buza e kënetës, 
tjetra, pesë vjet më pas, kur një Komision partie 
po shqyrtonte vrasjet prapa krahëve? Ai e pranonte 
vërejtjen. Madje, bashkë me regjisorin do të 
përpiqeshin të gjenin një mjet sa më të rrokshëm: 
një tabelë, për shembull, ku të shkruhej, e zezë mbi 
të bardhë, “Shkurt 1948. Komisioni për hetimin e 
krimeve të Koçi Xoxes, kryer me shtysën e 
jugosllavëve”. E në qoftë se kjo quhej tepër e 
ftohtë, si të thuash tepër epike, alla Breht, mund të 
shtohej një tjetër tabelë, me një citim nga shefi i 
madh: “Partia kërkon të vërtetën për këto vrasje”. 

Ah, sikur të ishte vetëm kaq. Rudiani psherëtiu. 
Sytë e aktores, që trishtimi i shtuar iu jepte një 
bukuri të ylltë, siç kishte thënë dikush, vazhdonin 
të ishin një ngushëllim i pamjaftueshëm. 

Fillimin e tekstit e lexoi me zë, për ta përfyty- 


rnrre 

I pandehur f ( drejtohet ‘ «■ ^uzuarit.) 

Robert K “ a esohesh P« r vrasjen e partizanit 

Fushe e Qy qes . Shpjegohu ^ J 

vrasësT h r R,: T iShte VraSJe ' As unë s ’-ha 

SS2T, T m 1 ayqit partizan dhe unë ish a 

Anetar. 2 . Kom.s.onit: Arsyeja e dënimitv 

I pandehur,: (Ipasigurt.) Trille, mendjemadhë- 
si. tallje me shokët... 

Pal- A h E K Re ,'' E Kom ' s,on,t (Pothuajse në një gojë) 
Pak i habitshëm ky motiv. 

Dialogët më pas vinin të rrjedhshëm. I pazakon 
shem si faj? Në atë kohë shihej ndryshe Veç kësai 

a. nuk vmte men d. Vazhdonte të tallej. Vazhdonte 
shmeN pas dënimit? Po - T, ng«Hon e pabesue- 

met Me k Jen a het me VdSkje dhe vazhdo " « 
aller Me ke, me vdekjen? Me shokët e vet Aha 

embte. A s e dtnte ai që ishte i dënuar prej tii? 

Natynsht, e dmte. Dhe vazhdonte të tallej? Po ku 

’ kush e dlnte se 31 tallej? A s’ishte në birucë në 
pranga? Jo. Këto ishin mënyra e mjete borgiëzë 

ruca, pranga. Ta zëmë se është ashtu. Le të fh emi 
ne ndonje qilar bagëtie, lidhur me litar. Jo. Dome- 

thene, ishte t lirë. Po. Ndaj edhe kishte mundësi të 

i.illcj? Pikërisht. Domethënë, dënimi nuk ishte 
iln. ka teorike, ta zëmë morale, shpirtërore, por 
«l. 111 m i vërtetë, me vdekje. Sigurisht që ashtu ishte. 

I >hc atëherë u vendos të vritej? Pikërisht. Në fillim 
i .liin dy partizanë të tjerë që do ta mbytnin, por ata 
. mundën. Pse, ç’i pengonte? Sepse ai vazhdonte 
■a më parë. Domethënë, nuk e vrisnin dot për shkak 
\c tallej? Me sa dukej. Domethënë, ai mund të 
vritej kur të kuptonte se duhej të vritej? Thënë 
ndryshe, të pushonte së talluri, për t’i hapur rrugë 
vrasjes së tij? (Heshtje e të pandehurit.) 


Për Rudianin vetë, e gjithë skena do të ishte e 
pabesueshme, sikur të mos e kishte gjetur në 
njërën nga dosjet e Komisionit. 

Ndoshta anëtarët e Këshillit Artistik nuk ishin 
ndalur shumë tek ana groteske e skenës, ngaqë 
pikërisht në atë çast shfaqej për herë të parë 
Fantazma. 


E kishte pritur që Fantazma të krijonte panik 
te disa. Ç’është kjo fantazmë këtu? “Hamletin” po 
vëmë në skenë apo një dramë të realizmit 
socialist? Të tjerët ishin përpjekur ta mbronin, në 
fund të fundit, as Shekspiri nuk e kishte krijuar vetë. 
Madje, as Seneka. Nga populli e kishin marrë të 


gjithë. 

Mbrojtja i ishte dukur e mirë, megjithatë, 
gjithë ato ditë mendja nuk i ishte shqitur andej, 

gjersa i qe dukur se e kishte gjetur zgjidhien 
Ktshte ndodhur pak para mesnate, tek bëhej gati të 

l!hT h H J ’ trUn 1 qe Pe rs hhënditur befas prej saj. 
hte dtçka aq zotëruese, përbuzëse për gjithçka 

jeter, saqë m duk se gjithë tregimet e atyre ditëve 
thtrrja ne Komitetm e Partisë, zbrazëtia e mëngie- 
seve k al vtetnamezo-kuban nëpër kafenetë e 

Ttranes, se fundt, vetë Migena me lotët e saj ishin 
zbehur papritur. 

Do t’i bënte një ndryshim asaj që mijëra vjet 

ramatutget nuk ktshtn guxuar ta riparonin: fanta- 
zmes. o ndryshtm të jashtëm, shfaqje gjysmë e 
mjegulit, gjysmë e njëmendtë, paraqitje me 

mo tng a me maske anttgaz, por riparim në thelb 

mundT e d“ J d ° “ iShte 6 ^mttfhshme, nëse 
mund te perdorej një fjalë e tillë. Një qenie a një 

maktne jo vetem me dy ndërgjegje ose progra- 

mtme, por me dy mundësi dhënieje e matrjeje me 

te tjerët. Në këtë mënyrë, skena kur vrasësi metxe 

e r e r Komislonlt dhe tmpi i partizanit të 

vrare ngrthej nga bregu i kënetës për t’u kthyer në 

"taaneditloget që fantazma ka me Komtsionin 

• CgJ01c " prC| vra sësit, ashtu sikurse fjalët që 
K«*" “ “ “ r “ d “ ""> "«■» 

ndoL dynatyr - hme ’ SiÇ ‘ Shte ’ fanta ™’ ndonëse 
ndodhej ne nje realitet, në të vërtetë vepronte në 

dy zona. Ato s’përkiteshm në asnjë rast me njëra- 

i |t ircu. Ndaj, për ta bërë më të kapshme këtë, në 
l.t iië ajo do tëngjyrohej meblu, kurjepte e rherrte 
mr vrasësin, dhe me ngjyrë tjetër, vjollcë ose të 
b.n dhë, kur fliste me Komisionin. 

Pjesa e dorëshkrimit ku shfaqej fantazma ishte 
inbushur, ndërkaq, me shënime. Veç fillimi do të 
mbetej siç kishte qenë: “Trupi i partizanit ngrihet 
ngadalë nga vendi ku ka rënë dhe afrohet për të 
dëshmuar”. 

Rudiani po mendonte motërzimin e ri. 

Fantazma, e ndriçuar në vjollcë ose në të 
bardhë, afrohet. 

Anëtari 1 i Komisionjt. Robert K., ti u vrave me 

plumb pas koke, më 29 shtator të vitit 1943, në 
vendin e quajtur Fushë e Qyqes, në bregun e një 
kënete pa emër. Cili ishte shkaku i dënimit prej 
gjyqitpartizan? 

Fantazma: Asnjë gjyq partizan s’më ka dënuar. 
Më ka vrarë me plurnb pas koke njeriu që ndodhet 
përpara jush. 

Vrasësi rri i palëvizur. Kuptohet që nuk dëgjon 
asgjë nga ato që thuhen. Sheh vetëm kokat e dy 
anëtarëve që kthehen nga hapësira e zbrazët, ku, 
për sytë e tij, nuk ka asgjë. 

Anëtari 2 1 Komisionit: Ai thotë se ti u dënove me 
vdekje dhe ai zbatoi vendimin e gjyqit partizan. Ai 
thotë se ti u dënove për tallje ndaj shokëve. Madje, 
edhe pas dënimit, ti vazhdoje të talleshe. 

Vdekia khT' ^ aSnje dij6ni pËr dënimin - 
Vdekja ishtene kokëne tyre, ndaj unës’edija Nuk 

tallesha me askënd. Atyre iu dukej ashtu. 

gjyrimi i Fantazmës ndryshon në blu. 

Ashtu siç lshte e padukshme për vrasësin e 
hamendësuar, kur fliste me Komisionin, ashtu tani 

vrasës!n P ^ Komisionin ’ tek flet me 

za n "e d MA: Ç ’ &htë aj ° Përfa)lë P ër Sl'yqin parti- 

J d mire se as "j ë gjyq partizan s’ka pasur. 

rasesi. Ka pasur një vendim që ti të vdisie 

Fantazma: Përse? Prej kujt? Ç’faj kisha bërë? 
Vrasësi. S ka nevojë ta dish. 

d ënu F r™ë h a: Gjyq do të thote qe ’ më e p akta >; 

denuari te dye pse dënohet. 

Vrasësi: Ç’rëndësi ka? Ata që e dinin ngiarien 

S Vet “ v« s: 

Fantazma: S’dihet. 

Vrasësi : O, shumë e vret lart. Si gjithmonë 

viec Pë>s ZM H f ■ PakU ’ ^ di ’ ISha nëntëm hëdhjetë 
vjeç. rerse duhej të vdisja? 

Vrasësi: Më mirë të mos e dish. 

afrohetT'™ ‘ ërhiqet drejt bregut të kënetë «. i 

njesh me të. F Dere 

Anëtari 1 1 Komisionit: (Idrejtohet Vrasësit.) Pastaj? 
< ndodhi pastaj? 

Vrasësi: Pastaj u nisëm të dy, unë dhe i dënuari 
• licjt qytetit. 

Anëtari 1: Përse kjo nisje? 

Vrasësi: Për të kryer dënimin. 

Anëtari 1: Pse jo në një rrah aty pranë, te një 
uëzomë a ndonjë shkurre. Zakonisht ashtu bëhe- 
sliin pushkatimet. 

Vrasësi: Nuk e di. Ashtu u vendos. 

Anëtari 2:1 dënuari ishte i lidhur? 

Vrasësi: Jo. Shokët kishin besim tek unë. 

Anëtari 1: Ku ishte vendosur të vritej? Me fjalë 
lë tjera, kush do ta zgjidhte vendin, ti apo ai? 

Vrasësi: Unë. 

Anëtari 2: Pastaj? Ç’ndodhi pastaj? Vazhdo. 

Vrasësi: Rrugës m’u zgjua keqardhja për të. 
Pavarësisht nga fajet e tij, kishim qenë shokë lufte. 
Desha t’i them: ik, je i lirë. Por ai, pikërisht në atë 
çast, më drejtoi armën. 

Anëtari 2: Si? Paskësh qenë i armatosur? 
S’mjaftonte i palidhur, por kishte edhe armë? 

Vrasësi: Ishin zakone të kohës. Arma s’i hiqej 
askujt. Të vdisnim me armë në dorë, kështu thuhej. 

Anëtari 1: E çuditshme... E pastaj? Vazhdo. 

Vrasësi: Më vuri përpara. Gjer te bregu i 
kënetës. Po binte mbrëmja. U dukën dritat e qytetit, 
por shumë larg. 





Anëtari 2: Pastaj? 

Vrasësi: Ai u hutua pas tyre. Dhe une përfitova' 
e vrava. 

Anëtar, 1: Vrasje për vetëmbrojtje, kështu ke 
thenë edhe më parë. 

Vrasësi: Po. 

Anëtar, 2: Vrasje për vetëmbrojtje. Pas shpine... 

Te bregu i kënetës, Fantazma del nga trupi i 
partizamt, si nga streha e vet. Pastaj ngrihet dhe 
afrohet ashtu si më parë. Është e ngjyruar në 

vjollcë. 

Anëtari 2: Kur e more vesh se ishe i dënuar? 

Fantazma: Askurrë. 

Anetari 1: Sidoqoftë, ka gjasë që diçka ke ndier. 
Mje frymë armiqësore. Njëfarë mërie. 

Fantazma: Është e vërtetë. Herë pas here krijo- 
hej një e tillë. Por ishte me ditë. 

Anëtari 2: Kishit acarime, mendime të kundër- 
ta? 

t 

Fantazma: Po. Unë për ta isha mendjemadh, 
tnllan, shkurt, djalë qyteti. Kishim mendime të 
n ryshme, për shembull, për dashurinë. Ata ishin 
under saj. Së paku, gjer në çlirim, kështu thoshin 

Anëtari 1: Pastaj? Si ndodhi që u nisët drejt 
qytetit të dy? J 

Fantazma: Kështu u vendos. U fol për një mision 
që do ta merrnim vesh më pas. 

Anetari 1: Kush dha urdhrin për nisje? 

I 'antazma: Zëvendëskomisari. 

Anëtari 2: Aha... Ju dha ndonjë porosi në çastin 
i lnndit? 

I antazma: Me sa më kujtohet, diçka tha, por 
i'i vsinë me shaka, për pajtimin. Domethënë, që ky 
mision do të na afronte. 

Anëtari 2: Aha... 

Anëtari 1: A folët rrugës. A u afruat, siç ju 
këshilloi zëvendëskomisari, apo u acaruat më keq? 

Fantazma: As njëra, as tjetra. Shumicën e rrugës 
e bëmë në heshtje. 

Anëtari 2: Pastaj? 

Fantazma: (Bën me krye nga bregu i kënetës.) 
Pastaj mbërritëm te ky vend. Po binte muzgu. Larg 
dukeshin dritat e qytetit. Kisha kohë pa i parë. 
Ngela në vend si i ngrirë. Më zgjuan një mall tepër... 
tepër të padurueshëm... Atij, me sa duket, i 
shkaktuan të kundërtën. Tek rrija ashtu, më qëlloi 
pas koke me revole. 

Tryeza e Komisionit. Anëtarët i kërkojnë 
Vrasë-sit të dalë jashtë. Fantazma gjithashtu tërhiqet 
te bregu i kënetës. 

Anëtari 1: (Duke shfletuar dosjen.) Asgjë e re. 

Është hera e tretë që dosja e tij shqyrtohel dhe 
mund të themi se jemi në pikën zero. 

Anëtari 2: Më parë, dihet, sa herë që hapej kjo 

çështje, mbyllej në çast me urdhër. Tani urdhri është 

i P rerë ’ përderisa lidhet me jugosllavët, s’ka kthim 
pas. Është porosi e Stalinit. 


Anëtari 1: S’më besohet. Vrasësi ende ndihet i 
fortë. Ka ende përkrahje, mbrojtje. 

Anëtari 2: Athua? 


Anëtari 1: Në dosje gjeta letrën e tij dërguar dy 

vjet më parë Komitetit Qendror. Partia më ka 

flakur jashtë radhëve të saj, por unë e mbroj atë 
njëlloj si më parë. 

Anëtari 2: E di. Për shkak të asaj letre, një dra- 
maturg i ri, një naiv i pandreqshëm, shkroi një 
dramë, të titulluar “Qeni i Partisë”. E kush u dënua, 
thua ti? Qeni? Kurrsesi. U dënua tjetri, 
Tetëmbëdhjetë vjet burg. 

Anëtari 1: E mora me mend. 

E thërrasin përsëri Vrasësin. 


Anëtari 1: Po të pyes për herë të fundit... 

Shfaqet përsëri Fantazma, motërzimi blu. 

Fantazma: Ke shpresë të shpëtosh edhe këtë 
herë. Do të rregulloheni, me sa duket, midis jush: 
jemi tanët, s’prishemi në llogari. 

Vrasësi: Natyrisht. 

Fantazma: Bëni ç’të doni, puna juaj. Veç desha 
të di, po të pyes për herë të fundit: përse më vrave? 

Vrasësi: Ta thashë një herë: më mirë të mos e 
dish. 


Fantazma: Mos ta dëgjoj më atë fjalë... 

Vrasësi: Më kërcënon? Sa kam parë unë si ti... 
Mblidhe mendjen: ti je asgjë. Nga asgjëja nuk vjen 
veç asgjë. Ose vjen prapë asgjëja, e kështu pa fund. 

Fantazma: Përgjigjju pyetjes sime. Takërkoj si... 
la kërkoj si... s’jam më njeri që të përdor shprehjen 
la kërkoj si njeri. Ta kërkoj si frymë që jam, si 

shpirt. 

Vrasësi: Kot e ke. E di që vuan, s të tret dheu, 
siç thonë, ndaj del prej tij herë me një ngjyrë, here 
me një tjetër, por kot e ke. Asgjë s’do të arrish. 

Veç pas çdo here do të vuash më fort. 

Fantazma: S’dihet. Një herë do të më dëgjojnë. 
Vrasësi: Ha, ha... Që ta mbledhësh mendjen 
përgjithmonë, ja ku po ta them: edhe në u dënofsha 
ndonjë ditë, dhe në u vërtetoftë se të vrava pas shpi- 
ne, e vetmja gjë që s’do të merret vesh kurrë, është 

pikërisht ajo që kërkon ti: shkaku. 

Fantazma: Një ditë do të dalë. 

Vrasësi: Kurrë. Njerëzimi, si macja, e mbulon 

vetë të vërtetën. Librat, doktrinat, dokrrat pa fund, 

majtizmi si sëmundje foshnjore, djathtizmi i 

pleqërisë, he, he, he, pikërisht ato e mbulojne te 

vërtetën. 

Fantazma: Jo. 

Një zigzag i frikshëm e përshkon blunë e saj. 
Vrasësi: Ç’pësove? 

Fantazma: Më qëllove kur pe dritat e qytetit. Pak 

e pate nje ,skundje ’ pw ' - ^«».« 

Vrasësi: (Me vete, i turbulluar.) Ku e di ti? 
Fantazma: Kemi dhe ne ca venome. Ato që „ a 

je p v ekja (Prapë zigzag, me i frikshëm se më 
pare.) Ato drita të kthyen tërbimin e vjetër. Atë që 

Qylnë fia y rt di ‘ ën ^ Parë ^ mbfei ‘ a ^ 
ç’do të na dalësh Para: * Pa shohlm 

madh. EAS6S[: Ah ’ ^ Shik °' Ky ” a qenkësh zbulimi i 

Fantazma: (Zigzag i tretë.) Jo. Është më i thellë 
Asnje vajze s’të hodhi kunrë një vështrim të ëmbël' 
Ndaj tshtt të aithë. ti dhe klani yt. kundër dashurisë.' 

dashuriçka': d3,ë Uë P& ‘ Uftë ’ J° P ër 

aio mZ7T ^ C d ° nit dashuriuë . uuk ju donte 
ajo. Dhe fajtor më bënit mua. Kanë kaluar kaq viet 

“r 1 “ 

Vrasësi: Mbylle gojën, kufomë! 

Fantazma: Mund të bësh karriere përsëri Të të 

mo! Z?ZSZ2 “ Dl * “■»» 

Vrasësi: Errësirë, kthehu nga ke dalë i 

dot as M?k : ^ "f 6 ShkakU ' Ai që s ’ e zbu i°jnë 

Markst, as Bakunini e Plutarku, as Adam 

>milhi aBerdajevi. Thelbiizi, ashtu siç emrineka 
ik' shqip: smira e zezë. 

Vkasësi: Dokrra, fjalë boshe, ashtu si zbrazëtia 
i' ’ie. Unë jam i fituari: në fund të fundit, ta hëngra 
l-.okën. 

Fantazma: ( Hesht.) 

Pastaj kryeulur, duke pranuar humbjen, bën 
Uvizjen rituale të tërheqjes, për t’u futur prapë në 
iiajtën e trupit pa jetë te bregu i kënetës. 


Kishte kohë që vështrimin e mbante mbi fletët 
r shkruara, gati-gati i habitur, sikur të mos ishin të 
lij. Nga lodhja, nuk i shquante mirë shkronjat, 
vetëm vijat e zeza mbi copat që duhej të hiqeshin, 
dalloheshin ende qartë. Shkronja “Z” që jepte zig- 
zagun, i ngjante shenjës së rrymës elektrike në 
tabelat “ruhuni nga rreziku!”. 

Sytë nuk i shqiteshin prej saj. Zigzagu, përpara 
se të lidhej me Fantazmën, ishte i tij, por me tjetër 
kuptim. Në vend që të tregonte tejçimin, shpallte 
të kundërtën: ndërprerjen. 

Edhe më parë, kur e kishte menduar skenën, e 
kishte ndier se aty do të pengohej. Kishte 
shpresuar se, ashtu si herët e tjera, me afrimin drejt 
saj, nyja do të zgjidhej vetvetishëm, por s’kishte 
ndodhur ashtu. Mjegulla penguese, më e rreptë se 
çdo perde, zbardhte prore. 

Kishte mbetur orë te tëra përpara shestimit të 
skenes. Shëmmet, frazat, fjalët, vizatimet, shenjat, 
qe veç ai i merrte vesh, sa vente ndërlikoheshin, 
por perfytynmi 1 tij nuk çante dot më tej. 

^tje lshte zgnpi. Mrekullia ose theqafja. Ç’miete 

. duheshm vaiië për të kapërcyer greminën? 
ç vegla, helika apo flatra? 

viith!f anj |! herë ’ Sidomos natën në gjumë, kur 
gjithçka zbutej e shtrajtohej, i dukej se mund ta 

kapte te pamundurën. Ishte fare pranë saj, nuk i 
duhej veçse nje grimë për ta rrokur, por pikërisht 
aty, te shenja ndaiuese, mendimi, si të ishte gin s 
ngrinte. I ngecur midis tij, nën panikun se duhej të 

paguante taksen për orvatjen, mezi arrinte të 
shqttej, veç prej zgjimit. 

Kështu i kishte ndodhur me fundin e skenës së 

Fantazmes. Shenja e zigzagut kishte paralajmëruar 

nje mundesi. Si nëpërgjumë, e kishte vënë në tekst 
me ngut, vetëm me shkronjën Z, ashtu si në tabelat 
rrugore, përpara kthesave të rrezikshme. Por ndrv- 
She prej dy ngjyrave të Fantazmës, te zigzagu 

^ j një lëndë 

tohte, e ardhur ndoshta nga botë të tjera, e huaj 

ndaj çdo mirëkuptimi rijerëzor. J 

Nuk qe e mundur, shpjegonte me zë të ulët për- 
para dikujt, që as vetë s’e dinte ç’ishte: grua, prift 
3 ndergjegjja e një turme. 

Si të mos mjaftonte shteti, ishte një mjegull 
aq e dendur kudo. Nuk dihej ku duhej marrë leja, 


90 


tirse për çdo gjetje a risi në art, leja ishte e 
|Mshmang-shme. 

Mendja bënte ç’bënte kthehej te mbretëria 
paralele e gjumit. Helikat e makinave që do të 
prodhonin gjumë sipër Teheranit, për të liruar 
pengjet, jo në kohën e Kserskit, por më 1979, nuk 
ishte e vështirë të përfytyroheshin. Helikopterët 
me shenjën USA mbi flatra s’çanin që s’çanin dot 
mes stuhisë së rërës. Pilotët gulçonin: s’është e 
mundur. Misioni i shpëtimit po dështonte. Naty- 
risht, ashtu do të ndodhte, murmuritnin kolonelët 
që kishin qenë kundër. Si mund të nxirrej ideja e 
një operacioni ushtarak të shekullit njëzet nga një 
mit i vjetër? 

Aq më tepër kur ishte fjala për rrafshultat e 
Shqipërisë Qendrore. Vënia në gjumë e hekuru- 
dhave, arave me pambuk, fermave, degëve të brend- 
shme, telave me gjemba, rojave me qen. Më të 
famshmin e qenve, Cerberin e portës së ferrit, veç 
një njeri kishte mundur ta vinte në gjumë. 

Gjithë ato ditë historia e Orfeut bënte ç’bënte 
i vetonte ndër mend. Do të besonte se miti i vjetër, 
gjatë përplasjes së tij me planetin, e kishte pahitur 
gjithçka me pluhumajën e vet rrëzëlluese. 

Arkat metalike, brenda të cilave ishte ndryrë 
gjumi, gërvishteshin me njëra-tjetrën gjatë lëku- 
ndjeve të helikopterit sipër shkretëtirës iraniane. 
Askush nuk e dinte trajtën e lëndës gjumëndjellëse: 


91 




pluhur, kokrriza të ngrira, të ngjashme me breshrin, 
apo thjesht predha. 

Veç këngëtimit, gojëdhëna nuk jepte ndonjë 
mjet tjetër, që do ta ndihte Orfeun për vënien nën 
narkozë të qenit të tmerrshëm të skëterrës. Aq më 
pak dihej e fshehta e veprimit të gjumit mbi kryeqy- 
tetin e madh plot me ajatollahë dhe xhami. Merrej 
me mend se stërvitja për përgjumjen e Teheranit 
kishte qenë e gjatë. Orfeu, gjithashtu, ishte përgatitur 
në fshehtësi të plotë. Përveç një ndryshimi që i kishte 
bërë lyrës, asgjë tjetër s’ishte marrë vesh. Ndryshimi 
kishte të bënte me numrin e telave: nga shtatë i kishte 
çuar në nëntë. Në krye ishte marrë si diçka e thjeshtë, 

pastaj pëshpëritej se kishte gjasë të quhej më e madhja 
risi e shekujve të fundit. 

Rudian Stefës, siç i ndodhte shpesh kur ngjarjet 
e përditshme i çonte në sfera të epërme, përfyty- 
ronte hapjen e pëshpërimës në Olymp. Muzikanti 
ishte tepër i famshëm, kështu që nuk përjashtohej 
që lajmi për shpikjen e tij të fundit të zinte një vend 
në kronikën olimpiane. Orfeun e duam të gjithë, 
flitej se kishte thënë Zeusi. Megjithatë, s’mund t’i 
lejojmë gjëra që s’ia lejojmë askujt. Aq më tepër 
që nuk e ka bërë të qartë përse i duhen ata dy tela 
të tepërt. Unë vetë mbase jam i shijes së vjetër, 
por mendoj se të gjithëve na është mësuar veshi 
me lyrën e moçme shtatëtelshe. 

Nga e majta e tij, Prometeu, nga i cili nuk pritej 
veçse miratimi i çdo gjëje rebeluese, rrinte shpër- 

fillës. Ishte Apolloni, për çudi, zakonisht i matur, 
që i kishte dalë në mbrojtje artistit. Madje, me aq 
zell, saqë jo vetëm ishte për miratimin e risisë, 
por kishte shkuar më tej, duke kërkuar që numri i 
tnuzave të shtohej gjithashtu nga shtatë në nëntë, 
për t’iu përshtatur asaj. 

Debati, që edhe pa këtë kishte qenë i ashpër, u 
acarua më fort. Trille artistësh, thoshin kundra- 
orfeianët. Sot duan dy tela shtojcë, nesër kushedi 
ç’mufka do të kërkojnë. Së paku, të shpjegoheshin, 
ndërhynte hyu i luftës. Te ne, kur shqyrtohen 
modelet e reja të armëve, gjërat janë të qarta. E do 
heshtën dy pëllëmbë a dymbëdhjetë pëllëmbë më 
të gjatë, se kështu ia bën gropën më mirë kundër- 
shtarit? Okej. Ndryshe, s’kemi kohë për sofizma. 

Britmat pro e kundër, lërini artistët në punë të 
tyre, i lëmë, i lëmë, por pastaj na ndodh hataja, si 
shekullin që shkoi, zotëruan një copë herë, gjersa 
Zeusi, i iëkundur siç qe atë ditë, e shtyu vendimin. 
Zeusi dinte, me sa dukej, diçka, që të tjerët ende 
nuk e dinin. 

Si përherë, tha me vete Rudian Stefa. Çdo tiran 
dinte përherë diçka më tepër. 

Sytë i shkuan në kalendarin e varur në mur. 
Kishin kaluar tri ditë, sot e katërta, që nga takimi 
me hetuesin në “Kafe Flora” dhe Migena ende 
s’ishte bërë e gjallë. 

Tri ditë, sot e katërta, përsëriti me vete, pa 
ndier, për habinë e tij, ndonjë padurim. 

9 

Një ditë më pas, ishte pasdite vonë, kur më në 

fund telefonoi. Zëri ishte po ai, i mëparshmi, i ulët, 

rrethuar me frymë. Unë jam. Ai tha “po”, ndërsa 

donte të thoshte tjetër gjë, por ajo që duhej të 

thoshte, si një vrundull, u vërtit në trurin e tij, për 

të përfunduar në një lëmsh të vogël, të ngrirë, që 

s’ishte tjetër veçse e njëjta “po”. Ai e tha prapë atë 

dhe vajza, pas një heshtjeje të shkurtër, shqiptoi 
fjalët: desha të vij, a mundem? 

Në gjithë qenien e tij ra befas një paqe shurdhe. 
Natyrisht, mendoi me ngut, i sigurt se mendimi, 
më shpejt se fjala, do ta arrinte vajzën. Natyrisht, 
tha me zë. Pastaj, përpara se t’i thoshte nisu qysh 

tani, arriti të mendonte se njëfarë tmerri kishte 

pritur prej saj, përderisa aq e shpejtë kishte qenë 
paqja. 

E përfytyroi tek vinte, mbi takat e lehta dhe 
fjalët, shpirti im, ato që pak më parë i kishin 
humbur, u çliruan më në fund. 

E priti, ashtu si herët e tjera, duke ecur poshtë 
e lart në mesore. Dhe si çdo herë i zbuloheshin, 
befas, po ato zhurma, që në asnjë rast s’i dallonte: 
ujë që rridhte nëpër tubat e ndërtesës, dyert që 
kërcisnin pa shkak, gërvima dhe zëra njerëzish, por 
tepër të largët. 

Trokitja e hapave të saj, ajo që shpesh shëmbë- 
llehej gabueshëm, u ndie më në fund. 


Pa thënë asgjë, u përqafuan. Pastaj u shtrënguan 
më fort dhe një grimë kohe më pas, kur e panë se 
nuk shtrëngoheshin dot më shumë ajo i pëshpëriti 
te veshi: më fal. 


Moilëzat 1 kishte të lagura nga lotët, por e qara 
e saj ishte e ndryshme nga e mëparshmja. Gjysmë 
të përqafuar kaluan në studion e tij, pastaj përbri 
bibliotekës, ku ndriçimi i fundit i mëngjesit binte 
herë mbi karficën e flokëve të saj e herë mbi titujt 
e librave. Fitzxherald. Toponomastika. Askush nuk 
i kishte lëvizur qysh nga takimi i fundit dhe 
kërcënimet dhe qyqet ishin të gjitha aty: Gryka e 
Keqe, Ara e Zekës, Gropa e Kusarëve, Tri Kryqet, 
tyrbja më tej dhe britmat e nuses së çmendur të 


95 



shkrimtarit, në fundaja shungullimash të rrungajave 
zvicerane, përbri klinikave plot luks. 

Pjerrtazi, sytë e saj vështronin raftet, si të 
kërkonin vendin e katastrofës. Tha prapë, më fal, 
dhe, pa pritur pyetjen e tij se përse kërkonte falje, 
vazhdoi të shpjegonte se kurrsesi nuk mundte t’i 
thoshte se “ajo” ishte e intemuar dhe se javë të 
tëra i dilte gjumi, pa e gjetur dot ç’të bënte, 

sidomos kur çështja e librit me nënshkrim u 
ndërlikua aq fort. 

E folura e saj sa vente bëhej e paqartë dhe atij 
i dukej se ndoshta ishte rnë mirë ashtu. Nëpër 
mjegull, ndoshta, do të merreshin vesh më mirë. 
Të kam sjellë ngatërresa shpirt? i tha mes dy 
përkëdheljeve, ndërsa ai i përgjigjej me fjalë që 
duhej të ishin të kota, përderisa edhe vetë i harronte 
në çast. Ishte mësuar me to, domethënë me 
ngatërresat, kurse mendjen e kishte pasur tek ajo. 
Donte ta pyeste se a e kishin thirrur edhe atë në 
hetuesi, por pyetja iu duk e parakohshme. As 
thirrjen e tij në Komitet të Partisë, dhe aq më tepër 
takimin me hetuesin në “Kafe Flora”, s’kishte pse 
t’ia tregonte. Ashtu siç nuk kishte dëshirë të dinte 
se si e kishin gjetur dy çunat e hetuesisë, për ta 
dërguar tek ai. Ishte i sigurt se në pasdite vonë, 
duke pirë birrë, ishin mahitur me njëri- tj etrin, 
ç’thëllëzë i paskëshin dërguar shkrimtarit, të cilit 
as që i shkonte ndër mend se në shtrat, ndërsa do 

të bënte qejf me të, ishte thëllëza që po e fuste në 
thes. 

Përfytyrimi i së qeshurës së tyre i dha nervoziz- 
min e nevojshëm për tc qenë më pak i përkorë. 
Megjithatë, pyetjen se a e kishin thirrur diku, ta 
zëmë në hetuesi, për t’i kërkuar shpjegime, e bëri 
kujdesshëm. 

Ajo u përgjigj e qetë, se e kishin pye ar një 
herë, por nuk e dinte se nga ç’zyrë. Kishin ardhur 
në shtëpi dhe pyetjet për atë, domethënë librin, ia 
kishin bërë në sy të të atit. Dhe kjo ishte hera e 
parë dhe e fundit. 

Atij i shpëtoi një “aha”. Kishte qenë pak a 
shumë si puna e tij, mendoi. Marrje në pyetje e 
kujdesshme, siç bëhej me njerëzit e favorizuar. 

Ajo e përkëdheli te qafa dhe i vuri kryet në 

gjoks. 

- Nuk të kam tradhtuar. - i tha fare ultas. 


Rudiani lëvizi supet, si të thoshte se ç’tradhti 
mund t’i bënte? Por aty për aty, në tru, me një vrap 
të marrë, përbri Toponomastikës, Pusit të Kusarit, 
arave të Mark Markut, Pritës së Keqe dhe kurthit 
të Haidegerit u renditën “Doktor Zhivago” dhe 
“Zero dhe pafundësi” e Kostlerit. 

Buzëqeshi hidhtas. Siç ia kishte shpjeguar 
hetuesi, as ato s’kishin ç’i bënin. Tradhtitë e mëdha 
s’kishin nevojë për të tillat, ngaqë ato shpikeshin. 

Gati me pëshpërimë, ajo i shpjegoi se edhe për 


librat e kishin pyetur, por fare pak. E vetmja gjë që 

donm të dinin ishte nëse qysh më parë kishte pasur 

dijeni për Lmdën dhe vendin ku ajo ndodhej, apo 

kishte qenë ajo, Migena, që ishte bërë shkas për 
gjithçka. F 


Ai e dëgjonte hutueshëm, ngaqë mendjen e 
kishte te tjetër gjë. Mori frymë thellë dhe mendimi 
për t’ia parë sytë në kohën që do t’i bënte pyetjen 
tjetër, iu ndërrua aty për aty në të kundërtën. Ashtu, 
ndërsa ia mbante kryet në atë mënyrë që të mos 
shiheshin, lëndimthi, me zë fare të ulët, ia tha më 


në fund. 


Migena u shtrëngua pas tij, e ngrirë, pa shpresë. 
Fol ! thinri ai me vete, i habitur nga një egërsim 
i ftohtë e i pajetë, si të vinte nga një pasqyrë. 

- Fol, - tha me zë. - Të pyeta për Lindën. A e 
kanë marrë në pyetje në hetuesi? 

- S di ç të them, - u përgjigj vajza. - Besoj se 


Natyrisht, mendoi ai. Ne të dy na trajtuan gjithë 
kujdes, po asaj, ç’i bënë asaj? 

Ia tha pak a shumë ato fjalë, por, për habinë e 
tij, Migena bëri “jo” me krye. 

Asgjë të keqe nuk i kishin bërë. Je e sigurt? 
kishte thënë ai. Si mund t’ia shpjegonte asaj se, në 
Shqipëri, zyrat e hetuesisë kullonin gjak? 

Migena ishte e sigurt në “jo”-në e saj. E kishte 
takuar Lindën po atë pasdite kur hetuesit kishm 
qene ne shtëpmë e saj. Linda i dha të kuptonte se 
edhe atë e kishin pyetur, por s’kishte thënë 

hnllësira. Ky ishte stili i saj, t’i shmangej çdo gjëje 
që kishte lidhje me politikën. 

- Ndoshta s’ka dashur të tregojë lemerinë që 
ka përjetuar, - tha Rudiani. 

- Jo, - tha prapë Migena. - Nuk kishte as më të 
voglën shenjë të asaj që kujton ti. 

- E çuditshme, - tha Rudiani. - Nuk po e marr 
vcsh. 

- Më beso për këtë, - tha Migena me zë të 
ëmbël, duke i afruar kokën te supi. 

Me zë çuçuritës i tregoi se të nesërmen, e ditët 
e tjera më pas, kishin folur prapë për atë marrje në 
pyetje. Gjithçka ishte përqendruar te libri dhe, 
natyrisht, tek ai vetë, Rudiani. E njihte, s’e njihte, 
kishte këmbyer letra ose mesazhe. Vetëm kaq. 

Rudiani ndjeu një lehtësim. Së paku, vetëvrasja, 
me ç’dukej, nuk iidhej me librin. 

Ndjesia se Migena donte të thoshte diçka 
tjetër, nuk e gaboi. Po me atë zë të ëmbël, ajo 
vazhdoi t’i tregonte se Linda jo vetëm nuk ishte 
shqetësuar nga ajo marrje në pyetje, por, sado e 
pabesueshme të dukej, kishte pësuar një gjallërim, 
një tronditje vërtet, por të ëmbël. Ndriçimi ëndë- 
rrimtar, që s’u ndahej zakonisht syve të saj, i ishte 
shtuar. Tek sillnin ndër mend shoqet, për të gjetur 
se cila prej tyre, Natasha Fiysa apo Flora Dulaku, 
ia kishte parë librin, dukej se mendjen s’e kishte 
atje, madje, aq i bënte. 

- Ti s do ta besosh, por pothuajse hapur ma tha, 
se jo vetëm nuk bezdisej, por do të donte ta pyesnin 


përsën. 

Ai u vrenjt. 

- E ke seriozisht? 

Migena tundi kryet, çka bëri që rrudhat e dyshi- 
mit në ballin e tij të shtoheshin. 

- Nuk ka qenë një shenjë e mirë kjo, - tha me 
zë të mbytur. 

Ajo ia afroi prapë kokën te supi dhe shikimet 
e tyre, ashtu si më parë, nuk ndesheshin. 

I tha se nuk ishte e lehtë t’ia shpjegonte. Një 
vajzë aq e plotësuar si Linda, ndihej e zbrazët. Dy- 
tri flirte, më saktë gjysma flirtesh, me çunat e shko- 
llës, kishin qenë fare zhgënjyese. Ishte hera e parë 

që a J°• në njëfarë mënyre, kishte, si të thuash, m'ë 
histori. 

- Ç’histori? - e ndërpreu ai. - Si mund të quhej 
histori një gjë e tillë? 

Ajo iu lut të mos e ndërpriste. Për të ishte 
histori, madje më shumë se një nga ato që quheshin 
histori dashurie. Ishte një histori me Rudian Stefën, 
dramaturgun e njohur, njeriun që ajo kishte, së 
paku, dy vjet që e ndiqte kudo, në kronikën teatrale 
lajmet, intervistat në TV. Që kishte ëndërruar kaq 
kohë ta njihte e ta takonte dhe që e dinte se kjo 
ishte e pamundur. Dhe befas, më në fund, drama- 
turgu i adhuruar dhe ajo viheshin në një lidhje të 
drejtpërdrejtë. E ke takuar ndonjëherë? Përse ai 

slikman “kujtimnga Rudian St.”. Kur thuhet kujtim, 
kihet parasysh diçka që ka ndodhur, që kujtohet. 


Ç’ndjenjë ke për të? Po ai? Ç’është kjo Linda B.? 


fhe se të kujtonte një vjershë të Migjenit Z. B., 


/onjushës B. 

Ai dëgjonte me fytyrë të ngrirë çuçurimën e 


saj. 

- Si nuk arrin ta kuptosh, - tha ajo, duke u 
shkëputur. - Ishte një histori me ty! Më kupton, 
me ty! Ishte e vetmja mënyrë të... të... pleksej, siç 
i thonë, me ty. 

- Mos u bëj nervoze, - tha ai. - E di këtë dhe e 
kuptoj fare mirë. Kjo është e njohur. 

- Jo, - tha ajo. - Edhe unë i di historitë me 
adhurueset e ç’janë ato, por kjo ka qenë ndryshe. 
Vërtet ti nuk e kap që Linda ishte ndryshe? 

- Edhe këtë e di, - tha. - Ndoshta pak më mirë 
se ti. 

E fyer, ajo iu afrua dritares. Asnjëherë rruga 
dhe drurët e një parku të vogël më tej nuk i ishin 
dukur aq të huaj. 

- Ndoshta ke të drejtë të mos e kapësh gjer në 
fund, - tha, duke u kthyer. - Ndoshta ngaqë ti ende 
nuk e di kryesoren. 

Nuk e di kryesoren, përsëriti Rudiani me vete. 
Vala e gatshme e zemërimit bëhej gati të vërshonte. 
Kishte gjithmonë një gjë që ai s’duhej ta dinte në 
këtë histori, dhe kjo nuk po merrte fund. 

- Çfarë nuk di unë? - pyeti me zë të akullt. 

- S’ka pse të më vështrosh ashtu. Ti nuk e di që 
ajo të... pëlqente. 

- E thamë atë gjë. 

- Jo, nuk e thamë. S’ishte histori adhuruesesh, 
e më the të thashë, ajo të donte në kuptim tjetër të 

j 

fjalës, më kupton? Donte të të takonte... të të 
prekte... të putheshit... të bënit gjithçka... Më more 
vesh tani? 

Fytyra e tij, në vend të çelej disi, u ngrys edhe 
më. E tundi kryet, si për të thënë “jo”. Jo, mendoi. 
Nuk ishte e natyrshme kjo gjë. Ishte një keqkuptim. 


I yti. I saj. 

Migena vazhdoi të fliste me zë fare të ulët. 
Kishte dy vjet që Lindës mendja i rrinte tek ai. Nuk 
e fshihte. Kështu që, kur Migena i kishte sjellë 
librin me nënshkrim, kjo ishte pika e fundit në 
gotën e mbushur, siç thuhej. Ndjenja e kishte vënë 
poshtë përfundimisht. 

Rudiani i ndiente shenjat e vuajtjes në fytyrë, 
gjersa e ndërpreu. Atë që e kishte menduar ia tha 


me zë. 

Migena e ndiqte me një vështrim mosbesues. 

- S’të pëlqen? Sa çudi... Çdo njeriu tjetër do t’i 
pëlqente. 

Dreq, mendoi ai. Si t’ia shpjegonte asaj se ky 
nuk ishte një trill, dhe se ai, si shumica e mesh- 
kujve, ishte aq vanitoz, sa t’i vinte mirë që ta 

pëlqenin. Por jo në rastin e Lindës. Kurrsesi në 
rastin e saj. Mburrja e meshkujve për joshje 
femrash, që prej kohësh i shkaktonte krupë, bëhej 
sidomos e padurueshme në këtë histori. 

- Kurrsesi, - tha. 

Turbullira në trurin e tij sa vente shtohej. Kjo i 
ndodhte përherë e më shpesh kohët e fundit. Herë- 
herë, mendimi i kthjellohej, për t’iu ngrysur 
përsëri. S’ishte vetëm vaniteti mashkullor, që ai e 
sprapste. Me të përzihej diçka tjetër. Shmangia e 
përgjegjësisë, ndoshta, për atë që kishte ndodhur. 
Dhe iluzioni që, me sa dukej, gabimisht kishte 
ngjallur. Për të cilin ndihej veçanërisht fajtor. 

Nisi të fliste për to si në ethe. Pastaj e kapi se 
ishte pak a shumë ajo çka kishte thënë ndërkaq. 
Dhe që prapë do ta thoshte. Kishte qenë e pana- 
tyrshme gjithçka. Nuk e fshihte se jo vetëm donte 
të mos ishte e vërtetë, por shpresonte t’ia mbushte 
mendjen asaj. 

Vajza mezi e ndiqte. Më në fund, gjeti rastin 
për ta ndërprerë e për ta sjellë fjalën përsëri te 
libri me kushtimin e tij. E kujtoi mbrëmjen e 
ngrohtë të qershorit dhe dridhjen e duarve të 
Lindës kur ia dha. Kishte kujtuar se i kishte sjellë 
gëzimin. 

Gulçi nuk e la të vazhdonte, ndërsa ai, lëndimthi, 
po i prekte flokët. Vajza nuk arriti të thoshte se, në 
vend të gëzimit, i kishte sjellë fatkeqësinë, por kjo 

s’e pengoi Rudianin të mendonte pikërisht ashtu. 

Përsëri unë, tha me vete. Bënte ç’bënte dhe faji 
kthehej kundër tij. 

Ishte si në ekstazë, vazhdoi të rrëfente ajo. Ishte 

më e bukura e shkollës, e megjithatë hijeshia po i 

shtohej, saqë të shumtë ishin ata që e vështronin 

habitshëm, si të thoshin, ç’bën kjo kështu, ku do të 

vejë? Ishin dy-tri javë të ethshme, që s’përballohe- 

shin lehtë: libri me nënshkrimin tënd, marrja në 

pyetje, më pas mamografia dhe mbrëinja, apo 

balloja e lamtumirës, siç i thoshin, të gjitha njëra 
pas tjetrës. 

- Mamografia? - e ndërpreu ai. - Ti the: mamo- 
grafi apo më bënë veshët? 

Migena nuk i ngriti sytë. 

- Ashtu thashë, mamografi. 

Atij iu duk se po dëgjonte frymëmarrjen e saj, 
pastaj të tijën. 

- Mamografi, domethënë, vizita e gjoksit, që 
bëjnë femrat kur dyshohet për... 

- Pikërisht, - tha ajo. - Por mos u ngut. 

- Ç’domethënë mos u ngut? Përse të mos 
ngutem? A? A je e përgjegjshme për ato që flet? 

- Mos më fyej. 

- S’ma ke përmendur kurrë këtë. Përse e fsheh 
çdo gjë? Përse të pëlqen të flasësh përçart? 

- Ja që ashtu di të flas unë. S’janë të gjithë 
dramaturgë, si ti. 

Ç’fjalë idiote, mendoi ai. Me bisht të syrit, 
vështroi padashur vendin e dënimit, siç përcaktohej 
turbull në ndërgjegjen e tij, rafti i bibliotekës, ku 
herën e fundit, dhunshëm, ia kishte përkitur flokët. 
Shtegu i Qyqes ishte ende aty. Dhe Varri i Kusarit, 
dhe Prita e Krushqve, dhe Honi i Keq, dhe britmat 
e Zeldë Fitzxheraldit përbri klinikash plot luks. 

Mendimi se i ishin dobësuar nervat, saqë për- 
mendja e mamografisë, në vend që ta qetësonte, e 
kishte acaruar më keq, i dha papritur qetësi. Ajo 
mamografi ndryshonte befas gjithçka lidhur me 
vetëvrasjen. Pas një analize që dilte keq, mendimi 
i parë ishte vetëvrasja. Përse nuk ia thoshte? Ta 
çlironte nga ai tmerr. E përkëdheli te flokët, pastaj 
te qafa. Ajo, gjithashtu, ia preku dorën me të sajën. 

- Jam vërtet e turbullt, - tha. - Më vonë ndoshta, 

kur të jem më e qetë... 

Më vonë, mendoi ai. Natyrisht. E zhveshur, në 


shtratin e ngrohtë, gjithmonë është më lehtë. 

Si të ishte në mendjen e tij, ajo i tha qetësisht: 
- Nuk do të bëjmë dashuri... Nuk... 

Ai nuk foli. Në heshtje i dha të drejtë. Arsyen 
nuk e gjente dot, por e ndiente se duhej të ndodhte 

ashtu dhe vetëm ashtu. 


- Së paku, sot, - vazhdoi ajo. E puthi te qafa, në 
shenjë mirëkuptimi, përpara se të uleshin në 
kanape. - Nuk e kam lehtë të ta shpjegoj, - tha. - 
Është gjithmonë më e ndërlikuar se ç’duket. 

I kërkoi të kishte durim dhe ai ia premtoi. 

Jashtë po binte muzgu. Zhurmat nga rruga vinin 
të mbytura. 

Pra, ishte mamografia, tha ai me vete. Përse 
s’e thua. 

Dritat e makinave të rralla, rrëshqanorë të 
heshtur pa gjak, po shquheshin përherë e më qartë, 
tek shkisnin mureve. 

- E gjitha lidhej me Tiranën, - tha Migena 
hutueshëm, si t’i fliste vetes. 

Ashtu vazhdoi, me zë të njëtrajtshëm, si të 
donte të vinte në gjumë dikë. Nuk kishte njohur 
njeri, që pa qenë kurrë në një qytet, ta donte aq 
marrëzishëm atë. Ai donte t’i thoshte se kështu 
duheshin qytetet ku nuk kishe shpresë të shkoje, 
Firencja e Dantes, për shembull, por kishte frikë 
ta ndërpriste. Prej saj, Migena kishte mësuar 
rregullat e internimit: nga paraqitja në orën e 
caktuar të pasdites në polici, gjer te dënimet në 
rast ikjeje pa leje. Për çdo qytet të afërt kishte 
dënim të caktuar. Për të largëtit dyfish. Për 
kryeqytetin shumë më tepër: burg i përjetshëm ose 
vdekje. 

Qëllonte që Migena vinte me të atin ose me 
njërin nga ungjërit. Në kthim, pyetjet e Lindës nuk 
mbaronin: a kishin çelur bajamet në parkun 
përballë hotel “Dajtit”, ç’premierë luhej në teatër, 
si visheshin vajzat atë stinë? E njihte Tiranën më 


mirë se vetë kryeqytetasit. Nga reportazhet, lajmet 
dhe pëshpërimat që qarkullonin, njihte sheshet, 
kinematë, kafenetë. Nganjëherë pyeste për gjëra 
që s’të shkonte rnendja. Sa kohë duhej për të shkuar 
më këmbë nga Kulla e Sahatit te Rruga e Dibrës, 
atë që e quanin Broduej. Po djemtë që rrinin në 
trotuar, broduejsat, siç quheshin, a i kishte parë? 
Midis Bulevardit të Madh dhe Rrugës së Elbasanit 
kishte disa rrugina me vila të bukura, a i kishte rënë 
rasti të kalonte? Po afishet te Teatri qendror, ditët 
e premierës, ndriçoheshin ndryshe? Si rrinin 
njerëzit në “Kafe Flora”? Natyrisht që kishte vajza 
të shoqëruara nga djem, apo jo? A kuptohej që larg 

që bënin biseda të ëmbla? 

Për shkak të saj isha e detyruar të isha e vëme- 

ndshme. Ishte e vërtetë se kishte vila të bukura me 
kangjella hekuri, stil i viteve tridhjetë, midis 
Bulevardit të Madh dhe Rrugës së Elbasanit. Një 
pjesë, pas shpronësimit, ishin bërë ambasada të 
huaja. Njëra prej vilave duhej të kishte qenë e tyrja, 
por, ashtu si për gjërat delikate, që lidheshin me 
politikën, ajo nuk e përmendte kurrë. Sa për 
thashethemet, si të thuash, mondane, ishte folur 
prapë për një flirt të aktorit N. F., Hamletit të 
fundit, me një aktore të re, por jo atë që lozte 
Ofelinë, siç besohej në krye, por me një tjetër, më 
të re, por jo aq të famshme, një dublante, siç i thonë 
në teatër zëvendësueses. Kurse për një shkrimtare 

të re, shumë të bukur, të porsambërritur nga pro- 
vinca, diçka i kishte zënë veshi, por s’ishte e sigurt. 

- Nganjëherë i zbukuroja gjërat, i shtoja dritat, 
dyert prej qelqi, lartësinë e ndërtesave, që të mos 
zhgënjehej. E dija që i shkruante në ditar, bashkë 
me përshtypjet nga leximet ose dramat e dëgjuara 
në radio. 

Migena mori frymë thellë. Dukej e lodhur. 

- Pastaj ndodhi diçka, - tha pas heshtjes. - Në 
skenë, siç thuhet, dole ti. Të kujtohet, ndoshta, 
përpara premierës së dramës tënde, kur fole në TV? 

Gjatë pushimit të madh, në oborrin e liceut, 
Linda e kishte pyetur se a mund të vinte në 
mbrëmje për të parë një intervistë të dramaturgut 
Rudian Stefa, lajmëruar prej radios. Ngaqë ne 
kishim TV e familja e tyre jo, kjo ndodhte shpesh. 
Ashtu ndodhi edhe atë mbrëmje. Erdhi në orën e 
caktuar, e bukur dhe serioze si përherë, e krehur 
me kujdes, si të vinte në një kremtim. E ndiqte me 
vëmendje çdo fjalë tënden, çdo lëvizje të duarve, 
nervozizmin, që një çast mezi e mbajte përballë 
gazetarit. Kishte në fytyrë një si mahnitje, përzier 
me vuajtje ose, më saktë, merak. Kur intervista 
mbaroi, sytë i ndritnin dhe me zë të ulët tha: ai 
është ndryshe, në çdo gjë. S’ishte e vështirë të 
kuptohej se Tirana e saj kishte pasur nevojë për 
një njeri. Ti zure vendin e zbrazët. 

Ai arriti ta ndërpriste: e pra, ishte pikërisht ajo 

çka i kishte thënë: një gjë e zbrazët, një rastësi. 
Asgjë tjetër. Në fillim kishte qenë Tirana e mungu- 
ar. Pastaj zbrazëtia që do të mbushej. Nga një 
kryeqytetas i kohës, natyrisht. Për shembull, në 

këtë rast, nga ai. 

Nuk e fshihte që të mendonte pa pushim, vazh- 
doi Migena, si të mos e kishte dëgjuar. Ëndërronte, 
shkruante në ditar. Ishin ditët e fundit të maturës, 
me atë atmosferë që dihej, ankthi i të drejtave të 

studimit, pikëllimi i ndarjes, pengje të mbetura. Më 
shpesh se më parë, Migena vente e vinte në Tiranë, 
ishte gati e sigurt për pranimin në Shkollën e 
Arteve, megjithatë s’i shmangej dot përndezjes së 
përgjithshme. Linda nuk priste asgjë. E pikërisht 
në njërin prej udhëtimeve, Migena i kishte sjellë 
librin me nënshkrimin e tij. Ishte ai që i prishi 
mendjen krejt. Linda nuk e Ishihte më. Ishte pak të 
thoshe se ishte e dashuruar. I kishte rënë në kokë 


keq. Malli për ty, për Tiranën, trishtimi që nuk 
shkonte dot, mërzia e ndarjes me mua, të gjitha iu 
dyfishuan, iu dhjetëfishuan. Kritika që iu bë në 
shtyp dramës tënde, e thelloi më shumë gjithçka. 
Ëndërronte gjëra të pamundura, të ishte pranë teje, 
të të ngushëllonte në ato çaste rënieje. Aq e 
ethshme ishte kjo, saqë befas, unë që kisha qenë 
aq e gëzuar për surprizën që i kisha bërë, nisa të 
pendohem për të. Ndoshta nuk duhej t ia kisha 
sjellë atë libër. Çdo ditë që kalonte, po bindesha 

Pastaj erdhën ato tri-katër javët e çmendura. 
Pyetja ime prej hetuesisë, shqetësimi i tim eti, 
marrja në pyetje e saj, ajo që, në vend t’ia ftohte 
fantazinë për ty, ia nxiti më keq. Asnjëherë s’umor 
vesh kush spiunoi për librin. Por ne s’kishim kohë 
të merreshim me hamendje. Si një rrokullimë 
ortekësh, njëra pas tjetrës ia kishin behur dalja e 
bursës së Migenës për Shkollën e Arteve, asgjë-ja 
për Lindën, e si të mos mjaftonte kjo, mamografia, 
e fill pas saj, balloja e maturës... 

Rudian Stefës iu duk se u hodh nga vendi, kaq 
shumë e ndjeu tronditjen. Si të mos kishte besim 
te ijala “prit”, ia kapi dorën me forcë. 

- Prit, - thirri me zë të ngjirur. 

Ndalo, tha me vete. Këtë herë s’më shpëton 

dot. 


Vajza u përpoq më kot të çlironte dorën. Ke 
lojtur? thoshte vështrimi i saj. 

- Prit, - tha prapë Rudiani. - Është hera e dytë që 
ti pëimend mamografinë dhe nuk më sqaron asgjë. 

- Çfarë të të sqaroj? - tha ajo me zë të ftohtë. 

- Së pari, a është fjala për një mamografi, ashtu 

siç e di unë, me dyshim për kancer në gji, me 
analiza, me vdekje? 


- Për atë pikërisht, - u përgjigj ajo me të njëjtën 
ftohtësi. - Me analiza, me vdekje. 


- Atëherë, përse nuk e çon gjer në fund? - thirri 
Rudiani. - Në është ashtu, ajo mamografi shpjegon 


110 


gjithçka. Ç’më duhen të tjerat? Ç’më duhet balloja 
e shkollës, a e lamtumirës, siç i thonë. E aq më 
tepër, fantazitë me mua. A? Ajo mamografi e shpje- 


gon vdekjen. 

Sytë e saj, si të kishin zënë perde, nuk thithnin 
e as nuk jepnin asgjë. Pastaj atij iu duk se në ta 


vezulloi rrëshqitazi një nga 


ato ndriçimet ironike, 


që nuk i duronte dot. 

Migena ishte ngritur. 

- Ti nuk më lë, - tha. - Në vend të më lehtësosh, 


ti më pengon të flas. 

- Unë të pengoj ? 

- Pikërisht ti. A s’e kupton që s’jam gati. A s’e 
kupton që e kam vështirë, që s’mundem? 

Ajo vuri duart mbi fytyrë, por e qara, e dhënë 
prej supeve, ishte më e padurueshme. 

- U bë vonë. Do të iki. 


- Jo. 

Atij i dukej se koha ishte kthyer mbrapsht, te 
takimi i tyre i fundit, përbri bibliotekës, përpara 

se të niste ai tmerr. 

- Ç’fsheh? - i thirri, ashtu si atëherë. 

Kishte zbrazëti përreth. Dhe midis saj, mu në 

sytë e tij, po ndodhte diçka në të cilën ai nuk po 


ndërhynte dot. 

Vajza po ecte drejt derës së jashtme. 

Kthehu. Fjalët i tha me mendjen e vet. Ashtu 
sikurse nëpër rnend e bëri kapjen prej ilokëve dhe 

kthimin mbrapsht, atje te Skot Fitzxheraldi, te Prita 
e Keqe dhe Guri i Mortit. 

Txokitja e takave të saj dhe fjalët “natën e mirë” 
u prenë më dysh prej mbylljes së derës. 

As’e kupton që s’jam gati, përsëriti me vete. 

Fjalë aktoiesh, mendoi, dhe aty për aty e ndjeu se 
ishte i padrejtë me të. 

1 duhej njëfarë kohe për të dalë nga zona e 

turbullt. Prapë zgjim i vonuar. E di, e di, i tha vetes. 

Së paku, t’i shmangej asaj thënies së bezdisshme 

se ishte shenjë e parë e psikopatisë. Në njëfarë 

mënyre arriti t’i bënte bisht, por jo pa njëfarë 

çmimi. Rënie nga shiu në breshër, siç thuhej. Ishte 

e mërkurë, ditë e mbledhjeve të Këshillit Artistik. 

Doje tjetër mendim të parë të ditës? u grind me 

vete. Ja ku e kishte: e mërkurë, ora dhjetë, mbledhje 

e atij këshilli të mallkuar. I përfytyroi tek zinin vend 

në tryezën e gjatë, duke hukatur duart nga e ftohta. 

Stufa e kthente tymin mbrapsht, ashtu si herën 
tjetër. 

Duke fërkuar sytë, shkoi te dera për të marrë 
postën. Një kërkesë për takim me lexuesit nga 
Ndërmarrja e Porcelanit. Letër nga Lidhja e Shkrim- 
tarëve, ku i njoftohej mosmiratimi i kërkesës së tij 
për zgjatjen e lejes krijuese. Fatura e dritave dhe e 
ujit. E la mënjanë për t’iu kthyer pas pak. Ç’po bëj, 
mendoi, tek lexonte për herë të parë në jetë, kinse 
me vëmendje, shifrat. Leximi i mëparshëm i muajit 
014154 KW. Fatura e ujit prill-maj, 37 lekë. 

Sytë i shkuan te telefoni, me një shpresë të 
fundit se ishte prishur. E ngriti me vrull dorezën, 
por u zhgënjye në çast: punonte. Rrangallë e keqe, 
mendoi. Kur s’duhet, punon. Do të kishte qenë e 
vetmja përligjje për mostelefonimin e Migenës. 
Të kam marrë kaq herë, por telefoni ishte i prishur. 

Punë dreqi, tha me vete, duke hedhur sytë 
përreth, si të kërkonte një shkas për t’u pezmatuar. 

E dyta ditë, sot e treta. Të hiqet gjithsesi 
fantazma, përndryshe unë do të votoj kundër. I dinte 
pothuajse përpiktaz, qysh më parë, fjalët që do të 
thoshte R. B., armiku i tij i përhershëm. 

Pa orën. Ishte ndoshta herët për ato fjalë. Tek 

rruhej, u përpoq të mos e mendonte ç’thuhej. 

Ndoshta ende po merreshin me stufën që vazhdonte 
të kthente tymin. 

I përfytyroi një copë herë, jo pa kënaqësi, se 

si përmes të kolliturash mallkonin stufën bashkë 
me drurët e lagët. 

Mendimi të shtonte një serb mu në mes të aktit 

të dytë, i erdhi fare papritur. Një serb i keq, si puna 
e Dushan Mugoshës, i dërguar i jugosllavëve pranë 
partizanëve shqiptarë, që nxiste vrasjet prapa 
krahëve, ishte aq i volitshëm. Gjetja, siç i ndodhte 
përherë në kësi rastesh, i shkaktoi ngazëllim. 
Lëvizjet iu shpeshtuan tek vishej, madje iu duk se 
ishte gati të vërshëllente, kur pëmdezja, ashtu siç 
kishte marrë hov, iu fik. Zëri i hollë, gërvishtës, i 
ministres së Kulturës, i erdhi befas në kujtesë. Ju 
dramaturgët, kur qëllon që ngecni, gjeni me vrap 
ndonjë serb të lig, për të përligjur skenat makabre. 

Shtrigë, tha me vete. Dhe zëri i saj i mungonte 
në një ditë të tillë. 

Mjeku i tij psikiatër, i kishte shpjeguar një 
mbrëmje se, kur truri i njeriut kishte prirjen të 
përzgjidhte veç gjëra ose lajme të këqija, kjo 
dëshmonte një gjendje paradepresive. 

E morëm vesh dhe këtë, tha gati me zë të lartë. 
A ka gjë tjetër? 

Kjo s’e pengoi që të shkonte te telefoni dhe 
t’i binte pikërisht numrit të mjekut. 

Zëri i tjetrit ishte qetësues si përherë. Kishte 
pasur prapë shqetësime? Gjumë të keq, nervozi- 
zëm? S’ishte për t’u alarmuar. Do të shiheshin 

4 

prapë po të dëshironte. Të provonin një tjetër 
qetësues. Kur të dëshironte. Javën tjetër, për 
shembull, të mërkurën. Ah, të mërkurën? Ose një 
ditë tjetër, po të jeni i zënë. Aspak, pikërisht të 

mërkurën do të doja edhe unë. Mundësisht, pasdite. 
Pikërisht, pasdite. Ora gjashtë e gjysmë, mirë? 

Sikur të ishte në mendjen e tij, mendoi. Në 
qoftë se vendimi për dramën do të shtyhej sot, të 
mërkurën e ardhshme kjo punë mbyllej me siguri. 
Pra, ditë më e përshtatshme për vizitën as që mund 
të mendohej. I pandreqshëm, iu drejtua vetes. 
Parashikon veç të keqen, ankohu pastaj se punët të 
venë mbrapsht. Ah? Doktor, më dëgjoni? Po, po, 
nuk di ç’pati linja. Kisha edhe diçka tjetër, këtë herë 
jo për veten. Është fjala për një vajzë të re... në 
fisin tonë... desha të di, pas një mamografie të keqe, 
a ka rrezik që, nga dëshpërimi... t’i bëjë gjë vetes? 

Në anën tjetër të fillit, zëri i mjekut e kishte 
humbur gjallërinë. Nuk përjashtohej, natyrisht. Por 
varej nga rrethanat, sidomos nga tipi i të sëmurës. 
E kuptoj, përsëriste Rudiani. Është një vajzë e re, 
tepër, tepër e bukur... Ah, kjo nuk është rrethanë 
lehtësuese, e kishte ndërprerë mjeku... Përku- 

ndrazi... Si përkundrazi?... Mos do të thoshte se të 

bukurat e vrisnin veten më lehtë? Qëllon dhe ashtu, 

tha mjeku. Por është më e ndërlikuar se kaq. 

Rudiani i kërkoi ndjesë. Atëherë, të mërkurën, 

në gjashtë e gjysmë, tha, pëipara se të vendoste 
dorezën në vend. 

Një copë herë i ra kryq e tërthor studios. 
Qëndroi përpara kalendarit të varur në mur, për të 
vënë një rreth të kuq rreth së mërkurës. 

Dy ditë, sot e treta, mendoi. Për të kushedi- 
satën herë po përsëriste fjalët që do t’ia thoshte 
Migenës. Dihej se marifeti i mostelefonimit ishte 
aq i njohur e gjithmonë i suksesshëm për ta 
munduar tjetrin e për t’u bërë vetë e dëshirueshme 
e të tjera, e të tjera. Mirëpo, ajo harronte se ata 
kishin folur për këtë dhe ajo e dinte se ai e dinte 
fort mirë këtë, kështu që marifeti jo vetëm nuk 
ecte më tek ai, por bënte veprim të kundërt e të 

tjera, e të tjera. 

Veç të vinte, tha me vete. Ishte i sigurt se, në 
mos krejt pezmatimi, gjysma e tij do të tretej. 

Mendja, si të kërkonte një strehë paqeje, u 
gjend prapë në Olymp, në atë javën e paharrueshme, 
kur nuk flitej veç për hallin e Orfeut. S’ishte vetëm 
çështje e miratimit ose jo e shpikjes së tij. Ishte 
diçka tjetër, ajo që e dinte vetëm Zeusi: sëmundja 
e së fejuarës së re të muzikantit. Ajo zbehej çdo 
ditë, kishte dhembje gjithkund, sidomos në gjoks. 
Ajo që askush, duke përfshirë edhe Zeusin, nuk e 
dinte ishte se ç’lidhje mund të kishte sëmundja e 

vajzës me dy telat e shtuar të lyrës. 

U desh një kohë e gjatë, që e vërteta të pikonte, 

sidomos pas vdekjes së Euridikes. Orfeu nisi të 
kërkonte diçka të pamundur: kthimin e saj nga 
përtej varri. Artin që gjer atëherë e kishte shpenzuar 
për famë dhe për dëfrim, tani po e përdorte veç 
për nxjerrjen e lejes së vështirë. Iu desh të mallë- 
ngjente me këngëtimin e tij ministrat e Ferrit, 

prekurn,f 8i ° hej ^ Vetë ' 1 verbri isb ‘e 

bë Tp S 1 arUStlt ’ P ° 3q Sa nga sa jdisja që iu 

be Te mesuar me Olympin luksoz, artistët trallë 
kujtoheshin për skëterrën. Por Hadesi s'do të 
hakmerrej për shpërfilljen. Përkundrazi, do të 

bente çmos ta ndihte Ma(Jje _ pa . 

ftenf Per f ln , g0,£t 6 ' iga ’ "j ë h ™" 

sketerres, per shembull, a ndonjë koncert falas për 
te vdekunt. S’tshte „g a ata Hadesi, dinte të tregohej 
xhentelmen, ndonëse çështja nuk ishte e lehtë 

Asnje banor i ferrit nuk kishte dalë kutrë prej tii' 
f rfnfafsh ft kiShte “ ndj “ 86 pengesat ’ sado 

renda, tshm te kapërcyeshme, me përjashtim të 
erbent, qemt të portës. Jo, nuk shtrohej çështja 

n,ë nfi" Fdb mShëm të kënd ° nte ap ° J° P ër P ara 
J qem. Edhe po te bindej ta bënte, për hir të 

Qenffe, n ^ h 01 3 d ° ‘ 6 amnte n J ë P ër ^din, 

c Q do nil f te 1 nje race të P an j°bur, i pandj eshëm ndaj 
Çdo nderhyrjeje tokësore a hyjnore. J 

Ndoshta kishte një shpresë, kishte thënë Orfeu 
Dhe 1 kishte folur për risinë që kishte dashur t’i 
s, te muzukes, me ata dy telat e famshëm. Hadesit 

Orff, V t‘ e ZëDë VeShl ’ P ° r tUrbuI1 ’ Në k °hën që 

e keqija, pa e shpallur se do të ngrihej kundër tii 
njenu që kërkonte të pajisej me një vegël’ 

Enigma e dy telave, ajo që kishte torturuar atë 
verë kureshtarët e Olympit, ç’ishin vallë ata dy tela, 
përse, për çfarë hynin në punë, do të zgjidhej më 

në fund. 


Hadesi tundte kryet krejtësisht mosbesues. 
Qeni Cerber, ai që Orfeu shpresonte të zbuste me 
këngën e tij, në jetë të jetëve nuk do të lejonte kurrë 
askënd të dilte nga porta. Nëse kishte ende një 
shpresëz, ajo s’lidhej kurrsesi me zbutjen, por me 
vënien në gjumë të shtazës. 

Orfeu kishte bindjen se mund ta bënte. Paç fat, 
i kishte thënë Hadesi, përpara se t’i shpjegonte 
kushtin e fundit. Ishte një pakt i detyrueshëm midis 
Orfeut dhe atij vetë, Hadesit, thënë ndryshe Mortit. 
Një pakt, në dukje i thjeshtë, përmbushja e të cilit 
nuk varej veçse prej atij vetë, Orfeut. 

Nëse varet prej meje, do ta përmbush, sado 


mizor të jetë. 

Do ta shohim, tha Hadesi dhe me fjalë të pakta 


iathapaktin... 

Tingëllima e telefonit vinte që larg, disi e 
ndryshme nga zakonisht. E ndryshme ishte ngritja 
e tij dhe hapat gjer tek aparati dhe pastaj zëri i ulët 
femëror, rrethuar me frymë: unë jam. 

Migena. Mallëngjimi që e mbështolli, përpara 
se të ishte i padurueshëm, ngjante i panjohur. Nuk 
ishte i sigurt nëse ia tha apo vetëm i mendoi fjalët: 
të prisja, ose të prisja, shpirt, ose vetëm shpirt. 

Diçka prej tyre duhej t’ia kishte thënë, përderisa 
ajo, pas fjalëve dua të vij, kishte shtuar një “por”. 
Ç’por, kishte thënë ai me zë të shuar, ka ndonjë 

problem? Nuk jam vetëm, jemi bashkë të dyja, me 

Lmden. Ah, ashtu, ia bëri ai, por jo aq i habitur sa 

ç duhej. Pra, qenkeni të dyja... Natyrisht, u dëgjua 

zeii 1 vajzes, ndërsa ai tha me vete: çudi. Midis 

jjaleve, madje, midis mendimit, diçka mungonte 

Pra, mund të vinin të dyja, po të ishte e mundur? 

persenste Migena. Të dyja, me Lindën? Rudiani 

persëriti të njëjtën fjalë “natyrisht”, ndonëse e 

dinte se, nëse kishte një fjalë të pavend në atë çast, 

lshte pikensht ajo. Deshi të pyeste, pengesa ka 

rene? por, në vend të përgjigjes, si të kishte thënë 

tjalen e gabuar, zhurma e ndërprerjes telefonike ia 
çori veshin. 

Ç bëra ’ arriti mendonte dhe në çast u për- 
mend nga dremitja. Keqardhja që s’kishte dëgjuar 
Pdrgjigjen, çuditërisht vazhdonte. Nga e kishin 
marre lejen, si e kishin vënë në gjumë Degën e 

Brendshme? 

Vazhdo dhe pak, gati sa nuk thirri me zë, por 

ishte vonë. Mjegulla kishte rënë, ndërkaq, dhe ai 

mund tT mbante sytë të mbyllur sa të donte, asgië 
nuk e shpëtonte prej zgjimit. 

Cerberin duhej ta vije në gjumë ti, i tha vetes. 
Gjithçka ishte plot kuptim, e njëherësh pa asnjë 
kuptim. Ishm të dy, kuptimi dhe moskuptimi, në 

bashkëjetesën më të shkurtër që mund të përfyty- 
rohej. Më kot mund të klithte: rrini dhe pak bashkë. 
Po ndaheshin, ashtu siç pritej, secili në punë të vet. 

E lodhur prej zbrazëtisë, mendja i shkoi prapë 
te pakti i famshëm. Ashtu si për dy telat e shtuar, 
ishte folur gjatë për të. Kishte a s’kishte pakt të 
fshehtë? E nëse kishte, përse nuk tregohej? 

Siç pritej, zhurma u fashit kur e vërteta doli në 
dritë. Kishte një pakt vërtet. Dhe si çdo pakt klasik 
ishte i thjeshtë. Pas vënies në gjumë të Cerberit, 
Orfeu do të plotësonte një kusht të vetëm: gjatë 
daljes nga ferri, nuk do ta kthente kryet për të parë 
të fejuarën, që i vinte pas. Ky ishte thelbi: sado 
mall të kishte, sado padurim, nuk do ta kthente 
kryet. E kthente, e humbte. Në jetë të jetëve. 

Shumicës së olimpianëve, pakti iu qe dukur i 
lehtë. Një moskthim koke vetëm. Të ishte, së paku, 

r 

që ta kishte nusen në shtrat e mos ta'prekte dot, 
hajde de. Zhurma për lehtësirat që u bëheshin arti- 
stëve, në kohën që të tjerëve, për një gabim të vogël, 
iu thyheshin brinjët, u përtëri kudo. Gjer ditën kur 
erdhi lajmi se Orfeu e kishte humbur shansin. Kur 
e fejuara e kishte thirrur me mall, s’kishte duruar 
dot pa kthyer kryet. Disa ia qanin hallin: i gjori, 
malli i madh e kishte vënë poshtë, të tjerët e 
qortonin, si shumë i dobët paskësh qenë, punë 
artisti. 

Një palë e tretë, nga ata që flisnin rrallë, kishin 

tjetër mendim. Ishin të bindur se pakti kishte qenë 
i rremë. Kurrfarë Euridikeje nuk i vinte pas, ndërsa 
Orfeu kapërcente pragun e skëterrës. Kthimi i 
kokës kishte qenë një gjetje djallëzore. Gjersa nuk 
shikohej me sy Euridikja, për meritë të Orfeut, 
ishte. Në çastin që shikimi e kërkonte, për faj të 



, tretej. Pra, në të dyja rastet, nuk kishte veç 


ngadhënjim të asgjësë dhe Orfeu s’mund të ishte 


veçse i humbur. 


E në rast se Orfeu nuk binte në kurth? pyeste 
një zë kundërshtues. Në rast se, duke iu bindur 


paktit, nuk e kthente kryet, ç’ndodhte pastaj? 

Ç ndodhte pastaj?... Do të vinte një çast që do 
ta kthente kryet... Rruga do të ishte e gjatë, nata 
mund të binte... Në pakt, me sa dukej, nuk ishte 
përcaktuar koha e moskthimit të kokës... Një 
zgjidhje tjetër mund të gjendej... Historia mund të 
mbartte emërtimin “Mashtrimi i Orfeut”. Nuk 


quhej më kot miti më i errët i njerëzimit... 
Rudian Stefa u ul, më në fund, në kanape. 

Veç të vmte, tha prapë me vete. Te Prita e Keqe. 
Te Tri Puset. Ajo mbrëmje dukej aq e largët tani. I 
mbajti këmbët te telefoni, pa e ditur as vetë pse. E 
ngriti dorezën dhe e la në dorë të gishtave gjithçka. 
Zëri i hetuesit, në anën tjetër të fillit, nuk iu duk i 
ngrohtë si herën tjetër. Ishte i sjellshëm, por aq. 
Asnjë hedhje fjale, qoftë dhe e tërthortë, për ato 
qe kishm folur. Mora ashtu, kot, tha për herë të 

dytë Rudiani. Tjetri falënderoi, duke e përmendur 
më në fund kafen. Do të doja të pinim një kafe 
bashkë, por s’mund ta mermi me mend sa të zënë 
jemi këto ditë. Rudiani mezi ç’priti ta mbyllte 
telefonin. Mirë ç’t’u bë, i tha vetes. Pastaj shau 
nëpër dhëmbë: zuskë, ç’më bëre. Ca çaste më pas, 
tringëllima e telefonit iu duk e huaj, e pavend. E 
ngriti dorezën me sigurinë e njeriut që ka të drejtë 
të shfryjë më në fund. Gjithçka shkoi huq. Ishte 
një e folur e huaj, me sa dukej, gjermanisht dhe 
midis saj emri i tij, shqiptuar çuditshëm. U përgjigj 
“Yes”, pastaj e njohu zërin e Albanës: “zemër, si 
je?”. 

Kohë më e papërshtatshme për telefonimin e 
saj as që mund të gjendej. Alo, më dëgjon, vazhdo- 
nte zëri femëror. Po, por dëgjohet keq. Unë të 
dëgjoj mirë. Unë, jo. Alo, po tani, a dëgjohet më 
mirë? S’di ç’të them. Ç’telefon dreqi është ky. Alo, 
a je mirë, zemër? Çfarë? Të pyeta, a je mirë. S’e 
di, s’dëgjohet. Zemër, se si më dukesh, ti se ç’ke. 
Asgjë s’kam. Si duhet të jem? Nga e di ti se s’jam 
mirë? Se si duhet të jem? A? 

Një copë herë u bë heshtje, por linja telefonike 
punonte fare mirë, përderisa e jepte saktë frymë- 
marrjen e gruas. 

A e more përgjigjen e dramës? pyeti me zë të 
pasigurt. Ende jo, u përgjigj ai. Aha, ia bëri ajo, 
sikur të thoshte: e kuptova tani si është puna. Mos 

u mërzit, zemër, shtoi me zë të dhembshur. Sikur 

ta dija... kisha një parandjenjë jo të mirë. Do të 

doja të isha pranë teje në këto çaste. Por stazhi, në 

vend të shkurtohej, u zgjat edhe tri javë. Për këtë 

dhe desha të të lajmëroj. S’ka gjë, s’ka gjë, u 

përgjigj ai. Së paku, vonesa e përgjigjes së dramës 

kishte shërbyer për diçka, mendoi. Asgjë më mirë 

se ajo nuk mund ta përligjte mpirjen e tij në telefon. 

Gjithmonë për shkak të saj, ajo nuk do t’ia bënte 

përsëri pyetjen e vështirë, ç’ka ndodhur ndonjë 

gjë? dhe ai të detyrohej t’i jepte një përgjigje të 

kotë, në vend që t’i thoshte se kishte ndodhur diçka 

e pandreqshme, dhe ai kishte nevojë për rivendos- 

jen e drejtpeshimit të prishur... Se ishte një 

fantazmë që kërkonin me çdo kusht t’ia hiqnin nga 

drama e tij e fundit dhe një dyshim për tumor, jo 

në trupin e tij, në një tjetër trup, por ndoshta për 
faj të tij. 


Rrallë i kishte ndodhur që në një bisedë t’i 
gërshetoheshin e t’i bëheshin lëmsh, gjëra që i 
thoshte vërtet, nga ato që i mendonte, ose prej të 
cilave thoshte vetëm gjysmat. Sigurisht që do të 
kishte nevojë për të, për anestezisten e ëmbël, atë 
që e bënte të harrohej, jo veç në kuptimin që ata të 
dy ia çuçurisnin njëri-tjetrit në çastet e afrimit 
intim, por më gjerë. Veç atyre që i kujtoi, kishte 
një tjetër çështje... një gjë e pikëllueshme. Ishin 
disa gjëra të pikëllueshme, që kishin ndodhur gjatë 


• * 

mungesës së saj. S’ishte puna vetëm e apartamentit 
që ishte bërë rrëmujë, por gjithçka tjetër. Ndoshta 
duhej të ishin martuar verën që shkoi. Do të thuash 
se tani është vonë? Nuk e thashë atë gjë, mos m’u 
bëj dhe ti kundër. Mjaft i kam të gjithë kundër. Ti 
s’je mirë, Rudian. Më thuaj, nëse ke nevojë për 
mua, jam gati ta ndërpres stazhin dhe të vij. Jo, mos 
ma thuaj atë. Natyrisht, do të doja të më vije në 
narkozë, me ato mënyra që i di ti, qe je mjeshtre, 
pa qenë nevoja të bësh stazh në Austri... Të më vije 
në gjumë për një kohë të gjatë, tepër të gjatë... Por 
kam drojë se asnjë narkozë nuk më bën dot të 

zhytem në harrim. 

Telefonin e kishte mbyllur prej kohësh, por kjo 
nuk e ndalonte dot vazhdimin e bisedës së përfyty- 

ruar. 

Dil sa të mundesh, i kishte thënë mjeku herën 
e fundit. Nëse nuk ke arsye për të dalë, shpiki ato. 

Hm, ia bëri me vete. S’kishte nevojë të shpikte 
arsye të paqena. Kishte një të tillë krejtësisht të 
veçantë, që as mjeku psikiatër e askush tjetër nuk 
do ta merrte vesh kurrë: Linda B. Ishte i sigurt se 
marrëveshjen me të e kishte bërë ndërkaq. Marrë 
veshjen e çuditshme për t’ia treguar asaj, ashtu siç 
i tregohej një turisteje, Tiranën e ëndërruar. 

Jashtë po ngrysej. Si zakonisht, përpara se të 
dilte, vështroi një copë herë nga dritarja rrugën. 
Xhungël me kafe vietnameze, mendoi. Dhe vetëm 

tek-tuk, rrallë, tepër rrallë, ndodhte zëvendësimi i 

kobrës me anakondën, thënë ndryshe, kafe brazi- 
liane. 

Nganjëherë, në mbrëmjet e paharrueshme të 

Tiranës, kur doza e hënës dhe e erës së blirit 

shtohej, Linda B. pësonte gjithashtu një tjetërsim, 

duke u shndërruar nga turiste në të fejuar. Krahu i 

saj futej nën të tijin, ndërsa fjalët i braktisnin të 
dy. 

Në mbrëmje të tilla, dialogu i përfytyruar me 

të, niste zakonisht rrotull qendrës. Nga Banka 

Kombëtare gjer te “Kafe Flora”, nuk ka veç pesë- 

gjatë minuta rrugë në këmbë. Vërtet? E kujtoja 

diçka më larg. Mund të jetë edhe më afër, varet 

• • 

nga ecja. Eshtë i njëjti emërtim me atë të kafenesë 

së famshme të Parisit, Cafë de Flore? Krejtësisht-i 
njëjti. 

Përbri “Teatrit të kukullave” ajo jepte përshtyp- 
jen se trembej dhe kthente kryet për të mos e parë 
afishen: një kukull me maskë. Një çast atij i dukej 
se turbull e kapte shkakun, por ai ishte kaq i 
mjegullt, saqë aty për aty e humbte. 

Për të shkuar te Klubi i Shkrimtarëve mund t’i 
binin nga ana e ish-pallatit të mbretit Zog ose 
drejtpërdrejt nga Sheshi i Ministrive. 

Pikërisht atje, ai tundohej t’i tregonte diçka të 
ndryshme për klubin, më saktë, për vitet gjashtë- 
dhjetë, kur nën zë ai quhej ende klubi “Klubi Petof’, 


126 


I 


për shkak të sivëllait të tij të Budapestit, por çdo 
herë hiqte dorë, ngaqë ajo, përveç që tepër e re, 
ishte me cen politik. Përbri kopshtit të Akademisë 
së Shkencave zakonisht nuk flisnin, gjer te rruga 
“Camavon”, nën hijen e rëndë të Bibliotekës Kom- 
bëtare, që kishte qenë më parë pallati i princeshave. 
Atje ai e pyeste zakonisht, u lodhe, shpirt? dhe ajo, 
duke ia afruar kryet te supi, e pranonte se, ndonëse 
kurrë nuk do të kishte besuar se lumturia mund ta 
lodhte, ndihej e kapitur vërtet. Atij, përkundrazi, i 
dukej e natyrshme për një vajzë që kishte ditë 
(dymbëdhjetë ditë, sot e trembëdhjeta) që nuk 
kishte ecur... Thënë ndryshe... që kishte qenë e 

palëvizshme, si gjithë ata që janë nën dhë. 

Ktheheshin mbrapsht, për ta shoqëruar gjer te 
hyrja e hotel “Drinit”, në lulishten e të cilit prej 
kohësh nuk vallëzohej më. Që andej, pasi e përqa- 
fonte fare lehtë, kthehej për në banesën e tij. Rruga 
“Luigj Gurakuqi” ishte fare pranë, dhe ai, për ta 

zgjatur shëtitjen, i binte rrotull Operës. 

Ashtu bëri edhe atë mbrëmje. Në Rrugën e 
Barrikadave ndaloi, si zakonisht, përpara Dyqanit 
me Komision. Nga vitrina ishin hequr unazat e 
shtrenjta, siç bëhej çdo mbrëmje, pas mbylljes së 

shitores. 

Nga birraria “Voza” vinte një zë i zvargur, që 
këndonte nën hundë. Rudiani mbajti këmbët për të 

dalluar fjalët. 

Kush më merr mua 
Merr yll, jo grua. 

Disa hapa më larg ndaloi për t’i dëgjuar prapë. 

I përsëriti me vete, pastaj tundi kryet dhe tha: 
e çuditshme. 

Vonë, pothuajse afër mesnatës, tek hapte derën 

e apartamentit ndjeu një fëshfërimë letre poshtë 

saj. U përkul ta merrte dhe njohu shkrimin e 

Migenës. “Të kam telefonuar dy herë. Nesër, ora 
dhjetë, telefonoj prapë. M.” 

Iu duk më e bardhë në fytyrë. Sytë pakëz të prerë, 
ashtu si bardhësia, e bënin më të dëshirueshme. 

Piu pak konjak, pastaj, pa e hequr vështrimin 
nga gota që e kishte lënë te cepi i tryezës, iu duk 
se deshi të thoshte diçka. Duke hetuar buzëqeshjen 
e saj, atë që duhej të shoqëronte fjalët, por që kishte 
rnbetur si pezull pa to, Rudiani ishte i sigurt se e 
dinte atë që s’u tha. Flitej se para disa ditësh, Prijsi, 
duke paralajmëruar prapë rrezikun e ndikimeve të 
huaja, kishte sjellë si shembull vajzat që pinin 
konjak në lokalet e kryeqytetit. 

Në pritje, ndoshta, të muzgut, ata thanë të gjitha 
fjalët që duhej të flijoheshin, gjersa ai, me zë fare 

të ulët (aq të ulët, saqë do të besonte që, në rast të 
acarimit të saj prej tyre, t’i shpallte ato jo fjalë, 

P°r mendime mëkatare të tij), i tha: a shkojmë 

matanë? 

Për habinë e tij, pa folur fare, ajo u ngrit dhe 

eci e para drejt dhomës së gjumit. Ndërsa ai tërhiqte 

perdet, vajza u zhvesh qetësisht dhe me të njëjtat 

lëvizje të natyrshme u shtri e para në shtrat. 

Qëndruan të përqafuar në heshtje, më gjatë se 

herët e tjera dhe po ashtu, pa thënë asgjë, bënë 
dashuri. 

Sa e lehtë kishte qenë, mendoi ai, pa e ditur 

saktësisht se ç’paskësh qenë ashtu. Aty për aty u 

kujtua se ishte duke ia përkëdhelur gjinjtë, por fjalët 

që duhe j të shoqëronin ledhatimin, ende nuk ia 
kishte thënë. 

I kishte menduar ato fjalë në aq shuinë motër- 

zime, saqë ishte i bindur se prej gojës së tij nuk do 

të dilte veçse një lëmsh. Vajza, megjithatë, nuk bëri 

asnjë pyetje të llojit, përse e ke fjalën, ngaqë ajo 

vetë, me sa dukej, kishte pasur të njëjtin pështjellim 
në kokë. 

E dë gJ oi vëmendshëm, përpara se t’i thoshte 
me zë të qetë se nuk ishte ashtu siç mendonte ai. 

- Ne e bëmë të dyja mamografinë, - tha pas 
pak. - Madje, shkak për të, nuk u bë Linda, por unë. 
Ai u përpoq të mbante gjakftohtësinë. 
Domethënë, ishe ti... - murmuriti. - Kisha 
menduar tëkundërtën... Kisha menduar atë... Kurse 

ishe ti dhe jo ajo që kishte ndier shenjat, dyshimet... 
E vogla ime. 

Dora e tij vetvetiu ngadalësoi lëvizjet përkë- 
dhelëse mbi gjinjtë e saj, si të druhej mos ndeshte 
ngurtësimet. 

- E vogla ime, - i pëshpëriti te veshi. - Kur the 
“ne e bëmë të dyja”, mendimi i parë që më erdhi 
ishte se qe ajo që kishte pasur nevojë dhe ti e 
ndihmove. 

Vajza e dëgjonte me atë lloj heshtjeje që vetve- 
tiu jepte mëdyshjen. 

- Është pak më e ndërlikuar, - tha me zë fare të 
ulët. - Në fillim isha unë vërtet, por pastaj ajo 
gjithashtu donte ta bënte. 

- Aha, kishte të njëjtat shenja, e kuptova. 

- Prit, mos u ngut. Në krye s’ishte punë she- 
njash ose dyshimesh. Thjesht do të më shoqëronte 
mua në spital. Pastaj i lindi mendimi, por ajo 
s’mund ta bënte kurrsesi mamografinë pa mua. 

- Aha, e marr me mend, gjendja e saj. 

Migena bëri “jo” me krye. 

- Ti ndoshta mendon se s’kishte të drejtë për 
trajtim, ngaqë ishte e intemuar, e gjithë ato të tjerat, 
por s’ishte ashtu. Po të kishte dhimbje apo shenja, 
ajo gjithashtu mund të vizitohej. Por pa shkak, si 
të thuash, kot, punë meraku a parandalimi, jo. 

- S’të kuptoj. Nuk besoj se ti e bëre mamo- 
grafinë, ashtu kot. 

Për habmë e tij, ajo u përgjigj: pak a shumë. 

Ai u përpoq të buzëqeshte, por hidhtas. 

" Ç P° kuptoj, ju të dyja shkuat te mjeku 
kot. Ti e para, ajo pas teje. E çuditshme, sidoqoftë. 

Vajza mori frymë thellë. 

- Mos u ngut... Janë gjëra kaq të vështira për 
t u shpjeguar. As unë nuk shkova kot, si të thuash 
për qejf, siç mund t’i duket dikujt, dhe aq më pak 
ajo. Do të përpiqem të jem e qartë, veç, të lutem, 
mos u nei vozo. - Vajza e përkëdheli te qafa. - Mirë? 

Me zë fare të ulët, çuçuritës, ajo nisi t’i fliste 
pëi njëfarë ligji apo rregulloreje për vizita mjekë- 


sore të zyrtarëve të lartë, së bashku me familjarët, 
histori parandalimi sëmundjesh, kujdesi për 
kuadrot e lartë etj. Atij i kishte zënë veshi diçka, 
P 01 fare turbull, veç kësaj e kishte ditur vetëm për 
anëtarët e Byrosë Politike dhe ndoshta për 
ministrat, por paskësh qenë zgjeruar më pas, madje 
gjer në rrethe. I ati i Migenës, ndonëse pa post, 
përfitonte gjithashtu, rrjedhimisht ajo vetë dhe 
kështu zinte fill historia e mamografisë... Një mjek 
kishte mbërritur nga Tirana dhe Migena ishte nisur 
të bënte mamografinë, e shoqëruar nga Linda. 
Rrugës... Rrugës, mendoi ai, ndërsa ajo fliste, 
shoqja e saj kishte shfaqur mendimin ta bënte dhe 
ajo vizitën dhe, aty për aty. si ndëshkim për talljen 
që po i bëhej, vdekja vendosi të hakmerrej. Të 
merrte hakë, tha me vete. Mizorisht, ashtu siç dinte 

ajo. Në mos me të dyja, me njërën prej tyre, 
Lindën... Rrugës, vazhdoi vajza, Linda kërkoi ta 


ndihmoja... 

Ashtu siç i kishte premtuar, ai nuk e kishte 
ndërprerë asnjëherë dhe, në mbarim të rrëfimit, 
ajo dukej aq e këputur, saqë fjalët “a mund të fle 
pak?” iu dukën atij më të natyrshmet në botë. 

E puthi te tëmthat, pastaj u kujdes që t’i kishte 
supet e mbuluara, ndërsa ishte i sigurt se histori 
më të pikëllueshme nuk kishte dëgjuar e ndoshta 

s’do të dëgjonte dot kurrë në jetën e tij. 

Lrymëmarrja e lehtë e vajzës i jepte një tjetër 

shpeshti ngjarjes në kujtesën e tij. Tani që vajza, 
për shkak të gjumit, ngjante si e mënjanuar nga jeta, 
ai kishte përshtypjen se mund ta përfytyronte më 
lehtë atë që kishte ndodhur në qytetthin provincial, 
në spitalin e vogël të të cilit, një mjek kishte 

mn^rriinr ncm krvpnvtpti pivsmë fshehtazi. 


Vajzat ecnin të dyja, në rrugën gati të shkretë, 
drejt spitalit dhe fjalët vetvetiu ishin rralluar. Je e 
shqetësuar? kishte pyetur Linda dhe Migena ishte 
përgjigjur: s’di ç’të them, por edhe e qetë s’jam. 
Me sa dukej, nëraste të tilla, edhe kur vizita bëhej... 
kot... shqetësimi vinte. Për habinë e saj, Linda 
dukej më e mpirë se ajo. Dëgjo, i kishte thënë me 
zë të fikur. Ke bërë kaq shumë për mua, mirënjohja 

ime s’do të ketë kurrë fund, s’dua ta shpërdoroj 
kurrsesi, por do të të lutesha për një gjë të fundit... 
Unë s kam asnjë shans për të bërë një mamografi... 
Nuk di a mundesh të më ndihmosh... 

Migena buzëqeshi. Zemër, të ndihmoj me 

gjithë shpirt, po ç’të duhet? Më ke thënë se s’ke 
asnjë shenjë, asnjë dyshim. 

Kam një arsye, kishte thënë tjetra. Një arsye 
tjetër... tepër të thellë. 

Pra, e paskësh pasur arsyen, kishte menduar 
Migena. Atë të tmerrshmen, të pandreqshmen, por 
e kishte mbajtur fshehtë. Për të shmangur ndjenjën 
e keqardhjes ndoshta. S’i paskësh mjaftuar intemi- 
mi kësaj vajze, na tani edhe kjo. 

Përqafimin gjithë mallëngjim të Migenës, 

tjetra e kishte pritur me njëfarë ftohtësie. Nuk është 

ajo që kujton ti. Ta kam thënë, s’kam asnjë dyshim, 
asnjë shenjë. 

Çfarë ? kishte thirrur Migena, gati me zemërim. 
Ti bën lodra me mua? 

Tjetra u përpoq të shpjegohej. Nuk ishin lodra, 
kurrsesi. E vërteta ishte se s’kishte asnjë dhimbje, 

asnjë dyshim, megjithatë ishte gati të bënte gjithçka 

për atë mamografi. Ishte i vetmi shans i saj, e 
vetmja shpresë. 

I vetmi shans, kishte përsëritur Migena. Shans 
për çfarë? 

Ajo që i dëgjuan veshët ishte më shumë se 

mizore 


gjersa, më në fund, arriti ta kapte. I vetmi shans 
për Lindën, të shkonte në kryeqytetin e ëndërruar, 
mbetej ajo mamografi. Thënë ndryshe, dalja keq e 
saj. Një kushërirë, e internuar si ajo, ia kishte 
treguar. Ishin të vetmet analiza për të cilat të 
intemuarat kishin të drejtë. Dhe bëheshin vetëm 
në spitalin onkologjik të Tiranës. Një herë në muaj, 
vajtje me tren për kontroll. Një natë në hotel, e 
detyrueshme, për çështje të teknikës. Kthimi me 
tren të nesërmen. Gjashtë deri tetë muaj e njëjta 
histori. E kuptove tani pse është i vetmi shans? 
Është lehtë të më quash të çmendur, psikopate, 
idiote, por vëre veten në gjendjen time. Jam e 
sigurt se shumë vajza do të bënin si unë. 

Më shpejt se ç’e prisja i dhashë të drejtë. Unë 
vetë do të bëja të njëjtën zgjedhje. Ndërrimin e 
viteve të pafundme të intemimit me gjashtë muaj 
jetë. Dhe ndoshta, si dhuratë nga qielli, kapërcimin 

e rrezikut. 

Spitali dukej tani me sy. Sytë e Lindës ndritnin 
nga mirënjohja. Mbetej vetëm ankthi nëse mjeku 
do të pranonte. Për fat ishte i ri, kishte bërë një 
stazh jashtë shtetit. Bëra çmos, i thashë se ishte 
shoqja ime më e ngushtë, se kishte shqetësime, 
por s’ishte familje nomenklature. Ai u mëdysh, por 
ishte bukuria e saj, që, me sa dukej, e mposhti. U 
futëm të dyja në paradhomë për të hequr këmishët. 

Ishte hera e pare qe ia shihnim gjinjte njëra-tjetrës. 
Ndoshta nuk ta them kot këtë... punën e gjinjve... 
Por, të lutem, mos më ndërprit. 

Te mpira dhe të lumtura kishim dalë, më në 
iund, nga dhoma e errët e radiografisë. Mollëzat i 
kishim të skuqura dhe, tek largoheshim, Linda 
çuçuriste pa pushim. E kishte menduar gjithçka me 
hollesi. Qysh ne çastm kur Migena i kishte thënë 
ta shoqëronte në spital, mendja nuk i punonte veç 
tek ai shestim qe asaj vetë i qe dukur në fillim i 
çmendur, por prej të cilit nuk ndahej dot. Kishte 
menduar vendet aq shumë të ëndërruara të krye- 
qytetit, që më në fund, do t’i shihte. Një për nië 
gjithçka që kishin folur midis tyre. Nuk e fshihte 
qe do të takonte Rudian Stefën. Ishte e ndërgieui- 
shme për bukurinë e saj dhe nuk i pëlqente të 
shtirej. Do t i telefononte, t’i thoshte drejtpërdreit: 
jam nje vajzë që më keni dërguar librin tuaj me 
kushtimm per Lmda B., do të doja të njiheshim 

Ajo puna e hotelit është një mrekulli, më 
loshte here pas here. E vetme, midis Tiranës, më 
kupton? Askush nga familja nuk mund ta shoqë- 
ronte, sepse ata ishin të gjithë të intemuar. 

Te gjithe, pra, lshin në internim... I thoshte 
ja ët e fundit, si në atë këngën arbëreshe, giith’ 
mbuluar nënë dhë. Të kujtohet ajo këngë? 

Atje kam unë zotin tatë, 
Atje kam unë zonjën mëmë, 
Atje kam unë tim vëlla, 
Gjithë mbuluar nënë dhë. 


Sa më shumë që afrohej afati i përgjigjes, aq 
më tepër i punonte fantazia. Për Rudianin, pas 
fjalëve “do të doja të njiheshim”, tani mendonte 


t’i jepte emrin e hotelit dhe numrin e dhomës. Ajo 
nuk kishte kohë për të humbur. Serioze siç ishte 
në gjithçka, edhe për takimin me të, edhe për kohën 
e kufizuar, ashtu kishte menduar, seriozisht. Duhej 
të ishte gati, për gjithçka, madje për çështjen 
bezdisëse të virgjërisë, mendja i kishte shkuar tek 
ai, për të cilin, ndryshe nga vajzat e tjera, e vetmja 
kishte treguar shpërfillje, mësuesi i gjimnastikës. 

Rudianit i dukej se nga çasti në çast vajza do ta 
ndërpriste nëfimin. E pastaj? Mezi e mbante veten 
ta thoshte atë fjalë. Herë-herë e kapte paniku se 
nuk do të arrinte ta merrte vesh kurrë ç’kishte 
ndodhur më pas. Mendja, si një kafshë e paduruar, 
rendte përpara. Kjo histori dihej, kishte mbaruar 
keq, ç’kishte ndodhur pastaj? 

Afati i përgjigjes së analizës po afrohej. Si t’i 
trembeshin diçkaje, ato e mënjanonin bisedën për 
të. Por heshtja, në vend ta largonte, e bënte më të 
pranishme një hije të rëndë. Ndonëse Migena ende 
nuk e shpjegonte, Rudianit, ashtu si më parë, 
mendja i shkonte te tallja me vdekjen dhe hakmarrja 

e kësaj të fundit: kancer galopant, i kapur tepër 

v°në. Një tjetër arsye për vetëvrasje mund të ishte 

ndërrimi i befasishëm i Rregullores së Intemimit. 

Pika dymbëdhjetë, nënndarja katër, heqje e të 

drejtës së udhëtimit në kryeqytet për trajtim të 
kancerit të gjirit. 

Ishte fund jave kur përgjigjja, më në fund, 

mbërriti. Ndihmësmjekja, pas fjalëve të urimit për 

të dyja, ndiqte me habi sjelljen e tyre. Në fillim 

mpirje, pastaj përqafim i të dyjave, por i ftohtë, si 

prej hëne. Vetëm lotët ishin më të vërtetë se 
ç’duhej. 

Nuk di si ta përshkruaj. Kishte një përmbysje 
të gjithçkaje. Gëzimi dhe hidhërimi ndërronin vend 
vazhdimisht. Ngushëllimi, i huaj e i pavend, shfaqej 
megjithatë verbtazi. 

Të dyja arsyet për vetëvrasje kishin rënë, kishte 
menduar Rudiani. Nuk mbetej veç e fundit, t’i jepte 
fund jetës, ngaqë kanceri nuk u shfaq. 

Jo, thirri së brendshmi. Kishte një kufi edhe 

në mbrapshti. Ishte e tepërt, jashtë çdo sistemi, 
sado mizor që ai të ishte. 

Rudiani gjithashtu ndiente ngadalësimin e ma- 
kinës së tij trunore, që rrekej të përshtatej ndoshta 
me këtë lëndë të re. Në fund të shekullit, një 
mamografi e keqe, shfaqej si shansi i fundit i një 
va J ze > gati-gati si shpëtim. Dhe, si të mos mjaftonte 
kjo, përkundrazi, mamografia e mirë përbënte lajm 

të zi, prerjen e çdo shprese. Me çmimin e vdekjes, 


vajza kishte dashur të blinte ca ditë, ca orë noraiale. 
Por çmimi nuk ishte pranuar. 

Rudiani përpiqej të vinte veten në vendin e saj. 
Gjithë ëndrrat ranë. Migena po ikte. Vetmi e 
pafund. S’ishte për t’u çuditur që kanceri të ishte 
shpëtimi. Me fjalën “vdekje” në rast të tillë njerëzit 
ishin mësuar, për kancerin ishte ende herët. 

Nuk kishte të drejtë... tha me vete, krejtësisht 
i turbullt. Një copë herë e humbi fillin. Për çfarë 
s’kishte të drejtë? Nuk kishte të drejtë megjithatë. 
Ah, po. Nuk kishte të drejtë të habitej. 

Sa më e fortë të jetë diktatura e proletariatit, 
aq më e madhe është liria. Fjalët gjendeshin të 
shkruara kudo, në mure sallash, sipër ballkoneve, 
nën emblemën e shtetit. Dhe të gjithë kalonin 
poshtë cohave të kuqe, ku ato valëviteshin, pa u 
habitur aspak. E nëse nuk habiteshin me to, përse 
duhej të shqyenin sytë po të lexonin fjalë të ngja- 
shme, gati-gati binjake: sa më pranë kanceri, aq më 

pranë lumturia! 

Ishte pikërisht çasti kur Migena, krejtësisht e 
këputur nga e folura, i tha se donte të flinte pak. 

Ai ia përkëdheli flokët dhe me zë fare të ulët i 
murmuriti, pra, ishte ajo që dyshoja, përgjigjja e 
mamografisë që e kishte marrë në qafë. Veç jo 
përgjigjja e keqe, e mira... S’kam kancer, s’e dua 

më jetën. 

Me vete tha, e tmerrshme. 

Sytë e Migenës pësuan prapë një zmadhim, 
ndërsa me kokë bëri shenjën e mohimit. 

- Do të flasim prapë, shpirt, - pëshpëriti. - Më 
lër të pushoj tani. 

Ai deshi të thoshte “prit!”, por ishte vonë. 

Frymëmarrja e ndryshuar e vajzës kishte diçka 
ndaluese. 


Pra, s’ishte mamografia. Përsëri deshi të ulëri- 
nte. Ta zgjonte. Në s’ishte ajo, ç’dreqin tjetër ishte? 
Përse hesht kur s’duhet? Ç’ndodhi? U fute ti në 
mes? Është ky shkaku. Enigma? Kujtoja se shkaku 
isha unë, me atë librin me kushtimin e mallkuar. 
Pastaj doli mamografia, besova për të. Tani del se 
nuk është as ajo. Atëherë, kush? Mbetesh ti. Askush 
tjetër. Përse e bëre? Desha të them: përse ia the? 


Frymëmarrja e qetë e vajzës, më shumë se 
gjithçka tjetër, e bënte të dyshonte se Migena 
fshihte kryesoren. Në mendje bënte ç’bënte i 
regëtinte një mbrëmje vallëzimi, e përmendur 
kalimthi piej saj. Dy-tri herë e kishte ndërprerë 
për ta pyetui se ç ishte ajo mbrëmje, që e quanin 
ballo, por veç një herë vajza ishte përgjigjur shkurt, 
si për diçka pa rëndësi, ishte balloja e fundit e 
shkollës, ajo e lamtumirës, a s’bëhej në kohën tuaj? 
Mezi ç priste të zgjohej që ta pyeste, më në 


fund, ashtu siç duhej, gjë që i dukej se më parë nuk 


e kishte bërë dot. 

Nga frymëmarrja e kuptoi se, më në fund, u 
përmend. Gjithë ashpërsia me të cilën i kishte 
menduar fjalët, u kthye, për çudi, në të kundërtën 
e vet. Me zë të ëmbël i foli te veshi: pra, s’ishte 
ajo, mamografia... Ishte tjetër shkak, apo jo? 
Përpiqu të ma thuash ç’ndodhi. U fute ti në mes? 

- E prisja këtë pyetje, - tha jo. 

Buzëqeshjen e hidhur, më shumë se e pa, ai e 
mori me mend. Dhe po ashtu ndriçimin ironik të 


syve, perzier me pezm. 

- S’të vë faj, - tha e qetë. - Ashtu do të mendoja 
dhe unë. 

- S’e thashë rne të keq, - tha Rudiani. - Çdo 
njeri në vendin tim do të donte ta dinte të vërtetën. 
Kaq herë kam menduar se isha unë fajtori. Padashur, 
natyrisht, por kjo s’ma zbuste brengën. 

- S’të vë faj, - e ndërpreu vajza. - Kujton se unë 
s’jam torturuar? Vuaja, qaja, ti e di vetë. Sa herë 
më ke klithur, më ke goditur. 

- Nuk të kam goditur. 

- Je bërë gati, është e njëjta gjë. Më ke gërthitur, 
më ke quajtur spiune, ke klithur “ç’ke?”. Tani, besoj, 
e more vesh ç’kisha. 

- Më fal, s’e kisha me të keq. 

Një copë herë u dëgjuan frymëmarrjet e të dy ve, 
tek shtilleshin përreth, po aq moskuptuese sa ata 
vetë. 

- Unë ia mora asaj gjithçka, - tha vajza rne zë të 
ulët. - Ia kishin grabitur shtëpinë, pronat, bizhutë. 

E, si tëmos mjaftonte kjo, unë ia mora asaj gjënë 

me te s ht , enjtfi> të fundiJ qg kishtei 

At desht t ta zinte gojën, që të mos e dëgjonte, por 
ajo arnti ta nxirrte: - ty. 

... Deshl Vi thoshte ’ li ishe e mirë, qaje, të vriste 
ndergjegjja për këtë, po fjalët iu dukën të zbehta 

te panevojshme. 

- Ne ende s’jemi të sinqertë, - tha vajza. - 

guxojmë, as unë, as ti. I bëjmë bisht të vërtetës, 
pjesës së rrezikshme të saj, kemi frikë 

- Unë s’kam, - tha ai. 

- Natyrisht, gjithçka duhet të bjerë mbi mua. 
Por tt gjithashtu i di gjërat. S’ke pse hiqesh mënja- 
ne. Une nisa të të doja, ti e di. 

Natyrisht, tha ai me vete. E dinte, por ishte 
jashte rendtt te gjerave... Rudiani e humbi prapë 

qartesme e të menduarit. E folura e Migenës, si të 
nchkohej prej tij, u bë përsëri e turbullt. Natyrisht 
qe s ishte dashun e saj. Ishte e tjetrës, e shoqes së 
mtemuar, qe ajo e gjeti, si të thuash, të gatshme 
Kulpra qe ngjitej në murin e huaj. Unaza e gjetur 
diku .. A ngjitej dashuria si lëngata? Me sa dukej 
po. Ishte Linda B. që e kishte sëmurur. Gjatë 
ecejakeve te saj midis atij dhe asaj, ashtu si njerëzit 
qe hynm e dilnm në zona të rrezikshme, Migena 
lshte molepsur. Kishte lëv^zur gëzueshëm, pa i 
shkuar mendja se ç’mund të ndodhte... Hm, ishte e 
lehte ta mendoje ashtu: pa i shkuar mendja. Po aq 
mund te besohej e kundërta: jo vetëm mendja i 

shkonte, por fshehtazi, pa qenë e ndërgjegjshme, 
diçka tjetër e kishte shtyrë drejt tij. Kishte një 
logjikë të errët, të prishur në gjithçka. Ishte lehtë 
të thoshe: ia mori të dashurin shoqes, ishte kaq i 
përhapur ky sport, por këtu ishte tjetër gjë. Shoqja 
gjithashtu, në pamundësi të vet, në mënyrë të 
mbrapshtë, siç kishte dashur të rrezikohej prej 

kancerit, ashtu e kishte shtyrë Migenën drejt 
grabitjes. 

Xhelozi? Midis tyre kishte ndodhur gjithçka 

që ndodhte në një histori dashurie. Vetëm me një 

ndryshim: ngjarja ishte gjithmonë pas një velloje 

mbuluese, shkaktuar prej një përmase të panjohur, 

ardhur si nga mbretëria e fatalitetit. Ishte ajo që 

prishte drejtpeshimet e njohura, logjikën, rendin 

e gjërave. Kishte pasur xhelozi të Migenës ndaj 

shoqes, por tepër të tërthortë, të maskuar pas të 

kundërtës, por edhe xhelozi tëLindaB., ndaj Mige- 

nës, akoma më të fshehtë e me maskë dyfish 
mbuluese. 

Qëllonte që acarimi afrohej drejt sipërfaqes, 
por aty ndalej. Një herë, kur Migenës i qe dukur se 
tjetra do t’ia kapte flokët, ashtu si ai, te biblioteka, 
kishte thënë me vete: natyrisht, unë jam një lloj 
zëvendësueseje, kurse ata të dy janë senjorët e 

kësaj pune. Në të vërtetë, ajo ishte edhe fjala më e 
saktë: zëvendësuese. 

Tëmthat e Rudianit rrihnin si në ethe. Ç’do të 
thoshte zëvendësuese, në këtë rast. Ishte kaq 

mjegullore gjithçka. Deshi t’i thoshte se, më shumë 

se zëvendësuese, ishte njëfarë korriereje, që rrihte 

të bënte të pamundurën: të sillte nga një zonë e 

ndaluar atë që s’mund të sillej: dashurinë e një 

vajze. Ishte e pamundur natyrisht, madje më keq se 

aq, ishte më e pamundur dhe më e dënueshme se 
ndalimet e natyrës. 

Jo më pak e mundimshme ishte shprehja me 

jalë e asaj që i kishte shkrepur ndër mend. 

oiriere e vdekjes, tha me vete. Nuk arrite ta 
sjellësh dot. 

Si t’i afrohej mendimit të tij, vajza tha. 

- Eshtë e kotë të shfajësohemi. - Sytë e saj vë- 
shtronin rrezikshëm, si të thoshin: ne e vramë të dy. 

Ndoshta, mendoi ai. Sado të padukshme, ai, po 
a q sa a J°’ kishte pjesën e tij në atë terr. 

- Ti s’ke pse të mundosh veten, - i tha me zë të 

bute. - Të vriste ndërgjegjja. Kjo është e mjaftue- 

s lme. Në këtë vend askënd nuk e vret ndërgjegjja 
për asgjë. ëJJ 

E përkëdheli dhe e puthi në buklet e tëmthave 

Ne nuk e vramë, mendoi. Thjesht nuk arritëm 
ta nxirmim që andej. A s’ishte e njëjta gjë... 

Migena s’po bënte asnjë shenjë kundërshtimi 
Me shikim të humbur, pjerrtazi ndiqte dorën e tij 

tek i përkëdhelte përsëri, por tam si të ishte dorë 
e huaj, gjoksin. 

Vajza vazhdonte të ndiqte lëvizjen e dorës. 
Pastaj, për habinë e tij të madhe, pëshpëriti ca fjalë 

fare të paqarta, si të donte të thoshte se atje... te... 
gjinjtë e saj... kishte nisur gjithçka. 

Aty, pra, rrinte vdekja, i shkreptiu në kokë 
Rudianit. Mendja i shkoi prapë te mamografia dhe 
në njëfarë mënyre ia kujtoi. 

Ashtu si më parë, vajza bëri “jo” me krye. 


Atëherë nuk mbetej veçse xhelozia. Kishin hyrë 


prapë në qerthullin e frazave të thëna qyshkur. 


Mosvënia në gjumë e Cerberit. Xhelozia e fshehtë 


e njërës. Pastaj e tjetrës, edhe më e fshehtë. Ngjitja 
e dashurisë si sëmundja. Amund të jepej a të merrej 
si një brilant, një hua a një testament? Hyjnesha 
Afërditë ua jepte shoqeve të saj për përdorim të 
përkohshëm. Në trajtën e një brezi që vihej rreth 
ijëve afër fundbarkut. Pra, në një trajtë të rrok- 
shme. Kurse tejçimi nga një vis te tjetri, ishte, me 
sa dukej, më i vështirë. Më i rrezikshëm ndoshta 


se tejçimi i plutoniumit të tmerrshëm... Pa dyshim 
që nuk mbetej veç xhelozia. Nuk të pyes përse 
erdhe me mua. Për tjetër gjë të pyes: përse ajo e 
mori vesh? Përse ia the? 


Nuk desha kurrsesi, u përgjigj vajza. Ndoshta 
befas, në ballo. 

Mos... ulëriu së brendshmi. Përsëri faji po 
kthehej tek ai... 

Përse ia thashë? S’e di. Një çast m’u duk se e 
dinte. Por prit, nuk ishte ajo që u bë shkak. 
Qetësohu, të lutem. Të betohem për gjithçka të 

shtrenjtë: nuk ishte ajo që kujton ti. Nuk ishte 
brenga e xhelozisë, desha të them. Kurrsesi nuk 
ishte ajo. Ishte tjetër gjë, fare tjetër gjë, atje në 
ballo... 

Sa më tepër që e folura e saj bëhej e turbullt, 
si nën narkozë, aq më qartë ai e përfytyronte ballon 

e lamtumirës. 

E dinte mirë ç’ishte një mbrëmje e tillë. Ndo- 
nëse kishin kaluar gati njëzet vjet nga koha kur e 
kishte përjetuar vetë, në kujtesë i vinte njëlloj si 

përherë, e pamëshirshme. 

Copëra tangosh që ngjiteshin mekshëm me 

njëra-tjetrën nën vështrimet e dergjura të vallë- 

zuesve. Ndërprerje herë pas here e vallëzimit dysh 

nga kërcime popullore, në të cilat nxënësit e kapur 

për dore e zgjeronin rrethin, për të tërhequr brenda 

tij të lëkundurit, pastaj mësuesit, vetë drejtorin e 

shkollës, së fundi, të ftuarin kryesor: sekretarin e 
partisë së rrethit. 

Pas kësaj vinte prapë muzika e dergjur, sy të 
përqarë djemsh, që deheshin për herë të parë në 
jetë, psherëtima vajzash, fjalë me dy kuptime nga 
të dyja palët dhe pengje, pengje të pafund për gjërat 
e mosthëna. 


Nga tryeza kryesore, midis shisheve të birrës, 
të ftuarit ndiqnin zallahinë e sallës. Në masën që 
meraku për ndonjë zvetënim të mundshëm tretej, 
mallëngjimi ndaj nxënësve, midis të cilëve aty- 
këtu dukeshin fëmijët e tyre, sa vente bëhej 
zotërues. E meritonin të dëfrenin, shkollën e kishin 
kryer, aksionet e rinisë gjithashtu, dhe ndryshe nga 
ç’mund të thoshin gojët e liga, moralin e kishin 
siç duhej. Ja edhe në këtë mbrëmje, që ishte më e 
çlirëta midis të çlirëtave, nuk e kishin lënë pas dore 
vallëzimin popullor, as këngët partizane, e sidomos 
këngën e porsadalë: “Prijs, o Prijs, ty tungjatjeta!”. 

Zallahia, herë e nënshtruar prej tangos e herë 
kryeneçe, vazhdonte. Përveç çifteve vajza-djem, 
dukeshin aty-këtu vajza me vajza e më rrallë dyshe 
djemsh. Nuk mungonin, si zakonisht, nxënës që 
vallëzonin me mësuesen e lelërsisë, mësues me 
mësuese, së fundi, drejtori me të shoqen, në pritje 
të asaj që do të ishte kurorëzimi i suksesit: ngritja 

në vallëzim e të ftuarit kryesor. Por ajo ndodhte 
zakonisht pak përpara mbylljes. Mesnata ishte ende 
larg dhe tani për tani zotëronin mallëngjimi i 
përgjithshëm, pëshpërimat kokë më kokë, hyrjet 
dhe daljet pa kuptim dhe sidomos vajtja e pafund 

në banjë. 

Që nga tryeza kryesore, i ati i Migenës e kërko- 
nte vajzën me sy midis pështjellimit. Përkundër 
dëshirës së saj i kishte vënë të gjitha dekoratat, 
duke i premtuar se ishte hera e fundit. Nuk ishte 
punë mburrjeje, i kishte thënë atë pasdite. Kishte 
punuar vite me radhë heshturazi për këtë shtet dhe 
e kishte taksur që veç dy herë do t’ i vinte të plota 
medaljet: në ballon e saj të lamtumirës dhe, fati 
po ta donte, në dasmën e saj. Tani e ndiqte me sy, 
si të donte t’i thoshte: dasmën tënde s’besoj se do 

ta arrij, ndaj më fal për sonte. 

Midis pështjellimit, Migena me Lindën vallëzo- 

nin prapë bashkë. Ishin tepër të kërkuara nga djem- 
të, megjithatë për herë të dytë kishin mundur t’u 

shkëputeshin. 

Do të ikësh. Do të më lësh vetëm, kishte thënë 
Linda. 

Migena u drodh. Mos, deshi t’i thoshte. Vetëm 
ashtu mos fol. 

Dhe, befas, iu duk se e kapi përse modeli i fundit 
i krehjes së tjetrës, bashkë me mahnitjen, e kishte 
trembur. Një ndjesi e turbullt e bëri të besonte se 

ato fjalë dhe ajo mënyrë krehjeje, ishin krijuar për 
njëra-tjetrën. 

Do ta linte vetëm. Karfica mbi flokët e Lindës 
dukej se e kishte brenda rrëzëllimit të saj gjithçka 
që ato do të donin të fshihnin. 

Migena e humbi. S’dinte ç’të thoshte. Ishte 
shansi i fundit. Ora e ndarjes ndoshta. E gjërave të 
pathëna. S’dihej a do të vallëzonin për herë të tretë. 

Sytë e mësuesit të gjimnastikës u shfaqën aty 

rrotull. lu dukën njëfarë shpëtimi i rastit, për të 

shtyrë bisedën fatale. Përse t’i ngul sytë ashtu? I 

ke mbetur peng, me siguri. Ndoshta, ishte përgji- 

gjur Linda me shpërfillje. Diçka matej të thoshte, 

P°r mëdyshej. Ndoshta s’ka faj, shtoi pas pak. Në 

kohën kur kisha shpresë se mund të shkoja në 

Tiranë, i kam dhënë, siç duket, ndonjë shenjë. E 

merr me mend përse. Aha, e kuptoj, kishte thënë 
Migena. 

Mësuesi vështronte krejt i hutuar, me ca sy që 
thoshin, pse bën sikur s’më njeh? 

Asnjë tango nuk i ishte dukur Migenës kaq e 


mirë 


i lehtë, i panjohur, ndoshta nga ata të kohës së 


Shumicën 


ajo tha fjalët, prej të cilave më së shumti tjetra 
kishte frikë: si do të më lësh? 

S’dija ç’t’i thosha. Të gjitha fjalët ishin pa 
kuptim. T’i thosha nuk të lë e të tjera si ato, nuk 

mundja. E dija, po aq mirë sa ajo, se nuk kishte 
ngushëllim. Dihej si do të përfundonte. Mësuese 
filloreje në ndonjë kooperativë të largët, për të 
mos thënë më keq: mjelëse kooperative dhe pastaj 
stalla ose shkurret ndanë arës, ku duhej t’i jepej 
brigadierit, për t’iu shmangur hakmarrjes së tij. 

Ti ishe e fundmja shpresë. Desha t’ia zija gojën 
me dorë, t’i thosha mos, por as kjo s’qe e mundur. 

Më sillje lajme prej botës... Prej atij. 

Sa më shumë që fliste, aq më fort ndihesha me 
faj. Si do të largohesha pa e çliruar ndërgjegjen 
nga ndjesia e mëkatit? Ishte rasti i fundit kjo 
mbrëmje. Kaq herë kisha përfytyruar sqarimin e 
vështirë, atë që lidhej me ty. Brengën që mund t’i 
shkaktoja. Ajo ishte më e keqe se gjithçka. Do të 
doja më shumë zemërimin e saj: e pabesë, si më 
more të vetmin gëzim që kisha. E kisha më lehtë 
t’i përgjigjesha: mos më shaj, vetë e pate fajin. 

Mendoja se kisha njëfarë të drejte. Siç ta kam 
thënë, isha e bindur se ishte ajo që më kishte shtyrë 
drejt teje. Sytë i ndritnin sa herë të shihte në gazeta, 
sidomos në TV. Përsëriste fjalë të tuat. Qëllonte 
që më pyeste: të pëlqen? Thuaj, a nuk të pëlqen 
shumë? Dhe, aty për aty, shtonte: lum ajo që shkon 

me të! 


Sa të shkonte edhe kjo mbrëmje. Tani Migena 
nuk ishte më e sigurt nëse donte vërtet që mbrëmja 
të kalonte apo, e kundërta, të zgjatej gjersa të vinte 

çasti... Mëdyshja e kishte munduar prej kohësh. Aq 
sa ç’i dukej se duhej të çlirohej nga kjo barrë, po 
aq nuk e duronte dot plagosjen e saj. Mund të ishte 
pika e fundit që do të mbushte kupën. 

Po afrohej mesnata, koha që, kushedi pse, i 
dukej tani më e rrezikshmja. Po vallëzonin prapë 
të ndara, me djem, por sytë kërkonin njëra-tjetrën, 
midis supeve përherë e më të lëvizshme të vallë- 
zuesve. E dinin se mezi ç’prisnin të ishin prapë 
bashkë, gjersa u gjendën vërtet ashtu. 

Orkestra sa vente bëhej më zotëruese. Ishte 
larguar sekretari i partisë, bashkë me disa nga të 
ftuarit e rëndësishëm dhe, siç ndodhte zakonisht, 
saksofoni gjer atëherë i druajtur, sa vente ndihej 
më fort. 

Saksofonisti, i lumtur që po tërhiqte vëme- 
ndjen, i tundi hareshëm cullufet e çelëta dhe i 
buzëqeshi Lindës. 

Ajo ia ktheu buzëqeshjen, por munguese, si të 
ishte në hënë. E afroi kokën te veshi im për të më 
pëshpëritur: së paku, të ishe afruar ti me të. Nuk 
isha e sigurt nëse i kisha dëgjuar vërtet ato fjalë 
apo ashtu më ngjau, si në ëndërr, ngaqë ndoshta i 
kisha pritur. Linda e largoi pak kryet për të më parë 
në sy, përpara se të shtonte: më dëgjove ç’thashë? 
Së paku, të kishe shkuar ti rne të. 

Migena u drodh. Ishin po ato fjalë, veç me një 
ndryshim: në vend të ishe afruar kishte përdorur 
një tjetër folje, këtë herë më të pamëshirshme, disi 


vulgare, nga ato që ajo s’i përdorte, të kishe shkuar 
me të. 

Saksofoni ia tha një piskame të zgjatur. Unë 
ngriva krejt. Ishte ndoshta forma e vetme e 
vetëmbrojtjes: e ngrirë, siç isha, të mos jepja asgjë 
e të mos merrja asgjë. Fjalët e saj më vinin të 
turbullta. Atyre edhe mund t’u shmangesha, por 
vështrimit të saj kurrsesi. Mendimi se ajo e kishte 
kuptuar ç’kishte ndodhur, më këpuste në mes. Nuk 
dija ç’shprehje mund të kisha në fytyrë. S’isha e 
sigurt nëse ato fjalë i thoshte vërtet apo ashtu më 

dukej. 

Ngjanin të palidhura apo Migenës i pëlqente 
t’i merrte ashtu? Fjalë të frikshme me maska të 
zakonshme ose e kundërta: s’është punë faji, a nuk 
thonë puthe për mua, ndjesë, në kishë, kot së koti, 
tradhti, ke qenë e vetmja, zemër, duhet të ta them 
njëqind herë, nëse ke shkuar vërtet, shoqe besnike. 

Por ndërsa fjalët ishin të turbullta, vështrimi 
ishte ndryshe. I qartë, pyetës, gjithë ngut. Nuk i 
thashë asgjë, veç e përqafova vrullshëm, dhe kaq 
mjaftoi. S’ishte nevoja për lotët, për asgjë. Ajo e 
kuptoi. 

Migena priste ç’do të ndodhte. Tjetra iu duk 
edhe më e bardhë në fytyrë. Veç sytë ruanin ende 
diçka të mëparshme. Ishte e vetmja shpresë. 

Befas, ajo iu përgjigj përqafimit tim. Nuk besoj 
se do të provoj për herë të dytë në jetë atë që quhet 
“paqe hyjnore”. 

Vite më parë, në ëndërr, kishte përjetuar një 
herë një paqe të tillë, në një si kopsht, me ca si 
kaproj, por fare shkurt. Veç të vazhdonte edhe pak, 
u lut ajo, edhe pak, o Zot. 


Dhe sikur lutja t’i ishte dëgjuar, paqja po 
vazhdonte. Zëri i Lindës ishte jo vetëm qetësues, 
por fjalët që thoshte iu dukën Migenës të njohura. 
Ishin fjalët e pakmëparshme, që ajo i kishte marrë 
si pa lidhje, dhe që tani, befas, po ua merrte vesh 
kuptimin: s’ka pse të ndihesh në faj, është diçka 
që ndodh, nuk është kështu tradhtia, ti ke qenë për 
kaq vjet shoqja ime më besnike, ke bërë kaq shumë 
për mua, edhe këtë herë diçka e tillë të ka shtyrë, 
me siguri, a nuk thonë përqafoje, puthe për mua? 


emi 


dëgjon, zemër? 


Migenës i vinte të mbyllte sytë nën atë çuçu- 
ritje. Tingujt e tangos ishin më të përshtatshëm se 
kurrë. Ca sy kureshtarë po i ndiqnin nga afër. Mige- 
na u shqetësua pak, pastaj, aty për aty, e harroi. 

Dhe, të lutem, mos e thuaj më fjalën “më fal”. 
Unë jam e sinqertë. S’po them se jam e lumtur që 
ndodhi. Por, më beso, pothuajse e dija që do të 
ndodhte. Sepse... ja ku po ta pohoj atë që isha e 
sigurt se do ta merrja me vete në varr, ja ku po ta 
pohoj, pra, se fshehtazi e dëshiroja të ndodhte... 
Nuk e fsheh, bëhesha xheloze kur e përfytyroja, 


megjithatë e kam vështirë ta 


shpjegoj gjer në fund, 

fshehtazi e dëshiroja. Ishte i vetmi shans... që 
diçka... të dilte... prej meje... matanë. 

Doja t’i thosha se pak a shumë edhe unë turbull 
ndieja të njëjtën gjë. Dhe jo vetëm kaq. T’i thosha 
që edhe ti, Rudian, diçka të tillë të pazakonshme 
ndieje, si njeriu që ndien fantazmën. Dhe desha t’i 
tregoja skenat me nervozizmin tënd, britmat: 
ç’dreqin ke që qan, rrahjen, gjer te dyshimi mos 
isha spiune. 

Nga të gjitha, nuk i tregova veçse këtë të fundit, 
britmën tënde: veç në qofsh spiune. 

Linda u përpoq të qeshte, ndërsa ia vuri pëllë- 
mbën e dorës te goja, si për t’i thënë, pusho tani, 
do të kemi kohë të m’i tregosh të gjitha. 

Gjallërimi i saj e trembi një çast Migenën. Ç’do 
të thoshte me ato fjalë? Ku ta gjenin kohën për t’i 
treguar të gjitha? Ajo që nuk do të kishin më këndej 
e tutje do të ishte pikërisht koha për të folur si më 


parë. 

Në vend të kësaj, Migena i tha tjetër gjë. Në 
qoftë se ajo bezdisej sadopak nga kjo histori, ajo 
ishte gati të hiqte dorë prej tij. Në fund të fundit, 
Migena s’kishte qenë veçse diçka e rastit. Një 


histori e përkohshme. Si të thuash një zëvendë- 


suese. Ai është yti. Princi yt. Asgjë në botë s’mund 


t’ju ndajë. 


Ndriçimi në sytë e saj ishte i paqëndrueshëm. 


Herë dendësohej, herë merrte një kthjelltësi 

kristali. Dëgjo, i thoshte, le ta hiqte nga mendja se 

ndihej e humbur. Përkundrazi, pas kësaj, ndihej më 

e lehtë - Diçka prej ëndrrës ishte kryer. Falë asaj, 

Migenës, nuk ndihej më e mbyllur. Siç ia kishte 

thënë më parë, diçka kishte dalë prej saj. Diçka që 

s’kthehej më mbrapsht. Veç kësaj, do t’i sillte 
lajme prej tij, fjalë... 

Buzëqeshte vërtet, por me buzëqeshjen e 
veçantë të njeriut që mëdyshet për të folur. Dëgjo, 
tha më në fund. Mos kujto se unë vetë jam e 
përkryer. Të kujtohet kur më tregove për kotsin? 
(Kështu e thërrisnim mes nesh mësuesin e gjimna- 
stikës, me një fjalë të shpikur nga “kot”.) Ti ishe e 
mallëngjyer, si gjithë vajzat pas zhvirgjërimit, 
pastaj pate një si peng se ndoshta s’ishte njeriu i 
duhui dhe unë të thashë: mos u mërzit, shumicës 
së vajzave ashtu iu qëllon për herë të parë, me 
kotsa. E pra, ti u tregove e sinqertë me mua, kurse 
unë jo. S’ka pse t’i shqyesh sytë ashtu. 

Aj° tha për të dytën herë se s’kishte pse t’i 
shqyente sytë ashtu, pastaj tregoi se, gjatë kohës 
së mamografisë (mamografisë së famshme, kështu 
e <i uante zakonisht), një pasdite, në dhomat e 
zhvcshjes, në palestër, përpara ndeshjes së 
volejbollit, i kishte dhënë kotsit një shenjë të qartë. 

Në çdo rast tjetër do të ishte e natyrshme që 
Migena të pyeste gjithë padurim: e pastaj? por jo 
atë mbrëmje. Në të vërtetë, befas e kuptoi se 

s’donte të dëgjonte. Kishin qenë të dyja të pa- 

smqerta me njëra-tjetrën, çka ishte një ngushëllim 
për të. Kurse tani simetria po prishej, dhe e 

pasinqertë do të mbetej, ashtu si më parë, vetëm 
Migena. 

Për habinë e saj, Linda nuk e vazhdoi rrëfimin. 

Ose s’kishte ç’të tregonte më tej, shenja kishte 

mbetur thjesht shenjë, ose e kishte ndier që tjetra 
s’donte të dëgjonte. 

Kishin qeshur të dyja, me një të qeshur të 
ndërprerë e të kotë, gjersa sytë e Lindës kishin 
marrë prapë ngrirjen e kristalit. Ajo tha diçka për 
fatin, që Migena, e papërqendruar siç ishte, nuk po 
e kapte dot. Kishte të bënte me dorën e fatit, që i 
shtynte ato të dyja të përziheshin me të njëjtët 
meshkuj, një herë në shkallën vulgare, si puna e 
kotsit, e pastaj në atë të epërmen, dramaturgun. 

E çuditshme, apo jo? thoshte Linda. Pastaj më 
shkundte, si të sigurohej se unë e kisha kuptuar që 

ishte vërtet ashtu, e pazakonshme, si e sajuar enkas 
nga një dorë nga lart. 

Saksofoni, pas një ndërprerjeje, ia dha përsëri 
një si kuje të zgjatur. Po afronte ora e njohur kur 
mbrëmja mund të jepte shenjat e para të shthurjes. 
Sytë e shqetësuar të drejtorit dhe të sekretarit të 
rinisë, e jepnin qartë shqetësimin. 

Një copë herë vallëzuan në heshtje. Dyshimi 
se mos po gabohesha nga mirëkuptimi i saj, më 
kapte herë pas here. Mos ishte e rreme qetësia e 

saj dhe po aq i kotë ngushëllimi im, siç ndodhte 
me të mbyturën që kapet pas flokëve të vet? 

Kur tjetra, rnë në fund, hapi gojën të fliste, 


Migena pothuajse u drodh. Fytyra e Lindës nuk 


kishte asgjë nga shprehja e mëparshme. Ajo foli 


me zë të ulët për një gjë që nuk e kishte zënë ngoje 


kurrë: intemimin. Para tre muajsh, një javë përpara 


se Migena t’i sillte librin e Rudian Stefës, në 
familje kishte ardhur shkresa. Siç ia shpjegoi, 
kështu e quanin urdhrin që vinte një herë në pesë 
vjet, pikërisht ditën kur intemimi mbushte pesëvje- 
tëshin e radhës. Ajo ishte e shkurtër, e prerë, me 
dy mundësi: internimi juaj mbaron ose intemimi 
juaj zgjatet me një tjetër pesëvjetësh. 

Pesëvjetësh, përsërite me vete Migena, si të 


përpiqej të mësohej me atë fjalë. Ishte hera e parë 
që e dëgjonte. Dukej i njëjtë me pesëvjeçarin, 
veçse, sa ç’ishte ky ngazëllues e festiv, aq i zymtë 
e i heshtur, si maskë mortore e të parit, ngjante 


pesëvjetëshi. 

Ashtu, pra, ishte kthyer Linda nga shkolla atë 
ditë, për të gjetur një heshtje të pazakonshme në 
shtëpi. Prindërit rrinin pranë dritares. Në sytë e 
nënës dukeshin gjurmët e lotëve. E kuptoi menjë- 
herë. E kishin pritur gjithë ato ditë. Megjithatë, e 


bëri pyetjen: erdhi? Nëna bëri “po” me krye. 
S’kishte nevojë të bënte pyetjen tjetër: keq? 


I përqafoi të dy pa thënë asgjë. Vëllai i vogël 

ende s’ishte kthyer nga loja me top. Pesë vjet më 
parë, kur ajo ishte trembëdhjetë vjeçe, kishte qenë 
pak a shumë e njëjta gjë. Veç dhimbte ndoshta më 
pak. Ose i dukej asaj. Vëllai në atë kohë ishte pesë 
vjeç dhe nuk kuptonte asgjë. Kjo ishte hera e parë 
që duhej t’ia thoshin. Pastaj do të vinin pesë vjet të 
tjerë, të gjatë e të pambarim, kur në Krishtlindje 
ose natën e Vitit të Ri, tek mblidheshin kokë më 
kokë për të bërë urimet, pas fjalëve: qoftë një vit i 
mbarë, aty për aty, shtonin, me një shkresë të mirë, 
o Zot! 

Migena deshi t’i thoshte mjaft, të lutem, por 
s’mundte. Dy-tri herë kishte qëlluar që vëllai i vogël 
të pyeste: ç’është shkresa? Dhe ata përgjigjeshin 
se ishte një lajm që mbërrinte në një zarf dhe që 
s’dihej ç’ishte: më i miri ose më i keqi i lajmeve. 
Vetëm kur zarfi hapej merrej vesh... Dhe kur ai 
këmbëngulte të dinte se nga do të vinte, ata i tho- 
shin, nga Tirana, pastaj nuk harronin ta porositnin 
që të mos i tregonte askujt, sepse shkresa ishte e 
fshehtë dhe nea e folura magiia e sai e mirë mund 


të prishej. 

Vallëzimi vazhdonte. Asnjëherë nuk e kishte 
menduar se tingujt e një muzike po aq sa harenë, 
mund ta shtonin pikëllimin. Përbri qeshnin me zë 
të lartë, me të kërcitura të gjuhës, shtynin, ngacmo- 
heshin. Me zë të ulët, Linda përpiqej të rrëfente 
ç’i shkonte nëpër mend në atë ditë të hidhur. Ishte 

tetëmbëdhj etë vjeçe. Shkresa tjetër do të vinte në 
rnoshën njëzetetrevjeçare. Pastaj do të shkonte 
njëzet e tetë. Pastaj, pas dy shkresash, tridhjetë e 
tetë, së fundi, dyzet e tre, jo, pas kësaj nuk do të 
donte të jetonte më. Të falemnderit, diktaturë e 
proletariatit, e di që je e rnirë, e drejtë, e pagabue- 
shme, siç e kemi bërë në shkollë, por unë jam 
lodhur... s’jam më për këtë jetë. 

Aty pranë vazhdonin të qeshnin. Përzierja e 
zërave të djemve me ata femërorë ishte veçanërisht 
e padurueshme. 

Më kupton? Unë s’kam qenë asnjë ditë në liri, 
thoshte Linda. E merr dot me mend ç’është kjo? 
Të mos e kesh asnjë ditë të vetme... Të mos kesh 
shpresë nga askush... Ngaqë s’dija nga ta prisja, 
shpresën e fundit e vura te kanceri... Ia kërkova 
ndihmën atij... Por as ai s’ma dha. 

Migena mezi e mbante gulçin. Donte t’i thoshte 
se ishte gati të shkonte, së paku një pesëvjetësh, 
në vend të saj, por e ndiente se s’ishte në gjendje 
të fiiste. 

Tingujt e saksofonit e prisnin si me thikë gjith- 


çka. 

Në vend të dëshirës për ta zëvendësuar në 
internim, pa e kuptuar as vetë pse, ndoshta si 
ngushëllim, i tregoi diçka që ishte betuar të mos e 
nxirrte kurrë. la kishte premtuar babait, ngaqë, në 
të vërtetë, ishte një e fshehtë e tij, një nga ato 
tmerre, që ai lexonte në një buletin sekret, që u 

jepej vetëm kuadrove të besuar, dhe që ai, kushedi 
pse, ia kishte besuar vajzës së tij. Në buletin 
jepeshin ato që flisnin armiqtë e shtetit, ku, ndër 
të tjera, thuhej se, sipas tyre, jo vetëm në burgje 
dhe në intemim, por edhe jashtë tyre, liria njëlloj 
mungonte, me fjalë të tjera, ishte njëlloj kudo, 
madje edhe në Tiranë s’kishte lin e kështu kudo... 

mendime armiqsh... natyrisht. 

Linda një copë herë nuk foli. Pastaj përsëriti 

të njëjtën fjalë... natyrisht... Varej si ta merrje... 
domethënë, për një të burgosur të lidhur me pranga 
në qeli, të intemuarat si ajo, Linda, mund të duke- 
shin të lira, me fjalë të tjera, kot ankoheshin, të 
njëjtën gjë mund të thosha unë për Rudianin, që 
ankohej për punën e dramës, e kështu me radhë, 
oh, kjo ishte një gjë shumë e ndërlikuar, si puna e 
universit, që kemi folur, hapësirë dhe kohë e 
pambarim, që mendjes sonë gjithsesi i shpëtonte. 

Iu kthye prapë asaj jave të paharrueshme pas 
ardhjes së shkresës. Ishim të gjithë si të mpirë. Ti 
ishe në Tiranë, mezi ç’prisja të ktheheshe. 
Asnjëherë s’më kishe munguar aq shumë. Dhe ja, 
sikur ta dije, u ktheve me atë mrekulli në duar, librin 

e tij. 

Të thoshte se ai libër e kishte kthyer në jetë, 
ishte më e pakta gjë. Me dhjetëra, me qindra herë 
e hapte për të parë kushtimin e tij: “Për Linda B., 
kujtim nga Rudian Stefa”. 

Migena e dinte po aq mirë sa tjetra. Kishte qenë 
një adhuruese e dramaturgut, gati-gati e dashuruar, 
por ishte libri që e bëri të binte kokë e këmbë 
brenda, siç thuhej. Çdo gjë tjetër iu zbeh, intemimi, 
shkresa fatale. Mendja i rrinte veç tek ai, aq sa i 
vinte turp nga vetja. Kur më the se kishte probleme 
me teatrin dhe se drama mund t’i ndalohej, u këputa 
fare. Ëndërroja të isha pranë tij, t’i vija kokën te 
supi, ta ngushëlloja, shpirt, mos u mërzit, do të 
kalojë. 

Migena mezi i mbante lotët. Të gjitha ato 
ndoshta duhej t’i kishte bërë ajo... zëvendësuesja. 
Por në fjalët e Lindës nuk kishte asnjë shenjë 
qortimi. Gati-gati dukej se gjithçka që kishin folur 
pak më parë ishte fshirë. 

Orkestra pushoi papritur dhe vallëzuesit kthyen 
kryet për të parë ç’ndodhte. Dëgjoheshin zëra të 
acaruar. Ishte, me sa dukej, një grindje e zakonshme 
djemsh, e pashmangshme në mbrëmje të tilla. 
Madje, shumë kishte vonuar. Orkestra nisi përsëri 
dhe vallëzuesit e shkëputur nga njëri-tjetri, po 
afroheshin. Një pjesë ishin dyndur te banjat. 
Migena me Lindën, pa e pasur mendjen, po shkonin 
andej. Ca sy kureshtarë u duk se po i ndiqnin, pastaj 
diku mbetën pas. Dyert e banjave hapeshin e 
mbylleshin pa pushim. Ca djem oinin cigare gjysmë 
fshehtazi. Nga mesorja kryesore zgjateshin kalimet 
e tjera në gjysmë terr. Pa e pasur mendjen, për t’i 

ikur ndoshta zhurmës së dyerve dhe erës së bezdis- 
shme, këmbët e të dyjave po i çonin andej. Tingujt 
e orkestrës arrinin tani të dobësuar. Aty-këtu 
dallohej spikama e ndonjë çifti. Linda shtyu një 
derë, pa e fshehur habinë që laboratori i kimisë 
ishte i hapur. U futën si pa e pasur mendjen dhe 
qëndruan në këmbë midis flegrës së derës dhe 
rafteve të gjata plot shishe dhe epruveta. Ndriçimi 
i zbehtë binte mbi shkronjat sipër shisheve që ato 
i njihnin aq mirë: Bikarbonat potasi. Dy acidet 
rivale: sulfuriku dhe klorhidriku, të ngulur në 
kujtesë nga provimet e shumta dhe mllefet hakma- 
rrëse të dikujt që ishte betuar që nga xhelozia t’ia 
prishte fytyrën me H 2 C0 4 një vajze nga e treta B. 
Më tutje vinin me radhë helmet, shishe të ftohta, 
si të mënjanuara nga kjo botë, të mbyllura, me 
siguri, me çelës. Sa shumë helme, kishte thënë 

Linda me zë të ulët. 

Muzika mezi dëgjohej, përveç saksofonit që 
bënte ç’bënte e ngrinte piskamën therëse në kulm. 
Heshtja po zgjatej më shumë se ç’duhej dhe 
Migena lutej me vete që veç biseda për intemimin 
të mos hapej më. I dukej se nuk ishte ajo, por tjetra 
që kishte të drejtë ta prishte heshtjen. 

Linda e kishte përqendruar vështrimin diku në 
fytyrën e shoqes. Pastaj, me një lëvizje fare të 
lehtë, si të ëndërrt, gishtat e saj ia prekën buzën e 
poshtme. E më pas të dyja. 

Sa çudi, tha, si të fiiste me vete. Je puthur me 
to. Me buzët e tij. 

S’dija ç’të përgjigjesha. Të them ndihesha keq 
është pak. Ishte e papërballueshme. 

Sa çudi, tha prapë dhe afroi buzët e saj te të 
miat. Ishte një puthje e çuditshme, e ftohtë dhe 
ashtu, ngrirazi, i kishin buzëqeshur njëra-tjetrës, 
gjersa Linda kishte pyetur: ke shkuar më larg? 

Çdo vonesë e përgjigjes sime do të ishte fatale. 
Ashtu siç do të ishte e tillë thënia e së vërtetës. Të 
dyja këto, ndërsa nuk arrita t’i mendoja qartë, i 
ndjeva si një shkarkim elektrik. Duhej të përgji- 

gjesha menjëherë. Dhe me çdo kusht ta fshihja të 
vërtetën. 

E tunda kryet për të thënë “jo” dhe, pa i hequr 
sytë, e bindur se vetëm ashtu duhej. 

Jo, thashë me zë. Vetëm gjoksin ma ka përkë- 
dhelur. 

Nuk dija ç’mund t’i thosha më tepër. As ajo nuk 
pyeti. Me gishtat e hollë zbërtheu kopsat e këmi- 
shës së saj, ndërsa me tjetrën kërkoi dorën time. 
Nuk mbante sutjena, ashtu sikurse unë, modë e 
kohëve të fundit e vajzave që ndiheshin të sigurta 
për gjoksin. Ma afroi dorën te gjinjtë dhe pas 
pëshpërimës, “bëj si ai”, qëndroi shtang, me sytë 
gjysmë të mbyllur. 

Nuk kishim prirje lesbike, as ajo, as unë. Ishte 
tjetër gjë. 

E kishte menduar atë çast, dhe pastaj më vonë, 
orë të tëra, ditë të tëra, pa e gjetur dot saktësisht 
se ç’ishte. Ishte më e largët se lezbizmi. Shumë 
më e huaj dhe, pa dyshim, më e ndaluar. As emër 
nuk kishte. Asgjë nga ato që ndodhnin midis tyre 
nuk kishte ende emër. Aq më pak, ajo e atij çasti. 
Ishin aq afër, sa edhe larg. Dy vajza që inter... që 
ndër... që transpërkëdheleshin. Dhe midis të dyjave, 
fushat e ngrira, moskuptuese e pa shpirt. Nëse 
Migena ishte korriere e vdekjes, siç kishte thënë 
ai, ç’i mbetej Lindës të ishte? Vajza që e dërgonte 
tmpin e saj larg, për të kryer ritualin e dashurisë, pa 
të cilin s’gjente qetësi? Zakonisht ndodhte e 
kundërta, ishte shpirti që turrej të kapërcente 
pengesat, ndërsa trupi mbetej i lidhur aty ku ishte 
zënë peng. Kurse këtë herë po ndodhte diçka e 
paparë: trupi rrekej të merrte vetitë e shpirtit... Në 
mos ai vetë, një sendërgjim, një zëvendës i tij... Trupi 

i mikeshës së saj të ngushtë... 

Një ngjethje e akullt vinte si nga një portë e 
hapur befas në mosnjohje. Ishin të dyja jashtë 
ligjeve të kësaj bote. Për rrjedhojë, ajo që kishte 
ndodhur s’mund të ishte veçse e paparë kurrë në 
këtë planet. E thënë nga fati që të kryhej prej dy 
vajzave, dy bijave të socializmit, siç thuhej, në një 
provincë të humbur shqiptare, në fund të shekullit 
të njëzetë... 

Te kjo pjesë e rrëfimit, për herë të dytë, veç 
më humbshëm, Rudian Stefa kishte ndier një si 

pllakë në gjoks. Mbrapshtor, i tha vetes. Horr i 

pandreqshëm. Gjithçka që kishte shkruar nuk do të 
kishte vlerë pa këtë. 

S’guxonte as të merrte frymë fort, thua se 
vetëm ashtu do të arrinte të kapte gërvimën e lehtë, 
bashkë me ca si zëra të ulët, tepër të ulët, të cilët i 
kishte parandier përpara se Migena t’ia thoshte. 

Kishte qenë vërtet ashtu. Një si gërvimë dere, 
me të bashkë ca zëra fare të ulët, me një si piskamë 

të mbytur midis, një e qeshur ndoshta, që të akullo- 
nte krejt. 

Në panik, Linda mbuloi gjoksin, ktheu kryet 
nga e djathta, pastaj nga e majta, Migena pëshpëriti, 
ndoshta na bënë veshët, por asgjë nuk mund të 
ndalte dridhjen prej tmerrit. 

Ashtu dolën në mesore dhe të çoroditura ecën 
andej nga vinte muzika. Në mesore s’kishte gjurmë 

njeriu dhe Migena prapë tha se ndoshta iu kishin 
bërë veshët. 

Zhurmëria e njohur e ballos sa vente afrohej. 

Pastaj dyert e banjave, që ashtu si më parë s’pusho- 

nin së përplasuri. Djemtë me cigare, dikush me një 

shishe birre në dorë, me shikime të rrezikshme. 

Së fundi, rrëmuja shpëtimtare që ngjante në kulmin 
e saj. 

Ato u futën midis saj, me shpresë që të mos 
binin në sy. Çanin midis vallëzuesve, njëra pas 
tjetrës, duke kërkuar ndonjë kënd të parrezikshëm. 
Bënin sikur s’kishte ndodhur gjë, por kryqëzimi i 

vështrimeve të trembura e jepte tmerrin. Ca koka 
kureshtare afroheshin te njëra-tjetra për të pëshpë- 
ritur diçka, pastaj ndaleshin aty për aty midis 
shpërthimit të së qeshurës. Vështrimi i mësueses 
kujdestare ishte i akullt. Emri i poeteshës Safo u 
përmend nga dikush, e fill pas saj fjala modemi- 
zëm”. Ishte e kotë të hiqeshin se nuk kuptonin. E 
keqja e pandreqshme ishte bërë. Ç’kishte ndodhur, 
kush i kishte parë, si ishte përhapur aq shpejt 
pëshpërima? Midis atij mishmashi zhurmash, që 
dukej se mbyste gjithçka dhe ku asgjë s’merrej 
vesh, midis tërbimit të orkestrës dhe ulërimës së 
saksofonit, që, si në çdo vallëzim të fundit, 
kapërcente çdo kufi, veç ajo, pëshpërima tinëzare, 

nuk pësonte asgjë. 

Si ishte e mundur dhe ku e merrte forcën për 
të ngadhënjyer? 

Ato pyetje Migena i kishte bërë shumë herë 
më pas, por në atë çast s’mendonte veç si të dilnin 
që andej. Linda, që rrallë e humbte fillin, dukej më 
keq. Ishte ajo që tha e para të ikim, dhe po ajo që u 

ndal. Jo, ishte më mirë të qëndronin. 

Shpresa e fundit, se mos ishte vallë një panik i 

tepruar, u fik pas fjalëve të Flora Dulakut nga e 
katërta B, paskeni qenë të mshefta ju, në kohën që 

kavalieri i saj ia plasi, lene mo, qejfe-qejfe kjo 
dynja. Dikush nga e djathta shtoi, përvoja të reja. 
Plehrë, shfryu Migena, pa i mbajtur dot lotët. 

Për tmerrin e të dyjave, balloja po mbyllej. 
Saksofonisti ia dha një si kuje lamtumire, pas së 
cilës u duk se do të këputej përdhe dhe gjithçka 
mbaroi. 


Midis britmave, përqafimeve të ndarjes, lotëve, 
prej të cilave vetëm ato ishin qysh tani të përja- 
shtuara, sorkadhe të ndjekura nga gjahtarët, gati po 
rendnin drejt daljes, pa e ditur se atje i priste më e 
keqja. 


Dikush, tymin e cigares e shoqëroi me një 
vërshëllimë të egër mu te flokët e të dyjave, një 
tjetër ecte ngjitur, tek ulërinte, dekadentizëm, 
ishulli Lesbos, pak më tej, si nga mjegulla, se nga 
kishte dalë prapë ai i fjalës “dynja”, këtë herë me 
një këngë të zvargur. 


Cica si ato të tuat 
Nukë gjenden në dynja... 


Një tjetër, ndërsa thërriste, o Blendi, o Blendi, 
e plotësonte këngën: 


Lum ajo që i ka provuar, 
As vdekje për të nuk ka, 


dhe prapë britmat, o Blendi, he, he, gjeniale, apo 
jo? A e kape ndryshimin: lum ajo që i ka provuar. 
Ajo, jo ai. He, he, fiu. Rrumpallë lezbikesh! 

Vërshëllimat sa vente bëheshin më të egra. Si 
kishin mundur të zinin vend kaq larg, si në një pritë? 
Terri sa vente dendësohej dhe vërshëllimat dilnin 
si prej tij, të verbra, mizore. Linda këndej, jo, ik ti, 

po të përcjell, jo, shkoj vetë, çfarë, ik, jo... 

Kështu ishin ndarë, pa u marrë vesh. Nuk e dija 

se s’do ta shihja më kurrë... 

Edhe pa ia treguar fundin, Rudian Stefa e dinte 
ç’mund të kishte ndodhur të nesërmen në qytetthin 
provincial. Ndërsa herët, në mëngjesin e turbullt e 
të lagësht, Migena po largohej me autobusin 
ndërqytetës, mbledhjet kishin nisur ndërkaq. Në 
Komitet të Partisë, pa dyshim. Në Degën e Brend- 
shme. Në gjimnaz. Në lagje. Armiku i klasës, 
ndonëse i rënë në gjunjë, vepronte. Kishte dështuar 
në sabotimet, komplotet. Tani rrekej ndryshe. Me 

anë të zvetënimit. Të seksit. 

Dy ditë rresht, Linda nuk doli nga shtëpia. Pika 

që do ta bënte gotën të derdhej ishte hedhur. Të 

gjeje helm në një qytetth gjysmë bujqësor nuk ishte 

asnjëherë vështirë. 

E kishin gjetur prindërit në mëngjes krejt të 
mavijosur. Një letër, mbi të cilën ajo kishte dashur 
të shkruante, me sa dukej diçka, ashtu dhe kishte 

mbetur, e bardhë. 

E varrosën po atë pasdite, me një qeire të komu- 
nalës, atë që zëvendësonte makinën e varrimeve, 
sa herë që kjo e fundit prishej. Nga arkëmorti pa 

batanijes, nën të cilën ishte 
trapi, dilte vetëm një tufë flokësh ngjyrëgështenjë, 
që lëkundej sipas lëvizjes së qerres. Pas saj, përveç 
prindërve dhe vëllait të vogël, ecte një punonjës i 
komunales, dhe disa hapa më larg një i panjohur, 


mbulesë, që poshtë 


me kasketë dhe qaforen e mbipetkut të ngritur, e 


mbyllte varganin. 


Ishte pikërisht njeriu me mbipetk të errët, që 
s’donte të njihej, kureshtia e fundit që përmendej 


ato ditë gjatë rrëfimit të ngjarjes. Shumica e quanin 
të natyrshme që të dyshonin për dikë nga Dega e 
Brendshme, por kishte të tjerë që, pasi e ulnin 
zërin, thoshin se njeriu që donte të mbetej i fshehtë 


nuk ishte tjetërkush veçse mësuesi i gjimnastikës. 

13 

Dy javë më pas. Mëngjesi i Rudian Stefës 

Ora e zgjimit ishte pak a shumë ajo që atij i 
shkoi nëpër mend: rreth njëmbëdhjetës. Iu duk një 
shenjë e mirë. Nuk i pëlqente fare kur ndodhte e 
kundërta: ti e kujtoje pesë e gjysmë e ora ishte 
dymbëdhjetë, ose anasjelltas. Megjithatë, kjo nuk 
e pengoi të shfrynte nëpër dhëmbë, duke e 
shoqëruar shfryrjen me fjalën më të përgjithshme, 
lehtësuese e po aq të shqiptuar, vend e pa vend, të 
njerëzimit. Nuk thuhej kot se, po ta shihje në 

ëndërr, sillte mbarësi. 

Doli nga banja, i shoqëruar nga ca gogësima të 

gjata, përmes të cilave, një teshtimë e fortë, kotë- 
sisht ngadhënjyese, pa lidhje me gripin a ftohjen, 
jehoi tejpërtej apartamentit. 

Këmbët, kundër dëshirës, e çuan te tryeza e 
punës, ku ishin fletët e shpëmdara pa rregull, qysh 
prej ditës së djeshme. U përkul mbi to me një kure- 
shtje gati fëminore, thua se besonte se do të ishin 
mbushur vetë gjatë natës. 

Ajo që pa nuk ishte e gëzueshme. Radhët e 
shuara pa mëshirë nxinin, në kohën që midis tyre, 
ato të mbeturat, shtrëngoheshin keq, bishtnonin, 
si të kishin turp, midis asaj batërdie. Lëshoi një 
frymëmarrje të thellë dhe gjendja shpirtërore i ra 
aty për aty. Punë dreqi, tha me vete, duke e gëlltitur 
rne vështirësi atë fjalën tjetër, të cilën me këmbë- 
ngulje e shmangte kohët e fundit në tekstet e tij. 

Sytë kishin nisur të lexonin. Akti i parë. Skena 
e parë. Depo e uzinës së pasurimit të bakrit. Thasë 
ose vagonë me mineral. Brigadieri Shpend bashkë 
me ndihmësin merren me to. Hyn eksperti hunga- 
rez. Përshëndet: mirmangjes, shokët! Shpendi me 
ndihmësin në një gojë: mirëmëngjes, shoku Imre! 
Eksperti: shum kohu bukur a? Shpendi me ndihmë- 
sin: bukur fort. 


Rudian Stefa e shqiptoi, më në fund, fjalën e 
pashmangshme, në kohën që dora e tij po mblidhte 
shuk tufën e fletëve. I vinte të qante. 

Një javë më parë, sipas këshillës së psikiatrit, 

në përpjekje për të shmangur depresionin, kishte 
vendosur të niste një dramë të re. Në shënimet e 
tij kishte gjetur një sinopsis të dikurshëm, që befas 
i qe dukur joshës: në një uzinë bakri për eksport 
zbulohet befas se midis mineralit ka grimca ari. 

Sinopsi, si shumica e shënimeve të tij, përveç 
që ishte i thukët, ngjante tejet i turbullt. Frazat nuk 
lidheshin mirë me njëra-tjetrën. Pas frazës: ar 
midis mineralit të bakrit? vinte fjala “e çuditshme”, 
madje dy herë. Pastaj: vagonë të njëtrajtshëm, të 
zez, të mërzitshëm, që s’dinin çfarë çonin. Pastaj 
fraza të pakuptueshme, si të donin, ato vetë, të 
fshihnin diçka. Shteti blerës? Në të vërtetë, kishte 
jo një, po dy të tillë. Njëri shtet, i mëparshmi, i 
bllokut komunist, që nuk e tregonte arin. Pra, i 
pandershmi. Tjetri, i mëvonshmi... që e tregonte 
arin. Me demek, i ndershmi. Cili?! Harroja emrin. 
Kryesorja ishin vagonët që rendnin mbi shina. 
Vagonë të zez, pa fund. Dhe xixëllima e fshehur e 
arit midis. 

Sinopsi ngjante i ndërprerë befasisht. Deshi të 
shante veten, por iu kujtua se, më së shumti, kështu 
i parapëlqente ai vetë sinopset. Ishte i bindur se 
veç të tilla, të shkurtra, gjysmë të verbta e në mister 
mund të kishin forcë rrezatuese më pas. 

Sapo vështrimi kishte rrëshqitur mbi shkronjat 
e dikurshme, e kishte ndier se si makina e trurit të 
tij kishte dhënë një xixë të parë. Pastaj një tjetër. 

Ar midis bakrit. Rrezatim i zbehtë, i mbytur midis 
territ minerar. Kumt i fshehtë që zbulohet diku. Në 
larginë. 

Gati-gati e ndiente murmurimën e makinës në 
thellësi. Por ajo ishte e dobët. Xixat ngjanin përhe- 
rë e më të zbehta. Gati-gati po fikeshin. Mos, deshi 
të ulërinte. Mos më lini dhe ju. 

Tani përpiqej të mendonte pa ato. Ishte çështja 
e shtetit që do ta tregonte arin. Shtetit blerës të 
dytë. Që s’mund të ishte kurrsesi blerësi i vjetër. 
Harroja emrin, thuhej në shënimet. Të gjitha 
kontratat ishin prishur pas grindjes me kampin 
socialist. Por blerësi i ri, zbuluesi i arit, pra i nder- 
shmi, s’mund të ishte kurrsesi shtet perëndimor. 
Ndërkaq, asnjë shtet mik nuk kishte mbetur. Pas 


Kinës kishte ikur Koreja e Veriut, e dërgata 
teatrore e Kubës s’paskësh qenë veç përpjekja e 
radhës, natyrisht e kotë, për pajtim me këtë të 
fundit. 


Megjithatë, atij i duhej një shtet, dreqi e mori. 
Një shtet i përshtatshëm për dramën, më saktë, për 
depresionin e tij. Me Migenën nuk takoheshin më. 
Kështu kishin vendosur të dy. Së paku, për njëfarë 
kohe. Kurse zëri i anestezistes në telefon sa vente 
dëgjohej më rrallë. 

Një shtet, mendoi si i mpirë. Nuk mund të 
shkruante se arin e kishin zbuluar marksistë-lenini- 


stët gjermanë apo anglezë 

i Angolës, në Afrikë, ndonëse me lidhje fare të 
brishta, pas kafshimit të konsullit shqiptar prej dy 
gjarpërinjve që kishin hyrë në ndërtesën e ambasa- 
dës atje. Thuhej se gjarpërinjtë s’ishin veçse një 
vjegë, si në historinë e atij liderit trojan, kurse 
shkaku i vërtetë ishte prania ruse. 

E përfytyroi hartën e bllokut sovjetik, që çdo 
herë i dukej më e madhe se ç’qe. Zbrazëti e pafund, 
që s’jepte asgjë. As ngazëllim për braktisjen, as 

nostalgji. 

Këmbët e kishin çuar prapë te tryeza. E hodhi 
në kosh shukun e letrave dhe mori një fletë të 
bardhë. Bez sljoz, bez zhizni, bez Ijubvi. Vargu i 
Pushkinit ishte i ftohtë, si i dalë nga frizeri. Akti i 
parë, pamje e parë, shkroi prapë sipër fletës. Syri i 
tij i djathtë ndiqte dorën, disi i habitur. Depo e 
grumbullimit të mineralit. Hyn eksperti çek. Lavdi 


mirmëngj ez 


mirmangj 


punës. Kështu thona tani në Pragë. Mirmëngjeza 

ndalue. Hamalli shqiptar: ah! 

Rudiani gati-gati e ndjeu fikjen e xixës së 

fundit. Asuië, mendoi. Mineral i pafund. As ar, as 


hyjni, askund. 

Veç këtë mos ma bëje, mendoi, pa e ditur kujt 
i drejtohej. U ngrit si i çakërdisur. Pas një copë 
here u gjend si zakonisht tek i njëjti vend i biblio- 
tekës. Besonte se meteoriti, tri javë më parë, kishte 

rënë pikërisht atje, midis Skot Fitzxheraldit dhe 
librit të Toponomastikës. Madje, emërtimi i ri 


duhej të ishte brenda këtij të fundit ndërkaq: Guri 


i nuses së vrarë nga rrufeja. Ose thjesht: Guri i Zi. 


Kishte ndodhur një goditje atje, ndonëse në 


krye s’ishte vënë re. Veç më pas Migena, kur vinte 
fjala, natyrshëm thoshte: kur më godite atje te 
biblioteka, dhe pas asaj, ai vetë ashtu besonte, kur 
të godita, e vogla ime, atë muzg, atje. 

Ishte betuar se nuk do të përsëritej më. Megji- 
thatë e zgjati dorën për ta hequr Fitzxheraldin andej. 


Së paku, ai të mos ishte aty në rast se do të ndodhte 


prapë. 

Kur të godita, e vogla ime, në sytë e kolegut 
tim. Barbar, i tha vetes. Ia kishte troshitur kryet 


vajzës së botës, pa menduar skandalin, ankcsën e 
saj, radiografinë e mundshme. 

Kishte ditë që vërtitej në atë botë të turbullt 


grafish. Në mos me njërën, rne tjetrën do të kishte 


punë. 

E dinte se do ta kërkonte më kot mamografinë 
e Lindës. Në spital do t’i thoshin se e ka familja. 
Në familje do t’i thoshin, me siguri, se e kishte 
marrë hetuesia gjatë bastisjes. Bashkë me ditarin, 
fotografitë e rralla dhe natyrisht librin me nën- 
shkrimin e tij. 

Më i vështirë, pa dyshim, do të ishte shpjegimi 
me hetuesin. Nuk ishte e lehtë t’ia mbushje mendjen 

se s’ishte çështje sentimentale. E aq më pak, 
politike. Ishte thjesht çështje e mjeshtërisë së tij. 
Thellë-thellë çështje shëndeti, siç ia kishte shpje- 
guar psikiatri, histori e shpëtimit nga depresioni e 
ato tralala-të e tjera. Dhe sa për fillin e fshehtë 
bashkues midis floririt të... intern... të murosur 
midis mineralit të bakrit dhe spikamës misterioze 
të mamografisë, më mirë të mos e përmendte. Ishin 
nyjëtime të fshehta, të parrëfyeshme, si gjithë 

enigmat e artit. 

E ndjeu si shkëndija, ashtu si më parë, u iik aty 
për aty dhe ai gati sa nuk e përplasi ballin pikërisht 
te vendi, të cilit, çfarëdo që të bënte, nuk do t’i 
ikte dot. 

I shtyu me dorë librat, për të kërkuar, pas tyre, 
diçka. Një copë herë e lëvizi dorën, gjersa u kujtua 
se ajo që kërkonte s’ishte aty, por pas veprave të 
plota të Gorkit. E vështroi ngrirazi revolverin e 
vogël “Bereta”, prodhim i paraluftës, që ia kishte 
gjetur prej kohësh një kushëri i tij oficer. Sa herë 
që kujtohej për të, mendja i shkonte ta fshihte në 
tjetër vend, por aty për aty mendonte se, në rast 
bastisjeje, gjithsesi do ta gjenin, ndaj ashtu si më 
parë e vendoste aty ku e kishte marrë, diku midis 
vëllimeve VI dhe VII, veprave më optimiste të 

tjetrit. 

S’ishte i sigurt nëse kishte ndonjë farë buzë- 
qeshjeje, qoftë dhe ironike në fytyrë, tek shihte 

revolverin. Më parë i ndodhte shpesh, kur i kujtohej 
përfytyrimi i dikurshëm për moshën, më saktë, për 
kohën e përshtatshme për të vdekur. Në rrethin 
letrar të gjimnazit, shumica nuk mendonin veç për 
të. Ishin gati në një mendje që një vdekje luksoze, 
që i shkonte poetit, ishte ajo që e gjente pa mbërri- 
tur të tridhjetat. Ishte thjesht për këtë që adhurohej 
aq shumë Ljermontovi. Duhej të ishte e kundërta, 
për nga vlerat do të duhej të çmohej Pushkini, por 
Ljermontovi, duke e parandier këtë, ia kishte 
punuar rrengun: ishte ngutur ta bënte dyluftimin 
mortor dhjetë vjet më herët. 

Ç’i marrë paskam qenë, mendoi, me shpresë 
se po qeshte vërtet. Kishte besuar vërtet se, pasi i 
kalonin të tridhjetat, njerëzit tinëzisht i kthenin 
krahët Ljermontovit, për t’iu qepur Pushkinit. 
Gabuam, thoshin, ishim të rinj, aq na e priste. 
Përpara nxinin tani të dyzetat funebre të Shekspirit, 
dhe më tutje vetmia e lavdisë, me shandanë dhe 


gra të flohta aty-këtu, që më tepër se teje i përkisnin 
vdekjes. 


Ja kështu, tha me vete, i gjendur prapë te tryeza 
e punës, përpara letrave të bardha në panik. Ti ke 
diçka prej horii. Ato fjalë, të mbështjella me një 
mijë ndjesa, me më fal, të të them diçka, pa të keq, 
përkundrazi, me shumë simpa etj., etj., ia kishte 
thënë, herën e parë, fill pas dashurisë, Migena. Ia 
kishte zënë gojën me dorë, që ajo të mos i përsë- 

riste “më fal”-et e saj, gjersa, më në fund, e kishte 
qetësuar me tjalët e di, ishte ndoshta e vetmja gjë 

që i kishte mbetur nga rinia. 

Akti i parë. Pamje e parë. Depo e mineralit. 

Hyn eksperti i huaj. Teksti ishte i një mërzie të 

padurueshme, gjer te kënga, që do ta murmunste 

nëpër dhërnbë njëri nga personazhet, përpara se të 

hynte në skenë eksperti polak a mongol. E kishte 

shkruar tekstin e saj qysh në çastet e para kur ideja 

e dramës i kishte shkreptirë në kokë. Dora e tij 

nisi të kërkonte dhe, siç i ndodhte shpesh kohët e 

fundit, kur gjatë çdo kërkimi të tillë, mendimi i 


humbjes shpejtonte të bëhej zotërues, tëmthat po 
i rrihnin fort. Për habinë e tij, dyshimi i humbjes 


iu përzie këtë herë me një tjetër, më të thellë: e 


kishte shkruar vërtet atë këngë apo ashtu i qe dukur. 


Më në fund e gjeti. Teksti s kishte titull. Quhej 


thjesht: kënga. Priti sa të qetësohej për ta lexuar. 


Nëse një ditë nga vdekja vjen 
Dhe më kërkon e nuk më gjen, 


Mos u huto, pse ndodh kështu, 
Që s ’jam atje, as jam këtu. 


Shpjegim mos lyp e mos derdh lot, 
Jam gjetkë, jam në tjetër mort. 

I kujtohej mirë mëngjesi kur i kishte shkruar 
ato radhë. Pas fjalëve “jam në tjetër mort” kishte 
ndier dëshirën të thërriste “gjeniale!” Kishte bind- 
jen se kishte shpikur diçka të re, nga ato që ndodh- 
nin një herë në njëqind a dyqind vjet: mortin tjetër. 
Diçka midis kontinentit të porsazbuluar dhe një 
thelbi a sistemi të ri vdekjeje. Por ngazëllimi 
kishte qenë i shkuçtër. Kishte mjaftuar spikama në 
kujtesë e tri pavioneve danteske, në secilin prej të 
cilëve, i munguari mund të kishte gjetur strehë, që 
përndezja të fikej. E bashkë me zjarrthin të shuhej 
makina që do të tërhiqte aktet dhe skenat e dramës. 
Nxinin, ashtu si më parë, vagonët me mineral të 
ftohtë, prej brendësisë të së cilit nuk dilte asgjë. 

Rendnin vagonët pas njëri-tjetrit. Pas të tre- 
mbëdhjetit turrej i katërmbëdhjeti, shtrak-shtruk, 
me planin pesëvjeçar të tejkaluar, me premtimet 
në plenumin e katërt, të tremujorit të pestë, shtrak- 
shtruk, dhe xixëllima gjysmë e fikur e arit midis. 

Jashtë dita ishte e zymtë. Një taksi shpejtonte 
në rrugë me një si ngutje të rreme. 

Mineral i zi, përsëriti me vete, ngadalshëm, si 
në një ninullë. Fli, fli, mineral i vogëlith, mineralth 

i zi. 


Rendnin vagonët sipër shinave të hekurta. 
Askush s’e dinte ç’kishin të fs ehur midis, oji, oji. 
Në pyestë nëna për mua... Në krom të zi u mbulua. 
S'duhej ta kishte marrë atë valiumin e dytë ndaj 

të gdhirë. Ishte, me sa duket, ai që po e këpuste. 

Valium secundus, në dies irae. Rendnin 
vagonibus njëri pas tjetrit. Horribilis tremujoris 
maledictus, shtrak-shtruk, dhe prapë requiem për 


ty. 

Mjaft, iu duk se kishte thirrur me zë. S’kishte 
nevojë të ngulnin këmbë më fort. Gjersa në skenë 
ishte futur gjuha e vdekur, e kishte marrë kumtin. 
S’do të shkruante më. Askurrë. Quando judex est 
venturus. Mjaft. Aq i bënte për verdiktin e tij: 
vetëvrasje e maskuar me mosshkrim. Shkrau. Nihil. 

U ngrit, shkoi te kanapeja dhe e mbështeti kryet 

në anën e saj. Një ëndërr, gjysmë e parë gjatë natës, 

përpiqej të merrte spikamë. I ndodhte tepër rrallë 

gjatë ditës. Ecte drejt të njëjtit hotel, si natën, 

ndonëse rruga nuk dukej e njëjtë. Tabela “Hotel 

Drini” nuk linte shteg për dyshim. Kati i tretë, 
rllTnmfi 7 i Idshm ihënë i indn. Po nate nroblem 


rne portierin, i thuaj që je nga spitali. 

Portieri dukej i përgjumur. Kati i tretë, dhoma 
307, tha Rudiani. Nga spitali onkologjik? pyeti 
tjetri. Rudiani bëri “po” me krye. Kishte bërë gati 
një libër me nënshkrim, “Kujtirn nga Rudian St.”, 
por, me ç’dukej, s’kishte qenë nevoja. 

Linda e priste në këmbë, mbështjellë me një 
rrobënatë të bardhë. Ishte më e bukur se ç’e kishte 
përfytyruar. U përqafuan pa fjalë, ndërsa dora e saj 
ia tërhoqi të tijën për t’ia vënë sipër gjinjve. As 

fjalët për Cerberin që e kishte vënë në gjumë nuk 
arriti t’ia thoshte. Mos u druaj, i tha, tek po e 
tërhiqte drejt shtratit. Nuk jam e virgjër. 

Duhej të kishte pikasur njëfarë habie në sytë e 
tij, sepse aty për aty shtoi: është e vetmja gjë që ia 
kam fshehur Migenës. 

Pas dashurisë, që ndodhi disi habitshëm, si në 
një zonë tjetër, e ngjitur pastaj si me vida te dita e 
tyre, një mbeturinë habie në sytë e tij kishte bërë 
që ajo ta sillte fjalën aty ku e kishin lënë. E kishte 
bërë pikërisht me atë që mendonte ai. Rudiani 
deshi të thoshte “e çuditshme”, por ajo nuk e la. 
Ishte e vërtetë, ashtu e quanin “kots”. Dhe se ajo, 
ndryshe nga të tjerat, veç me atë s’do të donte ta 
bënte. Por, siç ndodh shpesh, qëlloi që shkoi 
pikërisht me të. 

E di, deshi ta ndërpriste ai, e bëre për... (në 
çaslin e fundit arriti ta shmangte fjalën “për mua”, 

aq banale iu duk). E bëre për këtë... që jemi këtu, 
tha. 


Ndoshta, u përgjigj ajo mendueshëm. Natyrisht, 
shtoi. Për këtë, në radhë të parë. 

Ndonëse nuk e tha “por”-in, ai ishte aty, zotë- 
rues, i ftohtë e shumëkuptimsh. 

Për çfarë tjetër? pyeti me zë të fikur. 

Për ç’tjetër? Ashtu qëlloi, që ai befas u bë i 
afërt për mua. Ishte Rudian Stefa që e kishte krijuar, 
me sa dukej, atë përgjigje, në kohën që vajza 
heshtte. 

Për çfarë tjetër? përsëriti fjalët e tij. A kishte 

një arsye tjetër? 

Vajza u mëdysh. 

Natyrisht, tha më në fund. Natyrisht që kishte 
një të tillë... Ishte i vetmi që erdhi në varrimin tim. 

Ai dëgjonte i shtangur. Si thuheshin kaq 
natyrshëm këto gjëra? Dhe si pranoheshin si të 

tilla? 

Rrudhat në ballë duhej t’i kishte të tilla, saqë 


gati-gati ua ndiente peshën. Deshi t’i thoshte se 
nuk kishte logjikë që diçka, e cila nuk mund të 
kryhej veç në gjallje të njeriut, pra përpara varrimit, 
ishte nxitur prej këtij të fundit. Vajza, si t ia kishte 
kuptuar turbullimin, i tha ca fjalë që, ndonëse 
gjuhësisht ishin të pakuptueshme, donin të thoshin, 
pak a shumë, se këndej e tutje ajo i përkiste një 

tjetër mbretërie, me të tjera ligje. 

Ai vazhdonte të ishte i nemitur. Herë pas here 


murmuriste, sikur ta dija, gjersa ajo e pyeti, çfarë 
thua ashtu? Po them se u befasova që qenkësh ai, i 


panjohuri misterioz, që shkaktoi aq thashetheme, 
pas varganit funebër. S kuptoj pse habitesh, tha 
vajza. Ti këtë e dije. Ai u turbullua edhe më. 
Natyrisht që, më pas, ashtu si të tjerët, e kishte 
marrë vesh. Megjithatë... Çfarë megjithatë?... Një 
mister ishte megjithatë... Atje te kthina e zhveshjes, 
përbri volejbollit, ti jo vetëm i bëre një shenjë, siç 
i the Migenës, por edhe e tërhoqe pas vetes. 

Mos do të më qortosh për këtë? Kurrsesi, tha 

ai. S’kam të drejtë, veç kësaj, dhe po të doja, s’do 
të mundja. 

Ajo i vuri gishtat te goja. Pastaj ia mori dorën 
për t’ia vënë rishtas sipër gjinjve. Ajo s’ishte veçse 
diçka... si të thuash... klinike, ti e di po aq inirë sa 
unë... Ti je i pari që më puthe vërtet, i pëshpëriti. I 
pari mashkull, më kupton? Dhe i pari e i fundit që 

po më prek, më saktë që më transprek... A s’të 
mjafton kaq? 

Natyrisht, thoshte ai me vete. Të kërkonte më 
shumë ishte vërtet mëkat. 

Ajo vazhdonte të çuçuriste për dorën e fatit, 
që i kishte sjellë gjërat në atë mënyrë që ato lë 
dyja, ajo dhe Migena, të shkonin me ata të dy, për 
t’u ndeshur te pika fatale, atje ku duhej të sosej ajo 
që kishte nisur. Fjalët sa vente mjegulloheshin dhe, 
veç kësaj, disa prej tyre, rnë tepër se të saj, ishin 
të atij vetë. Shpirti i saj po bëhej gati, me sa dukej, 
të shfaqej në një tjetër sistem. Vazhdonte të fliste 
për atë përkim hyjnor, te pika fatale, gjinjtë e saj, 
ato që u përkëdhelën në ballo nga dora jo e duhur, 
dhe kur ata të dy, kotsi dhe dramaturgu, i ulëti dhe 

i larti, duhej të ndesheshin, si në historinë e Barna- 
bës me Krishtin. 


Vajza u bë disi më e qartë kur përmendi hetimin 
që mund t’i bëhej kotsit, dhe përpjekjet e tyre për 
të marrë vesh enigmën përse ajo i ishte dhënë atij. 

Çdo gjë mund të merrnin vesh, veç atë enigmë 
kurrë. Atë e dinin veç ata, Rudiani dhe Migena, dhe 
e treta, ajo vetë, që e kishte marrë me vete. Ajo 
përsëriste fjalën kurrë dhe ai deshi t’i thoshte, po 
si mund ta dish ti hetimin, ti s’je më, por aty për 
aly u kujtua se ishte mendja e tij që punonte tashmë 
për të dy. 

Sa vente shkriheshin në gjithçka, madje dhe atë 
punën e mbretërisë tjetër, ai e kishte ditur qyshkur, 
madje e kishte dëgjuar hirnnin e saj “kush më merr 
mua, merr yll, jo grua”. I kujtohej si tani, ishte një 
natë e errët, përbri birrarisë së pistë, të ngjashme 
me atë të vejushës angleze Leonore Bull, ku, ashtu 
si dramaturgun e dikurshëm, mund ta godisnin me 
thikë, në një grindje horrash. 

I tregoi për këngën, ndonëse fjalët mezi i 
kujtoheshin. 

Bëhej fjalë për një vajzë që përmendte kurorën, 
madje pyeste se a përdorej më fjala “kurorëzim”, 
si dikur. Gati-gati ia blatonte. 

Pa arritur që ai të thoshte se, përveç që ishte e 
panatyrshme, ishte e paqenë, ajo i tha: ti mëdy- 
shesh? Ti po më spraps? 

Ai iu përgjigj se s’e kishte ai të drejtën për 
këtë. Sidomos për të dytën. 


Në të vërtetë, ti po më spraps. 


Atij iu duk se thirri “jo” me një zë bubullues. 


Ishte pak ta quaje mizore. Do të ishte e mos- 


botshme. 

Vajza u bë disi shpërfillëse. Ishte kaq vështirë 
të vija te ty, tha qetësisht. Kaq e pamundur. Telat 
me gjemba shtriheshin pafund, dhe kishte aq shumë 
qen dhe bënte ftohtë. 

Ti s’më kupton, gati sa s’thirri ai, s’ishte punë 
mëdyshjeje a jo. S’ishte ai që vendoste. Ishte vetëm 
ajo. Sepse e epërmja, në këtë rast, ishte ajo vetë. 
Përpara saj të gjithë ishin fajtorë, ky vend, kjo 
kohë, gjithë të tjerët, duke përfshirë dhe atë vetë. 

S’kërkoj mëshirë nga kurrkush, tha vajza. Dhe 
as shpagim. 

Ai mendoi se duheshin vite për t’i thënë ato që 
kishte menduar. U mat të shprehte vetëm thelbin: 
ajo kurorë e ftohtë, e mosjetshme, ishte një gabim 
në rendin e botës. Por, për një habi të madhe, në 
vend të atyre fjalëve, dhe në kundërshtim me to, e 
përkuli ngadalshëm kryet në shenjë pranimi. 

Vajza dukej e qetësuar, por pa gëzim. Vazhdonte 
të ishte ftohtë dhe ndritshëm, dhe ajo pyeti prapë 
për këngën: mos kishte të bënte pikërisht me 
kurorëzimin? 

Befas, ndonëse turbull, atij iu kujtuan fjalët: 


Kujdes, në më marrsh mua, 
Merr yll, por nuk merr grua. 


Ajo i ngulte sytë, si t’ia kërkonte qendrën e 
vështrimit. Pastaj i tha: ke frikë prej meje? 

Kurrë, tha ai. Nga asgjë. Kam veç një frikë, 
mos të të humb. 

Dhe aty u zgjua. 


I NJËJTl MËNGJES. 

PO AJO ORË, NË ZYRËN E PRIJSIT 


Pas një tabloje të ngjarjeve të ditës së djeshme, 
dhe listës së komisionit që do të merrej me tezat 
për plenumin e ardhshëm të Komitetit Qendror, 
sekretari i tij i vjetër po vazhdonte me një kumtesë 
edhe më të shkurtër mbi gjendjen në ekonomi dhe 

në kiihnrë 


Prijsi dëgjonte në heshtje. Kohët e fundit, 
ndërhyrjet e tij bëheshin përherë e më të rralla. 
Atë mëngjes, sekretari kishte pritur ta ndërpriste 
te gjendja shëndetësore e kryekonsullit shqiptar 
në Angola, pas kafshimit të gjarpërinjve. Më pas, 
te çështjet e kuiturës, ku vendin kryesor e zinte 
botimi i veprës së dj të zgjedhur, në frëngjisht, në 
Zvicër. Por tjetri ishte treguar shpërfillës për të 
dyja. 

Gjendja energjetike. Industria minerare. 
Sekretari e kishte ulur zërin edhe më, por, siç i 
kishte ndodhur dy-tri herë, pikërisht atje ku s’e 
priste, Prijsi i kishte bërë shenjë të ndalonte. 

Pyetja kishte të bënte me bakrin, më saktë, me 
arin e zbuluar në të dy muaj më parë. Më saktë 

akoma, me pëshpërimat pas vendosjes së tij në 
Zvicër, në “Fondin e partisë”. 

Pëshpërima s’kishte. Sekretari e dinte se ishte 
e kundërta, por kjo s’e pengoi të përgjigjej me 
qetësi. 

Xixëllima në sytë e tjetrit, ajo dritëz e shkurtër 
që ia njihte aq mirë, sa herë që diçka shkrepte në 
trurin e tij, u fik aty për aty. 

Ari i Zvicrës sapo kishte hyrë në tri-katër 
tabutë, kryesorja ndër të cilat lidhej me një çështje 
intime të rinisë, që, pas këmbënguljes të së shoqes, 
sekretariati kishte vendosur t’ia fshihte, “për të 
mos e mërzitur”. 

Sekretari e priste gjallërimin e vëmendjes për 
ngjarjet në qytetin e Gramshit, për të cilat ishte 
hartuar një raport i dytë, më i plotë se ai i muajit të 
kaluar. Sytë iu bënë të vëmendshëm, sidomos në 
pjesën ku flitej për dënimet. Ato ishin të përshkallë- 
zuara, nga drejtori i shkollës te djemtë e orkestrës, 
ndër të ciiët saksofonisti, i cili, si nxitës kryesor i 
shthurjes, mendohej, sipas nenit 55, të dënohej me 
dymbëdhjetë vjet burg. Ishte ende nën hetim të 
fshehtë çështja e mësuesit të gjimnastikës, i cili, 
përveç që dyshohej se kishte abuzuar me nxënëset, 
ishte i vetmi që, përveç prindërve, kishte shkuar 
në varrimin e “vajzës”, madje veshur tebdil, për të 
mos u njohur. 

Pa shih, pa shih, tha Prijsi. 


Sekretari e ndërpreu leximin, në pritje, gjersa 
tjetri tha: vazhdo. 

Sa për shkrimtarin Rudian Stefa, që në njëfarë 
mënyre ishte në zanafillë të kësaj historie, çështja 
e tij lidhej me hetimin në thellësi të ditarit të “vaj- 
zës”, me probleme të tjera që e kapërcenin kuadrin 
e këtij raporti, siç ishte drama e tij e pezulluar, si 
dhe drama tjetër në shqyrtim. 

Sekretari e kishte ngritur zërin, i sigurt se tjetri 
po e ndiqte me vëmendje. I shkëputi sytë prej 
letrave, për t’i thënë se, lidhur me dramaturgun R. 
St., kishte një kumtim tepër të habitshëm nga 
mjeku psikiatër Z. 

Ashtu? ia bëri tjetri. Për herë të parë, sytë iu 
ndriçuan gëzueshëm. Aha, paskemi ditën e doktorit 
sot. 

Kishte më shumë se dhjetë vjet që, një herë në 
muaj, kumtesa e veçantë e psikiatrit të shquar vinte 
drejtpërdrejt në zyrën e tij. 

Thelbin e raportit e përbënin vërejtjet e mjekut 
për trazimet psikike të personaliteteve që prej 
vitesh vizitoheshin tek ai. Ishin zyrtarë tepër të 
lartë, disa herë nga rrethi i bashkëpunëtorëve të tij 
të ngushtë, dhe herë pas here njerëz të^ shquar, 
shkrimtarë dhe akademikë. Sekretari kishte bindjen 
se prej shqyrtimit të raportit, sidomos prej anktheve, 
që përshkruheshin në të, Prijsi nxirrte përfundime 
më të stërholluara se nga kumtesat e shërbimeve të 

fshehta. Zbulimi i komplotit të fundit, për shembull, 
atij të naftës, as që mund të mendohej pa vizitën te 
psikiatri të kunatës së kryekomplotistit. Prej saj 
ishte marrë vesh se në shtëpinë e një prej anëtarëve 
më të vjetër të Byrosë Politike jetohej me frikë, 
dhe kjo kishte mjaftuar që filli të shpështillej. Ajo 
që sekretari nuk e kapte dot ishte se cili nga dy 
grupimet njerëzore, ata që kishin frikë, për shkak 
të ndërgjegjes së papastër, apo të tjerët, që s’ki- 
shin, quheshin më të rrezikshëm. 

Të shohim ç’do të na thotë doktori, tha Prijsi, 
duke tendosur shpinën. Po më parë të marrim nga 
një kafe. 

Ishte një nga çastet më të bukura të sekretarit. 

Prijsi e gjerbte kafenë ngadalë. Sekretari, si 
përherë, nuk e gjente dot se si ishte më mirë: ta 
mbaronte kafenë në një kohë me të, pak më përpara, 
apo gjithsesi më pas. Bëri si bëri, e mbaroi ashtu. 

Me zë të njëtrajtshëm lexoi fillimin e kumte- 
sës lidhur me natyrën e depresionit të gruas së re 
të shefit të porsaemëruar të Ushtrisë. Nga një vizitë 
e dytë shpresohej një qartësim i mëtejshëm i 
shkaqeve. Dy makthe të vjehrrës së ministrit të 
Brendshëm mund të kishin arsye vetjake, gjë që 
s’mund të thuhej për ministrin e Financave, 
pagjumësia e të cilit po hynte në javën e dytë. 

Aha, ia bëri Prijsi. 

Përoara emrit të Rudian Stefës, sekretarit vet- 

vetiu iu ngadalësua frymëmarrja. Dramaturgu 
Rudian Stefa po jepte shenjat e para të marrëzisë. 

Kishte kohë që në sytë e Prijsit habia nuk ishte 
shprehur aq befasishëm. Si ta kishte parashikuar 
një gjë të tillë, psikiatri jepte shpjegime të hollësi- 
shme. Pyetja e paradokohshme e Rudian Stefës se 
a kishte shtete në botë ku lejohej fejesa (në të 
vërtetë, nënkuptohej martesa) me një subjekt 
(nënkuptohej një vajzë) të vdekur, kishte qenë 
shenja e parë e çrregullimit mendor. 

Pa shih, pa shih, ia bëri Prijsi. Dhe aty për aty 
shtoi: gjynah. 

Nuk ka pasur dhe as ka shenja të nekrofilisë, 
vazhdoi leximin sekretari. Është tjetër gjë. 

Tjetër gjë, murmuriti Prijsi. Është lehtë ta 
thuash, po hajde gjeje atë tjetër gjënë në trurin e 
të çmendurit. Vazhdo, veç po të ketë emra latinisht 
të sëmundjeve kapërceji. 

Sekretari lexoi më tutje, por tjetri e ndërpreu 
përsëri. Nuk thotë asgjë për ngjarjet e Gramshit? 
Në mos gaboj, dramaturgu ka qenë i përzier me to. 
Ajo vajza e vetëvrarë, libri me nënshkrim, e ku di 
unë ato të tjerat. 

Jo, tha sekretari. Doktori nuk i zë ngoje. 

Hm. Është i mençur ai. Ndaj e dua. Është i 
paanshëm, s’përzihet me punën e të tjerëve. Ta dinin 
këtë gjë djemtë tanë të Sigurimit do të vinin 
berihajn. Shkrimtari kërkon nuse të vdekur. Deka- 

dentizëm si në Gramsh. Agjitacion e propagandë 
që të iëmë të gjallët e të martohemi me të vdekurit. 
Kurse doktori s’futet në këto. Kaq di unë, thotë. 
Me të tjerat merruni ju. Meqë ra fjala, kanë hapur 
dosje për të, desha të them, shkrimtarin? 

Sekretari diçka po kërkonte, ndërkaq, midis 

shkresave të tij. 

Në krye, me sa duket, po. Në vrullin e parë të 
hetimit. Pastaj, për arsyet që dihen, është ndërprerë. 
Hm. E ç’ka dalë ndonjë gjë? pyeti tjetri. Desha 

të them, nga ai vrulli i parë, që the. 

Sekretari e humbi sigurinë. Ca biseda, tha. Jo 
fort të qarta. Më shumë ngjajnë si përçartje. 
Regjistrimet, me sa duket, kanë qenë të këqija. 
M’i lexo, tha tjetri. Kam qejf t’i dëgjoj ashtu 

siç janë. 

Ndoshta... 

S 7 ka ndoshta. Lexomi. 

Sekretari u bind. Rrallëherë e kishte ndier veten 
aq ngushtë. Vulat janë tjetërkund zhunnë nga rruga 
vetmia shtatëqindvjeçare ah bori makine mos e 
thuaj e Dantes ballo e lamtumirës ah ajo të donte 

ty. 

Sekretari ngriti sytë për të kuptuar nëse duhej 
të vazhdonte. Në fytyrën e tjetrit nuk vërejti ndonjë 

zymtim. 

Vazhdon lënda e papërpunuar, tha. Tjetri s’dha 
asnjë shenjë nëse donte të dëgjonte ende a jo. 

Flasin për vetminë e Dantes, tha me zë të ulët. 
Kushedi të kujt tjetër. Nuk e di ç’thonë për timen. 
Sekretari e humbi fare. 

Pas heshtjes, vazhdoi leximin, me shpresë se 
do të dëgjonte, më në fund, fjalën mjaft. Korriere 
e vdekjes. Uf. Teksti sa vente bëhej më i errët. 
Fantazma s’më bindet më. Arsyen s’e gjej dot. Në 
vend të fjalës mjaft, Prijsi tha: ç’është kjo ballo, 
që po e dëgjoj për herë të dytë? Sekretari mendoi, 

mjerë ti, për veten. 

Nuk dilej nga ky tmerr. Në të vërtetë, përçartja 
kishte shterur befas, por ai prapë i tha vetes mjerë 
ti. Ishte një shkresë shoqëruese e ministrit të 
Brendshëm. Kërkohej leja për të bërë bashkëpunë- 
tore mikeshën dhe, me sa dukej, gruan e ardhshme 
të Rudian St., stazhiere tani për tani në Austri. Me 
qëllim, sipas idesë së njohur të Prijsit, mbrojtjen 

e dramaturgut. 

Shkresa, qysh në mesin e saj, po i dukej e gjatë. 
Ngriti sytë për të kapur diçka, por vështximi i tjetrit 
s’kishte asnjë lidhje me atë që dëgjonte. Ishte prapë 
habia e çasteve të para kur kishte dëgjuar emrin e 
dramaturgut, e shoqëruar me një buzëqeshje pikë- 

llimtare. 

Sa rrojmë, dëgjojmë, tha mendueshëm. Në 
Gjirokastër, më kujtohet, tregonin shumë historira 
me kërkime nusesh. 

Kohët e fundit, përherë e më shpesh, e kujtonte 

qytetin e lindjes. Turli historish, përsëriti, si të 
fiiste me vete. Por të tilla si kjo, kurrë. 

U ngrit ngadalë nga vendi dhe sekretari e kuptoi 
se do të shkonte për të ngrënë drekë. E shoqëroi 
gjer te paradhoma, ku e prisnin rojat, pastaj u kthye. 


I NJËJTI MËNGJES. NË ZYRËN PA PRIJSIN 


Zyra, ashtu si përherë pas ikjes së tij, iu duk e 
ndryshme dhe e zbrazët. Prej dosjeve që kishte lënë 
mbi tryezë, hapi atë të Gramshit. E shfletoi një copë 
herë, pa e pasur të qartë as vetë se çfarë kërkonte. 
Pastaj e kuptoi: ishte pjesa e mësuesit të gjimnasti- 
kës, që fshehtazi e joshte. Lënda ishte jo plotësisht 
e përpunuar, me shumë pikëpyetje dhe hamendje, 
por ndoshta ishte pikërisht kjo që e bënte tërheqë- 
se. Ishte e qartë që mësuesi kishte abuzuar me disa 
prej nxënëseve. Së fundi, me “vajzën”. Në të gjithë 
lëndën, ajo përmendej gjithmonë kështu, pa emrin 
e saj. Nga hetimi i gjertanishëm nuk ishte gjetur 
ndonjë lidhje me dramaturgun Rudian Stefa, e aq 
më pak me rrethe emigrantësh mbretërorë jashtë 
shtetit. Dyshimet nëse mësuesi i gjimnastikës e 
kishte ndihmuar të vriste veten, se ia kishte gjetur 
helmin, ose e kishte mbytur vetë, për të mbuluar 
diçka, nuk ishin vërtetuar. 

Një hetim i dytë, më i hollë, ishte përqendruar 

kryesisht në dy çështje: e para, përse i ishte dhënë 
“vajza”, e dyta, përse ai kishte shkuar në varrim. 
Në dosje ishin ngjitur pjesë të procesverbalit të 
hetimit. Ti vetë ke pohuar se “vajza” ishte shpër- 
fillëse. Atëherë, si shpjegohet që befas ndërroi 
mendje dhe t’u dha? Çfarë i premtove, me se e 
kërcënove? Ai përgjigjej: asgjë, me asgjë. Pyetjet 
kishin vazhduar gjer ndaj të gdhirë: ç’priste prej 
teje, ç’të kërkoi si shpërblim, pse? Ai përgjigjej: 
s’e di. Nuk di asgjë. 

Lidhur me vajtjen në varrim ishte e njëjta mje- 
gull. Përse shkove në varrim? Mbështetje morale 
për një familje të dënuar politikisht? Kundërshtim 
i vijës së partisë për luftën e klasave? Jo, jo. 
Kurrsesi jo. As ndër rnend s’më ka shkuar. Atëherë, 
pse? Shpjegoje prapë gjithçka. Nga fillimi, pa 
harruar asgjë. 

Vijonte prapë shpjegimi i ngjarjes. Ishte i njëjti 
motërzim, me përjashtim të njëlarë shtrajtimi 
fjalësh, për shkak të dhëmbëve të thyer gjatë 
marrjes në pyetje. Si u joshe ti, rnësues i brezit të 
ri në socializëm, nga një vajzë me fis të deklasuar? 
Përgjigje e turbullt. Kthina e zhveshjes së nxënës- 
ve. Përbri sallës së volejbollit. Ishte ndoshta një 
vështrim i saj, që ai e kishte marrë për një shenjë. 
Asnjë fjalë tjetër, asnjë shpjegim. Gjithçka kishte 
ndodhur në heshtje. Me dëshirën e saj, natyrisht. 

Ishte e virgjër. 

Pyetjet më pas ishin pothuajse të mëparshmet. 

Atëherë, pse? Ti vetë the se, pas asaj që ndodhi, 
“vajza” u bë shpërfillëse si më parë. Pse prapë 
shpërfillëse? Kush nga ju të dy nuk e mbajti 
premtimin, ajo apo ti? Nxirre të vërtetën! Pse t’u 
dha, ç’priste prej teje. Pse prapë u ftoh? 

Nuk di. S’kuptoja asgjë. Ndaj shkova ndoshta 
në varrim. Të merrja vesh diçka. Flokët e saj 
lëkundeshin. S’kuptoja asgjë. Qaja. 

Këtu mbaronte procesverbali i fundit. Poshtë 
tij dikush kishte vënë shënimin: idiot! Të kalbet 
në burg. Në një shënim tjetër, nga tjetër dorë, ishte 
shtuar: jo në burg, në minierën e Memaliajt. Në 
fund ishte fjala: lolo. 

Sekretari, pa e ditur pse, merr frymë thellë. 
Pastaj ngadalshëm e shfleton dosjen për të gjetur 
vendin ku flitej për dhënien e “vajzës”. 

Tek lexon, si në një xhirim filmi të ngadalë- 

suar, përfytyron kthinën e zhveshjes në palestër, 

përbri sallës së volejbollit, “vajzën” që kthen kryet 

për të vështruar mësuesin e gjimnastikës, afrimin 

e tij të druajtur dhe krahun e saj që e tërheq nga 
vetja. 

Një si shkarkim elektrik ia dredh qendrën e 
trupit. E rnbyll dosjen, e vendos aty ku e mori, 

përbri përçartjeve gjysmë shqip, gjysmë latinisht 
të Rudian Stefës dhe shtang. 

Një dergjë e panjohur ç’prej tridhjetë vjetësh, 
aty e djeg, aty e molis pa mëshirë. Dy herë e zgjat 

dorën, por ajo nuk i bindet, gjersa të tretën, arrin 
ta nxjerrë dosjen. E hap tek i njëjti vend, te grishja 
lojcake e vajzës dhe prapë shtang. 

Mirë ai, një copë mësues gjimnastike, por ti 
si re në atë kurth. 

E ka vënë prapë dosjen në vend, si t’i digjte 
duart, por e ndien se është vonë. 

fridhjetë vjet pranë Tij dhe e pabesueshmja 
kishte ndodhur. 

E dinte vazhdimin e mendimit. E kishin 
përmbysur atë klasë për jetë e mot. Rrëzuar në 
humnerë me gjithçka. Me brilante, kujtime, 
erotizëm. Kthyer në mumie, më keq se mumie, në 
Çmërs gëlqeror. Dhe ja, kur nuk pritej, një vajzë e 
tyre, që nga humnera, de profundis, kishte dërguar 
një shkëndijë ferri. 

Një dramaturg i përhënur, një mësues pa tru. 
Mirë ata, po ti, tridhjetë vjet këtu, pranë burimit të 
kulluar, ti që do të ishe i fundit që do të bije, ajo 
shkëndijë, qysh të kalli flakën, oji, oji, o bir. 

Një këngë e vjetër, e vendlindjes, kënduar nga 
dikush për dikë që, në vend të vritej me nder në 
luftë, u vra, për turp, ndër gra, rreh t’i vijë ndër 
mend e s’i vjen dot. 

Mbrëmje e së njëjtës ditë. Kthina e pirjes 

SË KAFESË NË' SHTËPINË E PARTISË, NË BLLOK 

Prijsi me të shoqen kishin ardhur pa lajmëruar. 
Ishin aty dy anëtarë të Byrosë Politike, kryetari 
gjysmë i verbër i Parlamentit, tre-katër ministra 
dhe shefi i porsaemëruar i Shtabit të Përgjithshëm 
të Ushtrisë, bashkë me gruan e tij të re. 

Prijsi, pas përshëndetjes me borsalinë, zuri 
vendin e tij të zakonshëm pranë oxhakut të madh. 
Thuaju shokëve të afrohen, po të duan, i tha së 
shoqes. Të bëjmë një çikë muhabet. 

Ti vjen për herë të parë këtu? e pyeti me zë të 
ulët gruaja e thinjur e kryetarit të Parlamentit atë 
të shefit të Shtabit. 

Tjetra bëri “po” me krye. 

Në atë kohë, Prijsi se ç’po i thoshte burrit të 
saj, sepse, fill pas buzëqeshjes, ktheu kryet për të 
vështruar gruan. 

Ç’vështrim të çuditshëm që ka, pëshpëriti pak 
kohë më pas gruaja e re. 

Çdo gjë ashtu e ka, të ndryshme, u përgjigj 
tjetra. Ty të pa gjithë kureshtje, e vura re. 

Gruaja u skuq. 

Tek oxhaku, biseda po merrte gjallëri dhe ato 
e patën më lehtë të pëshpëritnin. 

Hyn ai, ç’do gjë ndrit, thoshte gruaja e vjetër. 
E kundërta me atë timin. Ku hyn, nxin, i them 
nganjëherë. 


Të dyja vunë duart te goja, si të kishin frikë se 
do Lë qeshnin. 

Sonte është në qejf, tha gruaja e vjetër, duke 

vështruar nga oxhaku. Duket. 

Prijsi ndiqte me sy ata që s’flisnin. Një çast 
vështrimi iu ndal prapë te gruaja e shefit të Shtabit. 
Këtu rrallëherë vijnë gra të bukura, i tha tjetra, 

duke ia afruar gojën te veshi i djathtë. 

Gruaja e re u skuq përsëri. 

Tani dukesh edhe më e bukur. 

Tek oxhaku ishte bërë njëfarë heshtjeje, dhe 

zëri i Prijsit dallohej herë pas here qartë. 

Po flet për intelektualët. Kanë dalë ca ngatë- 

rresa kohët e fundit, ke dëgjuar? 

Gruaja e re ngriti kryet në shenjë mohuese. 
Eh, shkrimtarët, thoshte kryetari i Parlamentit. 
Është në natyrën e tyre kjo, tha Prijsi. Bëjmë 
kaq shumë për ta, dhe prapë të pakënaqur janë. Çdo 
ditë nxjerrin xhuhere. 

Ç’është kjo fjalë e tmerrshme? pëshpëriti 
gruaja e re. S’e kisha dëgjuar ndonjëherë. 

Ke hak, s’përdoret më. Nga anët tona, kështu u 


thonë nazeve. 

Kam frikë nga këto fjalë, pëshpëriti gmaja e re. 
Bëjnë ashtu se je ti i butë, ndërhyri kryetari i 
Parlamentit. T’isha unë, pa të shihnin ç’do t’u 

punoj a. 

E dëgjove? tha gruaja e vjetër? Të thashë që 
është i marrë? 


198 


199 



Prijsi bëri sikur nuk e dëgjoi. Heshtja ishte tani 

e plotë dhe dëgjoheshin jo vetëm fjalët, por edhe 
frymëmarrja e tij. 

Kështu i mbaj mend gjithmonë: të pakënaqur. 
Njëri thotë se i janë dëmtuar qelizat trunore të 
pararojës. Tjetri ankohet se nuk i bindet fantazma. 
E qeshura e të tjerëve ia mbyti fjalët e fundit. 
Mbase presin të iki unë, tha ngadalë, kur u 
rivendos qetësia. Kujtojnë se do ta kenë më lehtë. 
Eh... 


Sytë gjysmë të verbër të kryetarit të Parlame- 
ntit, shkreptinë pas syzeve të zeza. 

Të marrçin të ligat, thirri që nga vendi gruaja e 
vjetër. 


Prijsi bëri një shenjë me dorë, 
heshtje. 


për të kërkuar 


Ka dalë një i fundit tani, që s’po ia them emrin, 
ngaqë e çmoj. E dini ç’kërkon? Njëqind vjet ta 
vrisni mendjen, s’e gjeni dot... Nuse të vdekur. 

Priti një grimë, duke hetuar sytë e tyre të shqyer 
jashtë mase. 


Nuk e dëgjuat gabim, jo. Atë kërkon pikërisht, 
nuse të vdekur. Sponsa mortua, siç i thonë 
latinisht. 


E qeshura, e mbajtur me vështirësi, shpërtheu, 
më në fund, dhe atij iu desh të bëjë prapë shenjë 
me dorë për qetësi. 

Ç’t’i bëj unë këtij, më thoni ju. T’ia sjell nusen 

andej, këtë s’e bëj dot. Atëherë s’më mbetet veç ta 
çoj atë vetë te nusja. 

Kryetarin e Parlamentit mezi e mbante ndenjë- 
sja. Kishte kohë që me gishtin dëftues të dorës së 
djathtë po bënte shenjën e pushkatimit, gjersa 
Prijsi e pa. E di ç’ke në kokë: ta bëjmë dhëndër e 
ta nisim te nusja. Jo, tha, duke tundur kryet me 
pezm. Jo, jo, jo, përsëriti. Pavarësisht nga lajthitjet 
e tyre, unë i mbroj shkrimtarët. 

Ç’është ky engjëll kështu, pëshpëriti gruaja e 
thinjur. 

Syri i djathtë i Prijsit, ai që dukej nga vendi ku 
rrinin të dy gratë, ngjante më i madh e më i kadi- 
fenjtë se më parë, për shkak të një ndriçimi si prej 
loti. 

Ç’është ky engjëll, tha prapë gruaja. Ky meleq. 

Ç’do të thotë kjo fjalë, pyeti me zë të shuar 
gruaja e re. Më trembe. 

Është fjalë e vjetër turke, që s’përdoret më. 
Meleq. Engjëll mbi engjëll... 

E NJËJTA MBRËMJE. TEATRr [ ZBRAZËT 

Ndonëse ndërtesa, si çdo mbrëmje, nxinte, 
Rudian Stefës iu duk se brenda saj, diku në thellësi, 
regëtinte një ndriçim i zbehtë. lu afrua portinerisë 
së jashtme, asaj përbri oborrit, prej nga hynin 

aktorët dhe, për habinë e tij, bashkë me xixëllimën 
e cigares, dalloi në gjysmëterr spikamën e njohur 
të portierit. 

I tha mirëmbrëma përpara se ta pyeste se a 
ishte dikush brenda apo i kishin bërë sytë. 

Portieri iu përgjigj se hidraulikët po merreshin 
me një riparim, por ai, po të donte, mund të hynte. 
Porta anësore ishte e hapur. 

Rudianit i erdhi mirë që ende ia mbanin mend 
zakonin e dikurshëm për të qëndruar i vetëm në 
sallën bosh, në mbrëmjet kur s’kishte shfaqje. 

E falënderoi dhe eci drejt hyrjes. Zakonisht, 
ulej aty nga mesi i sallës, midis radhës nëntë dhe 
trembëdhjetë, me sytë nga skena. Në fillim ia 
kishin marrë për trill, pastaj mani, pastaj krizë të 
krijimit, ndonëse fjalën “krizë” nuk e shqiptonte 
kurrkush. Ai vetë përpiqej të mos gjente asnjë 
shpjegim. Thjesht ndihej mirë. Perden ngjyrë 
vishnje e kishte lehtë ta përfytyronte si rroben e 
gjatë të një zonje disi të fyer, s’dihej kur dhe prej 
kujt. 

Ndenjëset kishin të njëjtën ngjyrë dhe kadifeja 
e lozhave, gjithashtu, duke përfshirë edhe qeverita- 
ren. 


Dramat e pakta të tij, përpara se t’i shkruante, 
ashtu i kishte përfytyruar pak a shumë, në sallën e 
zbrazët, me sytë nga skena. 

Nga të dyja anët e saj, të ndriçuara më pak se 

vetë skena, ishin dy shkallina të jashtme. Zakonisht, 
nuk binin në sy, por, kur fenerët e zbehtë anash 
ndizeshin, spektatorët e dinin se do të kishte perso- 
nazhe që do të ngjiteshin që andej. Me përjashtime 
të rralla ishin personazhe negative të krejt realizmit 
të pafund socialist, nga Berlini në Shangaj. Ngjite- 
shin nga qilarët gjithë frikë, nga strehimet kundër- 
ajrore, baret e natës plot zvetënim ose nga vetë 
skëterra. Hidraulikë të dyshimtë, spiunë të NATO- 
s, komplotistë të zbuluar prej plenumit të tetë, të 
njëmbëdhjetit, madje të dytit, atij për të cilin shumë 
njerëz ishin të bindur se nuk ishte bërë kurrë, 
shfaqeshin pikëllueshëm. Nuk vononin pas tyre 
priftërinjtë katolikë, horrat me laviret e tyre, madje 
hija e mërzitur e mbretit Zog. 

Në të vërtetë, më shumë se te skena, ai e kishte 
shpresën tek ato shkallina. Natyrisht, nëse fati nuk 
e kishte braktisur. 

Ndriçimi i fenerëve po luhatej si nga një frymë- 
marrje e fshehtë. Mos u ndal e bekueme, tha me 
vete, pa e ditur pse, në shqipe të vjetër. 

Hija e dikujt që po ngjiste shkallinën, u duk 
përpara se të shfaqej njeriu vetë. Dramaturgu e 
kuptoi se ishte pikërisht ai që kishte pritur. Në dorë 
mbante lyrën e moçme, dy telat e shtuar të së cilës, 
si çdo shtesë metalike e mëvonshme, dalloheshin 
që larg. 

Me frvmëmarrie eati të ndalur, ai ndiqte atë që 

po ndodhte. Do t’i vinte vallë pas e fejuara, ashtu 
siç dihej nga të gjithë, apo Euridike s’do të kishte? 

Humbjet e mëdha ne i krijojmë vetë, mendoi. 
Dhe po në atë çast, disa hapa pas njeriut me lyrë të 
riparuar, u duk vajza. Bëri një mënjanim për të mos 
shkelur trupin e Cerberit të fjetur, pastaj kokulur, 
si shumica e nuseve ballkanase, eci pas Orfeut. 

Mos, thirri Rudiani së brendshmi. Ishte një 
“mos” i njohur miliardash, prej të cilit njerëzimi 
nuk shkëputej dot: mos kthe kryet, në s’do që ta 
humbsh. 

Orfë, foli vajza me zë të fikur. 

Rudian Stefa mbylli sytë për të mos e parë atë 
që do të ndodhte. 


Pesë vjet më pas. 

RrËZIMI 1 SHTATORES. DlTË 

Oshtima nga sheshi “Skënderbe” vinte valë- 
valë. Ai hapi njërën nga dritaret, por prapë s’e kapi 
dot se në ç’drejtim po e zvarritnin shtatoren. 

Pamja e sheshit në ekranin e televizorit ishte 
po ajo. Midis rrëmujës dallohej më qartë kamioni 
pas të cilit ishte lidhur bronzi i porsapërmbysur, 
por kurrsesi kahu nga po përpiqej të hapte rrugë. 
Zëri i spikerit, krejtësisht i dehur, nuk ishte në 
gjendje të jepte ndonjë sqarim. Një herë përmendi 
Teatrin, po lëviz drejt Teatrit, por aty për aty thirri, 

jo, nuk çan dot andej; o Zot, e pabesueshme, Prijsi 


diktatori, nën këmbët e turmës. 


Pak çaste më pas, një ndryshim i zhaurimës ( 


bëri të hapte prapë dritaren. Po ndodhte ajo qi 


kishte dëshiruar: kamioni po hynte në Rrugën t 


Dibrës. Nga të dyja anët e trotuarit dukeshin njerë 


zit që rendnin përbri, por jo ata që kishin hipur sipë: 


bronzit, siç po i tregonte ekrani. 


Ai veshi pallton e madhe dhe u mbështoll m( 


shall. Zhurma sa vente bëhej më shurdhuese. 


Kamioni po afrohej. Dukeshin kërnbët ( 


shtatores dhe vetëm një pjesë e trupit. Njëri ng; 


ata që i kishin hipur sipër, me cigare ndezur, qesht( 


përpara ekranit. Një tjetër po e godiste, xne s; 


dukej, te nofullat. 


ç 


Stefa. Trupi thellë nën dhë, ndërsa trajta i poshtë 


rohej. 


Kamioni ishte pothuajse poshtë dritareve të tij 


Pas pak do të dukej koka, me të çarat dhe shenjat 


goditjeve 


Nën dhë ishin shumica, mendoi prapë. M 


eshtra të thyera, dhe çurgje gjaku në fytyrë, dh 


Më 


do të ishte shpjegimi me ta. 


Koka e shtatores ishte pikërisht poshtë drita 


res. Te kafka kishte një të çarë, pas së cilës nxint 


zbrazëtia. 

Ik, trajtë e poshtëruar, tha me vete. 

Ulërima e turmës ngjitej valë-valë që poshtë. 
Syri i djathtë mbi bronz, i nxirë, i stërmadh e i 
panatyrshëm, ngjante si me lot. 


Tre muaj më pas. Linda B. 

Nga gjithë zhurmat e sipërfaqes, pothuajse 
asnjëra nuk zbriste në thellësi të tokës, atje ku 
Linda B. vazhdonte të ndodhej ende në të njëjtin 
kënd të varrezës së qytetit të vogël provincial. 

Ndonëse shteti shqiptar po lëkundej, ligjet dhe 
sidomos rregullat që lidheshin me burgjet dhe 
internimet, ishin po ato. Njëri prej tyre ishte tejet 
i veçantë dhe të shumtë ishin ata që besonin se nuk 
gjendej askund, veç Shqipërisë. Ligji kishte të 
bënte me të intemuarit dhe të burgosurit politikë, 
të cilët vdekja i zinte pa mbaruar dënimin. Trupat e 
tyre, pavarësisht se zbrazeshin nga shpirtrat, duhej 
të vazhdonin kryerjen e dënimit, gjer në mbarim të 
afatit, aty ku ndodheshin: në varre. Thënë ndryshe, 
vetërn pas plotësimit të kohës së dënimit, familja- 
rët kishin të drejtë t’ i nxirmin nga varreza e caktuar 
prej shtetit, për t’i çuar atje ku donin. 

Ishte dashur njëfarë kohe që të merrej vesh se 
ligji, më saktë, thelbi i tij: veprimi i njëllojtë si 
mbi tokë ashtu edhe nën të, pikërisht ai që ishte 


dashur të shnjihej i pari, do të hiqej, me sa dukej, i 
fundit. E po ashtu të sqarohej se të vetmit që nuk i 
nënshtroheshin rregullores ishin, ashtu si më parë, 
të burgosurit e përjetshëm bashkë me të pushka- 
tuarit, dy grupe të dënuarish për të cilët s’kishte 
më kohë, sidomos kohë që përbënte afat në 
kuptimin ligjor. 

Për sa i përkiste dallimit midis të burgosurve 
dhe të intemuarve, ndonëse, në thelbin e çështjes, 
veprimit të njëjtë të ligjit mbi dhë e nën dhë, i 
nënshtroheshin të njëjtit detyrim, ishte një pikë ku 
ndaheshin. Ndërsa vendimi për të burgosurin ishte 
gjithmonë vetanak, si çdo gjë tjetër e orëligut, për 
të intemuarin, si rrjedhojë e asaj që intemimet nuk 
bëheshin veçse familjarisht, po ashtu, familjarisht 
vinte edhe lirimi. 

Ndërkaq, për shkak se familjet ishin përgjithë- 
sisht me shumë anëtarë, ishte e pamundur që ditën 
e lirimit, midis të të dënuarve të mos kishte disa 
të vdekur, gjatë viteve të internimit, sidomos 
vocrrakë dhe pleq. Kështu që, në shkresën e 
famshme, anëtarët e liruar shënoheshin veçmas në 
dy shtylla: të kësaj jete dhe të tjetrës. 

Te prindërit e Linda B., shkresa kishte mbë- 
rritur saktësisht, jo vetëm në ditën kur mbushe- 
shin pesë vjet nga e mëparshmja, por afërsisht në 
të njëjtën orë, pak përpara mesditës. 

Ishte hera e parë që atë e pritën pothuajse me 

shpërfillje. Linda s’ishte më dhe ndjesia e parë e 
prindërve, kur e morën prej dorës së postierit, ishte 
se shkresa e kishte humbur tashmë kuptimin e saj. 
Një grimë kohe, tek vështronin emblemën e shtetit 
sipër zarfit, mendimi i parë që u erdhi mes zbra- 
zëtisë ishte ç’e donin lirimin tani që vajza s’ishte 
më. Madje, fshehtazi, iu duk se do të dëshironin 
që përgjigjja, ashtu si më parë, të ishte mohuese. 
Le të mbeteshin aty, ashtu si më parë, në atë 


humbëtirë, ku dergjej tani vajza e tyre. 

E ndienin se po bënin mëkat, dhe iu lutën Zotit 
t’i falte. U lutën me përdëllim përsëri dhe mendimi 
se nuk ishte vetëm djali, që i shkaktonte ndjesinë 
e mëkatit, por diçka tjetër. Ç’tjetër? desh thirri e 
ëma me zë. Ç’mund të kishte tjetër veç Lindës? 

Donte Lë qetësohej, por nuk mundte. Turbull, 
nga thellësia i vinte përgjigjja e pyetjes së vet. 


Natyrisht që s’mund të kishte tjetër veç 


Natyrisht që s’mund ta linin Lindën aty e vetë të 


iknin. Me sy të mjegullt vështronte shkresën që 


djali po ia tregonte ndërkaq, si për t’ia bërë të 


kuptueshme. Është emri i saj këtu, mama, bashkë 


me emrat tanë. 


Pas tronditjes, kuptimi i asaj që kishte ndodhur 
po dilte nga mjegulla. Jo vetëm që Lindën s’do ta 
linin kurrë vetëm, por edhe ikjen, nëse do ta bënin, 
më shurnë se për veten do ta bënin pikërisht për 

Më shumë se ata në sipërfaqe të tokës, ishte 
ajo që kishte vuajtur nën të, e lidhur jo me një palë, 
por me dy palë pranga, ato të shtetit dhe ato të 
mortit. Nëse të mortit nuk ia hiqnin dot, t’i hiqnin 
së paku të parat, ato më të rëndat, shtetëroret. 

Gjithë atë javë të paharrueshme u morën me 
dokumentet. Ato të Lindës ishin me ië ndëriikuarat. 
Nga leja për zhvarrim që jepej prej drejtorisë së 
komunales gjer te një vërtetim i fundit i Degës së 
Brendshme, pa përmendur shkresat mjekësore. Pas 
endjes zyrë më zyrë, qëllonte që këmbët i shpinin 
te varri. Iu dukej se vajza kishte padurim, ndaj e 
ëma i përsëriste të njëjtat ljalë: duro edhe pak, 
zemër. Do të niseshin së shpejti, të katërt, si dikur, 

nëpër filma, të dielave. 

Nga Tirana, kushërinjtë e largët i lajmëruan se 
e kishin gjetur, më në fund, një vend në varrezën 
perëndimore të kryeqytetit, atë në drejtim të detit. 

Ashtu u nisën vërtet një ditë fund maji, të katërt, 
në një furgon të vogël. Ata të tre ulur në ndenjëset 
anësore, kurse Linda në arkëmortin e ngushtë, në 


mes. 


Dita ishte e bukur. Frynte fllad. Karficën e 
flokëve, që nuk e kishte hequr qysh nga balloja e 
lamtumirës dhe që ia kishin gjetur midis baltës, ia 
kishin kapur me një gjilpërë mbi arkëmort, si të 
vetmin zbukurim. 

Tabelat e rrugëve tregonin herë pas here lillime 

ose mbarime katundesh a qendrash banimi, që 
furgoni i linte pas. Shqipëria ngjante çuditërisht e 


e gjerë. 

Kur u dukën tabelat e para me emra të paza- 
konshëm “Motel Europa”, “Kafe-bar Atlantik”, ata 
kthenin kryet sa djathtas, majtas, si për të kuptuar 
nëse kishin dalë ndërkaq nga zona e internimit. 

Nuk kishte asnjë shenjë askund. Më duket se 
asnjëherë s’ka pasur, kishte thënë e ëma me zë të 
humbur. I ati nuk fiiste, ndërsa i biri vazhdonte të 
lexonte me zë tabelat: “Kafe Viena”, “Moteli i dy 
mbretëreshave”. 

Zhurma e motorit të furgonit ndryshoi papritur. 


Rruga kishte njëfarë ngjitjeje, por jo aq sa për atë 
gulçim e ato fjolla tymi të zi. Makina mezi çante 
përpara, ndërsa ata të dy, burrë e grua, vështronin 
prapë nga të dyja anët, këtë herë me fytyra të 
zbardhura nga tmerri. 

Nuk flisnin, veç më pas ia pohuan njëri-tjetrit 
se kishin pasur ndjesinë e njëjtë se aty, me sa dukej, 
mbaronte zona e internimit, ndaj toka e shurdhër, 


thellë së cilës lajmet mbërrinin me vonesë, nuk 
donte ta linte trupin e vajzës të dilte. 

Më tutje, furgoni e rimori prapë ecjen e tij të 
lehtë. Ishte po ajo freski maji dhe Shqipëria dukej 


tani e pafundme. Dy-tri herë i ndalën në kafenetë 


e vogla ndanë rruge, për të man ë diçka, bashkë me 


shoferin. Tek përpiqej të mos binte në sy, gruaja, 

herë pas here, kthente vështrimin nga furgoni, i 
lënë pak si mënjanë, përbri hyrjes. 

Pasdite vonë lanë prapa anëdetin e Durrësit, 
me vilat e shumta dhe hotelet e mëdha të turizmit, 
ku pistat e vallëzimit ende ishin të zbrazëta. 

Kishte kohë që kryeqyteti jepte shenjat e tij, 
ndërsa vetë dukej se largohej. Ata vështronin të 
nemitur shtyllat telefonike që iknin mbrapsht, 
fermat dhe helikopterët në aeroportet e vogla 
ushtarake. Po binte mbrëmja. I ati me të birin herë 


pas here ndiqnin me bisht të syrit mollëzat e gruas. 
Ajo e kishte mbajtur veten më mirë se ç’kishin 
menduar. Vetëm kur larg u dukën dritat e Tiranës, 
dënesa befasisht ia drodhi supet, pastaj krejt 


shtatin, gjersa u këput e ra kruspull mbi arkëmort, 
si ta kishin goditur. Midis dënesës ia përmendte 


emrin Lindës, e herë pas here, në vend të tij, mezi 


arrinte të thoshte fjalët: vajzë, vajza ime. 


Dy muaj më pas. Premiera 

Në veshë kishte ende zhaurimën e duartrokit- 
jeve, kur u ul, ashtu si vite më parë, te vendi i zakon- 
shëm, ku autorët, pas premierës, nënshkruanin dra- 
mën e porsabotuar. Ishte po ajo tryezë, po ajo cohë 
ngjyrë vishnje, me një tufë lulesh dhe gotën e ujit 
përbri. 

Ai nënshkruante, sipas ritualit të njohur, pak i 
lodhur, disi i ftohtë me të gjithë, të panjohur e të 
njohur. Kujtim nga Rudian Stefa. Ose miqësisht nga 

R. St. 

Radha kishte një solemnitet të fshehtë. Pjesa 
më e madhe kishin një buzëqeshje të veçantë, si të 
huajtur nga njëri-tjetri. Të njohurit, kur ishin të 
pasigurt nëse i mbante mend, ia kujtonin. Një pjesë 
e kërkonin kushtimin me emër. Tek-tuk ishin të 


bujshmit. Llukan Herri, mbi të gjithë. Kolegët, 
natyrisht. Një shok i kthyer nga Gjermania, një 
tjetër nga Kanadaja. Diplomatë të huaj. Gazetarë. 
Migena me të fejuarin për dore, të dy në televizio- 
nin privat Plus Chanel. Shumica të heshtur. Midis 
tyre, hetuesi, që s’e kishte parë prej vitesh. 

Radha ishte e lodhshme, e pafund. 


Një zë i ëmbël përsëriti për 








mund të ma kushtoni me emër? Sigurisht, u përgjigj 


ai. S’arriti të ngrinte kryet, kur e panjohura e kishte 


thënë emrin: Linda B. 


Mos. 


Ishte vetëm klithma brenda tij, ende e pashoqë- 


ruar nga asgjë. 

Dëshira e mekshme për të ngritur kryet u kap, 
aty për aty, nga e kundërta, një vargor i rëndë për ta 
mbajtur poshtë. 

Mos, tha prapë me vete, por ende pa arsye të 
qartë. Mos e vështro, përsëriti. 

Një mall i padurueshëm, që mund të mbushte 
gjysmën e planetit, oqean dylli qirinjsh të shkrirë, 
e zbrujti së brendshmi. Dhe bashkë me të, midis 
mjegullës, u përpoq të shfaqej arsyeja. Mos, nëse 
s’do që ta humbsh. 

Libri ishte, ndërkaq, përpara syve të tij dhe dora, 
që me vështirësi përballonte ngrirjen, nisi ta nën- 
shkruante. Për Linda B., kujtim nga Rudian Stefa. 

Mos, i tha vetes për herë të fundit. Sado mall 

të kesh, sado aht, atë gjë s’do ta bësh. 

Urdhri ishte gjithmonë në fuqi për gabimin e 


vjetër. Dhe ai iu bind. 

Si i verbër e ngriti librin me njërën dorë, ndërsa 
kryet e mbante ulur. Ashtu qëndroi, duke pritur që 
ajo ta kapte librin. Dhe ashtu ndodhi, vajza e kapi 

mp fnnH rlhe vetëm nië oast uishtat e tvre U 


përkitën, të ftohtë, në atë terr e mosgjë. 


Mali i Robit - Paris 
Verë dhe dimër 2008-2009 

